היפים והאמיצים

[ממוזער|220px|[בראדלי בל, המפיק והתסריטאי הראשי של הסדרה]]
**היפים והאמיצים** (באנגלית: **The Bold and the Beautiful** - מכונה בקיצור **B&B**) היא אופרת סבון אמריקנית, אשר מופקת משנת 1987 ועד היום. הסדרה מופקת על ידי משפחת בל, עבור רשת הטלוויזיה האמריקנית CBS. במרכז העלילה משפחת פורסטר וחברת "יצירות פורסטר", מותג אופנה יוקרתי.

היפים והאמיצים נוצרה על ידי ויליאם ג'וזף בל (1927 - 2005) ואשתו לי פיליפ בל ב-1987. השניים יצרו גם את הסדרה האחות "צעירים חסרי מנוח" 14 שנים קודם לכן. שלושת ילדיהם של בני הזוג מעורבים בהפקת שתי אופרות הסבון הפופולריות; בתם, לורלי בל משחקת למעלה מעשרים שנה ב"צעירים חסרי מנוח" ובנם בראדלי בל עומד בראש צוות ההפקה והכתיבה של "היפים והאמיצים" החל משנת 1994.

היפים והאמיצים שודרה לראשונה בארצות הברית ב-23 במרץ 1987, וכעבור שנים ספורות הסדרה עלתה לשידור במדינות רבות ברחבי העולם. "היפים והאמיצים" נחשבת לאחת מאופרות הסבון הפופולריות ביותר בארצות הברית, ולאופרת הסבון האמריקנית הפופולרית ביותר מחוץ לארצות הברית. בשנת 2007 היא שודרה בקרוב למאה מדינות שונות.

שמה של הסדרה שונה באחדות מהמדינות; במרחב הצרפתי היא נקראת "Top Modèles" (דוגמני על) או "Amour, gloire et beauté" (אהבה, זוהר ויופי). בגרמניה זכתה לשם "Reich und Schön" (עושר ויופי). באיטליה הסדרה נקראת "Beautiful".

## שחקנים/דמויות
### רקע
סטפני דאגלס, בת למשפחה עשירה ומיוחסת, פגשה את אריק פורסטר, בחור צעיר ומוכשר ששאף להיות מעצב אופנה מצליח ומפורסם, בעת לימודיה באוניברסיטת נורת'ווסטרן בשיקגו. האוהבים הצעירים מיהרו להינשא לאחר שסטפני הרתה. בשלב מסוים הם עברו להתגורר בלוס אנג'לס והקימו חברה לעיצוב וייצור שמלות יקרות. החברה התבססה על הונה וכישורי הניהול של סטפני ועל כישרון העיצוב של אריק. "יצירות פורסטר" זכתה במהלך השנים להצלחה רבה. בני הזוג זכו להכרה בינלאומית, לפרסום ולכסף רב. הם גידלו יחד את ארבעת ילדיהם: רידג', ת'ורן, קריסטן ופלישיה באחוזתם שבבוורלי הילס.

עלילת הסדרה החלה בשנת 1987 כאשר ילדיהם כבר בגרו. הפרקים הראשונים היו ברקע ההכנות לחתונתם של רידג' ובחירת לבו, קרוליין.

### שחקנים ראשיים
סוזן פלאנרי, ג'ון מק'קוק, קתרין קלי לאנג ורון מוס הם ארבעת השחקנים הראשיים של הסדרה. ארבעתם הופיעו בסדרה מהפרק הראשון ב-1987 ובמשך למעלה מ-25 שנים. במהלך 2012 ספגה הסדרה שתי אבדות משמעותיות עם עזיבתם של רון מוס (רידג') וסוזן פלנרי (סטפני).
***[[סוזן פלאנרי]]** (**Susan Flannery**; נולדה ב־31 ביולי 1939 בניו יורק, ניו יורק) נבחרה לגלם את דמותה של סטפני פורסטר, "המלכה האם" כפי שכונתה בעוקצנות על ידי סאלי ספקטרה. סטפני היא אישה חזקה ותרחיק לכת כדי להגן על הדברים החשובים לה מכל: ילדיה, אריק וחברת האופנה המשפחתית. סטפני משוכנעת שהיא יודעת מה טוב לכולם ובפרט לבנה רידג', ללא ספק האהוב עליה מכל ילדיה. לאורך השנים היא נאבקה בברוק, אהובתו של רידג'. סטפני היא בדיוק הדמות שיכולה להיתפס כטובה על ידי חלק מהצופים וכמרשעת על ידי צופים רבים אחרים. כבר בתחילת הסדרה היא הראתה נחישות כאשר לקחה אחריות על פשע שביצע בנה ת'ורן; ת'ורן ירה באחיו הבכור רידג' ופצע אותו כאשר היה תחת השפעת כדורי שינה ואלכוהול. חוקרי המשטרה היו נחושים להשליך את ת'ורן לכלא, אך סטפני הגנה עליו כאשר טענה כי היא ירתה ברידג': לדבריה הייתה משוכנעת שהוא פורץ שחדר לביתה. היא בילתה לילה במעצר והפרשה הגיעה לסיומה. לאורך השנים היא עשתה המון כדי להגן על האהובים עליה ברצונם ושלא ברצונם. סוזן פלאנרי רשמה מועמדויות וזכיות בפרסים על תפקידה זה. בנוסף לתפקידה כשחקנית, פלאנרי משמשת גם כבמאית בסדרה, אחת מצוות הבמאים. בנובמבר 2012 שודר הפרק האחרון בכיכובה של פלנרי. בת דמותה סטפני מתה לאחר מאבק ממושך במחלת הסרטן.
***[[ג'ון מק'קוק]]** (**John McCook**; נולד ב־20 ביוני 1945 בוונטורה, קליפורניה) נבחר לגלם את דמותו של אריק פורסטר, ראש משפחת פורסטר. קודם לכן הופיע ב"צעירים חסרי מנוח" בין השנים 1975 - 1980. החל משנת 1987 הוא מגלם את אריק, ובמקביל הופיע בתפקידי אורח בסדרות טלוויזיה שונות. מק'וק הוא אב לחמישה ילדים משתי נשים שונות. ב־B&B הוא מעצב אופנה נחשב ומייסד (יחד עם סטפני) של "יצירות פורסטר". אריק האמין רוב השנים שהוא אביו של רידג', דבר שהתברר כלא נכון. פרט לכך הוא אביהם של ת'ורן, קריסטן ופלישיה מסטפני, וריק (אריק פורסטר הבן) וברידג'ט מברוק. לאריק הייתה בת נוספת מסטפני שלא זכה להכיר; בתו אנג'לה נולדה עם מיקרוצפליה והוסתרה ממנו על ידי סטפני. אנג'לה התגוררה עם רופא והייתה בתרדמת במשך כל חייה. היא נפטרה בגיל צעיר.
***[[קתרין קלי לאנג]]** (**Katherine Kelly Lang**; נולדה ב־25 ביולי 1961) נבחרה לגלם את דמותה של ברוק לוגן. לאנג נולדה בהוליווד לאב ספורטאי ולאם שחקנית; היא למדה בתיכון בוורלי הילס. לאנג פנתה למשחק, ובשנת 1981 הופיעה גם בתפקיד קטן בצעירים חסרי מנוח. היא אם לשלושה ילדים משני נישואיה הראשונים; שני בנים מבעלה הראשון, שניהם הופיעו כילדים בהיפים והאמיצים, ובת מבעלה השני. לאנג רשמה מספר מועמדויות לפרסים על תפקידה בסדרה. בתחילת הסדרה הייתה ברוק לוגן בת למשפחה ממעמד הביניים שהתאהבה במעצב האופנה המפורסם רידג' פורסטר; סיפור האהבה בינה ובין רידג' נמשך יתר מעשרים שנה והיה תמיד קו עלילה מרכזי בסדרה. ברוק נישאה תחילה לאריק פורסטר והחלה לעבוד בחברת "יצירות פורסטר"; במהלך עבודתה היא פיתחה בד חדשני; הפורסטרים התרשלו כאשר לא החתימו אותה על ויתור זכויות, דבר שהוביל בהמשך להשתלטותה על החברה. במהלך הסדרה עד כה (2017) נישאה ברוק 12 פעמים לשבעה גברים שונים (אריק, רידג', גרנט, ת'ורן, וויפ, ניק וביל), והפכה לאמם של חמישה ילדים (ריק, ברידג'ט, הופ, אר.ג'יי וג'ק) מארבעה גברים שונים (אריק, דיקן, רידג' וניק).
***[[רון מוס]]** (**Ronn Moss**; נולד ב־4 במרץ 1952) נבחר לגלם את דמותו של רידג' פורסטר. מוס נולד וגדל בלוס אנג'לס. כילד החל מוס לעסוק במוזיקה, דבר שהוביל לקריירה מוזיקלית כבסיסט בצעירותו, ואף ללהיט שהוציא לאור (1977) ביחד עם אמנים נוספים: "Baby Come Back". בשנת 1987, לאחר קריירה זניחה כשחקן, לוהק לתפקיד שובר הלבבות השחצן ב־B&B. מוס הוא אב לשתי בנות מאשתו לשעבר שרי שאטוק, שחקנית המוכרת מהסדרה "צעירים חסרי מנוח". הוא היה מועמד מספר פעמים לפרס "סופ אופרה דייג'סט" על תפקידו ב־B&B. להקתו של מוס בשם "Player" זוכה לפופולריות בעיקר באוסטרליה. בספטמבר 2012 שודר בארצות הברית הפרק האחרון בכיכובו של מוס, והחל מדצמבר 2013 מגלם את דמותו של רידג' במקומו השחקן ת'ורסטן קיי.

### שחקנים נוספים
פרט לארבעה האלו, כיכבו ומככבים ב־B&B עשרות שחקנים נוספים לאורך השנים, חלקם נעלמו לאחר קו עלילה בודד ולא שבו וחלקם הופיעו על המסך יותר מעשור שנים. וביניהם: דרלין קונלי שחקנית אמריקנית ממוצא אירי, גילמה את דמותה את סאלי ספקטרה החל מדצמבר 1988 ועד מותה בינואר 2007. סאלי הייתה אם ואישה אוהבת ורכה ובמקביל אשת עסקים ממולחת שהנהיגה את מותג האופנה "ספקטרה" שהתחרה ב"יצירות פורסטר". בתה של סאלי, מייסי אלכסנדר, אהובתו של ת'ורן, בנם של הפורסטרים, גולמה על ידי בובי איקס. ת'ורן פורסטר גולם לאורך השנים על ידי שלושה שחקנים, תחילה על ידי קלייטון נורקרוס, ובהמשך על ידי ג'ף טראכטה וּוינזור הרמון. את אחותו של ת'ורן, קריסטן פורסטר גילמה תחילה טרי אן לין, ובהמשך טרייסי לינדזי מלכיור. את פלישיה, בתם השנייה של הפורסטרים גילמה תחילה קולין דיון ובהמשך לזלי קיי. פורסטרים נוספים הם בנם ובתם של אריק וברוק, ריק וברידג'ט, שגולמו קודם על ידי תינוקות ולאחר מכן על ידי שחקנים לא מעטים; ריק גולם על ידי ג'ייקוב יאנג, ג'סטין טורקילדסן, וקייל לאודר. בשנת 2011 חזר לתפקיד ג'ייקוב יאנג. ברידג'ט גולמה על ידי אגנס ברוקנר, ג'ניפר פיניגן ואמילי הריסון; החל משנת 2004 היא מגולמת על ידי אשלי ג'ונס.

שחקנית מפתח נוספת היא האנטר טיילו שהחלה בשנת 1990 לגלם את דמותה של טיילור הייז, רופאה יפהפייה שכבשה את לבו של רידג' פורסטר. טיילו מגלמת מאז את טיילור, אך לא באופן רציף; היא עזבה את הסדרה בפעמים בהן טיילור נחשבה למתה. את דמותה של קרוליין ספנסר, אהובתו הראשונה של רידג' בסדרה, גילמה ג'ואנה ג'ונסון החל מתחילת הסדרה ועד מותה הטרגי של קרוליין, כשלוש שנים לאחר מכן. היא שבה לסדרה מאוחר יותר כאשר גילמה את אחותה התאומה של קרוליין המנוחה.

לאורך השנים היו דמויות לא מעטות של "רעים" בסדרה; רבים מהצופים מזהים את סטפני פורסטר, השחקנית הראשית, כרעה של הסדרה. רעה דומיננטית אחרת היא שילה קרטר. שילה, אחות במקצועה, היא מרשעת לא שגרתית בעולם הטלוויזיה; היא גילמה את אותה דמות בדיוק, בשתי אופרות סבון שונות, B&B והסדרה האחות צעירים חסרי מנוח. שילה, שהגיחה לעולמם של הפורסטרים בשנת 1992 גולמה על ידי השחקנית קימברלין בראון. אחד ממאהביה של שילה היה הפסיכיאטר הידוע ד"ר ג'יימס וורוויק, שגולם על ידי השחקן הסקוטי איאן ביוקנן. בנוסף הצטרפה לסדרה אחותה של סטפני פורסטר פאמלה דאגלס (כשהיא מגולמת על ידי אליי מילס). פאם הופיעה בהתחלה בתפקיד אורח, כאשר סטפני נסעה יחד עם אריק לבקר את אימה אן דאגלס (שגולמה על ידי בטי וייט עד למותה של הדמות בשנת 2009), ולאחר מכן היא הצטרפה לסדרה באופן קבוע, ואף הפכה ל"נבל" לזמן קצר, כאשר ניסתה להרוג באובססיביות את דונה לוגן, שהייתה נשואה לאריק פורסטר עד שהם התגרשו בשנת 2010.

שחקן בולט אחר הוא דניאל מקוויקר שגילם את דמותו של מעצב האופנה קלארק גריסון במשך שנים רבות, עם הפסקה ארוכה באמצע שנות התשעים. מעצבת אופנה אחרת ואם בנו הבכור של קלארק היא מרגו לינלי; מרגו הופיעה בסדרה מתחילתה ועד שנת 1992. היא גולמה על ידי לורן קוסלו שמוכרת גם מאופרות הסבון: "צעירים חסרי מנוח" ו"ימי חיינו". ב"ימי חיינו" היא החלה לגלם את דמותה של קייט רוברטס בשנת 1996; אחד ממאהבי העבר של קייט הוא סטפנו דימרה המרושע, שגולם על ידי ג'וזף מסקולו. מסקולו עזב את "ימי חיינו" בשנת 2001 (ושב מאז) ונכנס לחייהם של הפורסטרים ב־B&B זמן קצר לאחר מכן; הוא נבחר לגלם את דמותו של איל הספנות האיטלקי מאסימו מארונה, ידיד עבר של סטפני משיקגו שמתגלה כאביו הביולוגי של רידג'. הוא מתגלה גם כאביו של דומיניק פיין (ג'ק וגנר), בנם המשותף שלו ושל ג'קלין פיין (מגולמת על ידי השחקנית האנגלייה לזלי אן דאון). שחקנית נוספת היא אדריאן פרנץ' שגילמה את דמותה של אמבר מור, אהובתו הראשונה של ריק פורסטר. בשנת 2006 היא החלה לגלם את אותה דמות בסדרה האחות, "צעירים חסרי מנוח". ב-2010 חזרה לשנתיים נוספות ב-B&B.

בשנים האחרונות החלה משפחתה של ברוק לוגן לקחת חלק פעיל יותר בעלילה. אחותה דונה לוגן שגולמה בעבר על ידי קארי מיטצ'ם חזרה לסדרה בשנת 2006, כשהיא מגולמת על ידי ג'ניפר גארייס, שגילמה ב"צעירים חסרי מנוח" את דמותה של גרייס טרנר. את אחיה של ברוק סטורם לוגן גילמו אית'ן וויין ובריאן פטריק קלארק ולבסוף גילם את הדמות ויליאם דה ורי. דה ורי עזב את הסדרה בשנת 2008 בגלל התאבדותה של הדמות. ואת אחותה הקטנה של ברוק קייטי לוגן, גילמה בעבר ננסי סלואן, וכשהיא חזרה לסדרה בשנת 2007, היא גולמה על ידי הת'ר טום, שגילמה ב"צעירים חסרי מנוח" את דמותה של ויקטוריה ניומן. הוריה של ברוק סטיבן לוגן ואליזבת' הנדרסון, שבעבר תפסו חלק פעיל יותר בעלילה, חזרו לסדרה בתפקיד אורח. סטיבן שגולם בעבר על ידי רוברט פיין, חזר לסדרה בשנת 2006, כשהוא מגולם על ידי פטריק דאפי, ובת' שגולמה בעבר על ידי ג'ודית בולדווין, ננסי ברנט ומרלה אדמס, חזרה לסדרה בשנת 2008, כשהיא מגולמת על ידי רובין ריקר. ריקר עזבה את הסדרה בשנת 2010 בגלל מותה של הדמות.

ב-2002 לברוק היה גם רומן עם דיקון שארפ (מגולם על ידי שון קנן) שהיה נשוי לבתה ברידג'ט באותה תקופה. ברוק נכנסה להריון מדיקון וילדה בת נוספת בשם הופ (מגולמת על ידי קימברלי מאטולה). באותה תקופה ברוק גם התחתנה עם וויפ ג'ונס (מגולם על ידי ריק הארסט) לזמן קצר כאשר הוא טען שהוא אביה של הופ, אך הם התגרשו לאחר שהתגלה שדיקון הוא אביה. ב-2010 ברידג'ט נכנסה להריון מאוון נייט (מגולם על ידי ברנדון בימר) שהיה נשוי לג'קי באותה תקופה והיא ילדה את בנם לוגן. ב-2008 התגלה שלדונה יש בן בשם מרקוס וולטון (מגולם על ידי טקסאס באטל) מג'סטין ברבר שמגולם על ידי אהרון ספירס.

שחקן נוסף הוא דון דיאמונט. דיאמונט גילם ב"צעירים חסרי מנוח" את דמותו של בראד קרלטון, ובמסגרת תפקיד זה הוא אף הופיע ב"היפים והאמיצים" בתפקיד אורח. בשנת 2009, דיאמונט הצטרף ל"היפים והאמיצים" באופן קבוע, כשהוא מגלם את דמותו של ביל ספנסר הבן, בעוד שאת ביל ספנסר האב גילם ג'ים סטורם עד למותה של הדמות בשנת 2009. לפני מותו ביקש ספנסר האב מבנו שינקום באריק על מה שעולל לאהובת ליבו סטפני, ובשל כך ניסה ספנסר הבן לקחת מאריק את חברת האופנה ואת אשתו דאז דונה. לאחר מכן ספנסר הבן התחתן עם אחותה של דונה קייטי וב-2012 נולד בנם וויל, אך ב-2014 קייטי התגרשה מביל לאחר שהיא גילתה שהוא בוגד בה עם אחותה ברוק.

ב-2013 התגלה שלביל יש בן בשם וואייט (מגולם על ידי דרין ברוקס) מקווין פולר שמגולמת על ידי רינה סופר. קווין הפכה לדמות הרעה החדשה של הסדרה לאחר שסטפני מתה מסרטן ב-2012, אך ב-2017 שילה קרטר חזרה לסדרה עד 2018 והיא גם חזרה להיות הדמות הרעה הדומיננטית ביותר בסדרה. שילה גם התחילה לפתח יריבות עם קווין לאחר ששתיהן התחרו על ליבו של אריק. קווין גם עברה רפורמה יחסית מאז נישואיה לאריק ב-2016, אך ב-2020 היא חזרה לסורה כאשר ניסתה להפריד בין רידג' לברוק כדי שרידג' יהיה עם חברתה שאונה פולטון (מגולמת על ידי דניס ריצ'רדס). בנוסף גם התגלה שלשאונה יש בת בשם פלו (מגולמת על ידי קתרינה בודן) מסטורם לוגן המנוח. קווין עזבה את הסדרה לאחר שהיא ואריק התגרשו ב-2022. ב-2021 שילה שוב חזרה לסדרה כאשר התגלה שהיא אמו הביולוגית של פין פיניגן (מגולם על ידי טאנר נובלן) בעלה של סטפי פורסטר בתם של רידג' וטיילור שמגולמת על ידי ג'קלין מקינס ווד.

מרכז

**בתמונה**: צילום משותף מהשנה ה-18 של הסדרה (2005 - 2006). בשורה התחתונה (מימין): בשמלה השחורה, לזלי-אן דאון (מגלמת את ג'קי פיין); ג'ק וגנר (ניק מארונה); אשלי ג'ונס (ברידג'ט פורסטר) וקתרין קלי לאנג (ברוק לוגן) יושבות; רון מוס (רידג' פורסטר) והאנטר טיילו (טיילור פורסטר). בשורה מעל מימין: דניאל מקוויקר (קלארק גריסון); לידו, דרלין קונלי (סאלי ספקטרה) אדומת השיער; ג'ון מק'קוק (אריק פורסטר); סוזן פלאנרי (סטפני פורסטר); אנטוניו סבאטו הבן (דנטה דמיאנו); בוורוד: לזלי קיי (פלישיה פורסטר); בכחול: דרו טיילר בל (תומאס פורסטר); לורנצו לאמאס (הקטור רמירז). למעלה מימין: וינזור הרמון (ת'ורן פורסטר) בהיר השיער; שיי האריסון (דרלה איינשטיין) וג'וזף מסקולו (מאסימו מארונה).

### דמויות ושחקנים

## עלילת הסדרה לאורך השנים

### שנות ה-80 של המאה ה-20
* **1987** (1-187) - קרוליין ספנסר מתארסת לרידג' פורסטר, אך אביה ביל מתנגד בתוקף לקשר ביניהם מכיוון שהוא לא מאמין שרידג' יהיה נאמן לה. כדי להוכיח את טענתו, ביל שוכר חוקר פרטי בשם קונוויי וסטון כדי לרגל אחרי רידג'. רידג' שוכב עם בחורה בשם אלכס סימפסון וקונווי מצלם אותם יחד במיטה והוא מביא את התמונה לביל. ביל מראה לקרוליין את התמונה ביום החתונה שלה עם רידג' וזה גורם לה להתעלף במהלך החתונה. קרוליין עוזבת את רידג' בגלל הבגידה שלו. רידג' מנהל רומן קצר עם מרגו לינלי. הנישואים של אריק פורסטר וסטפני דאגלס נתקלים בבעיות. מרגו לינלי מתאהבת באריק וביל ספנסר מתאהב בסטפני, אך אריק וסטפני דוחים את חיזוריהם. ברוק לוגן ניצלת מניסיון אונס. ברוק מתארסת לדייב ריד, אך לאחר מכן היא מתאהבת ברידג' ולכן היא עוזבת את דייב לטובת רידג'. קרוליין נאנסת על ידי רון דיקון. ת'ורן פורסטר אחיו של רידג' מתאהב בקרוליין והם מתחתנים. ת'ורן וברוק מנסים למנוע מרידג' וקרוליין לחזור להיות ביחד, ולכן הם מחליטים להסתיר מקרוליין מכתב אהבה שרידג' כתב לה. קלארק גריסון מחזר אחרי קריסטן פורסטר, אך היא דוחה את חיזוריו. סטפני נחרדת לגלות שהקשר הרומנטי בין אריק לבת' לוגן חזר, וכתוצאה מכך היא מוצאת נחמה אצל קלארק והם מתנשקים. מתגלה שאריק ובת' נאלצו להיפרד בעבר, משום שסטפני נכנסה להריון מאריק. בנוסף מתגלה שבעלה של בת' סטיבן לוגן נטש אותה ואת המשפחה שלהם משום שהוא הרגיש שלבת' עדיין היו רגשות לאריק. דונה לוגן אחותה של ברוק מתחילה לצאת עם מארק מאלורי, והיא מנסה לשדך לאחותה קייטי את רוקו קרנר, אך רוקו מתאהב בדונה והוא מתחיל לצאת עם קייטי כדי להתקרב לדונה. רוקו ודונה מתנשקים אף על פי שהוא יוצא עם קייטי והיא יוצאת עם מארק. דונה עוזבת את מארק לאחר שהיא מגלה שהוא שכב עם אישה אחרת. קייטי עוזבת את רוקו לאחר שהיא מגלה שהוא מאוהב באחותה דונה.
* **1988** (188-441) - בת' לוגן עוברת ניתוח להסרת השד לאחר שמתגלה אצלה סרטן השד. סטפני מנסה להפריד בין אריק לבת' ולכן היא שוכרת את קונוויי וסטון כדי לאתר את בעלה של בת' סטיבן. סטפני גורמת לסטיבן לחזור לעיר ולאחר מכן היא גורמת לסטיבן ובת' לעזוב יחד לפריז. אריק חושד שסטפני בוגדת בו עם רופא בשם טוד פאוול, אך לבסוף הוא מגלה שבביתו של טוד מתגוררת הבת שלו ושל סטפני אנג'לה. מתגלה שאנג'לה נולדה עם מיקרוצפליה ולכן סטפני שיקרה לאריק שאנג'לה מתה בלידה והיא הסתירה את אנג'לה מאריק בביתו של טוד במשך שנים. דונה מתחילה לצאת עם ניק פרסטון, והיא נותנת לו לפרסם תמונות עירום שלה במגזינים אירופיים, אך כאשר היא מגלה שהבוס של ניק - ביל פרסם את התמונות שלה גם במגזינים אמריקאים, היא מחליטה לנקום בביל. היא מתחילה לצאת עם ביל כשהיא מציגה את עצמה כ-"ג'יימי קנסינגטון", ובעזרת כך היא מצליחה להשיג תמונות עירום שלו, והיא מפרסמת אותם במגזין שלו. רידג' שוכב עם קרוליין כשהיא שיכורה. כשת'ורן מגלה על כך, הוא משתכר ולוקח כדורי שינה וכתוצאה מכך הוא יורה ברידג'. סטפני מגנה על ת'ורן והיא טוענת שהיא זו שירתה ברידג' מכיוון שהיא חשבה שהוא פורץ, אך לאנג'לה היא מספרת את האמת על האירוע. קריסטן נענית לחיזוריו של קלארק והם מתחתנים. קלארק בוגד בקריסטן עם מרגו והיא נכנסת להריון ממנו. מרגו רוצה להקים משפחה עם קלארק ועם התינוק שברחמה, אך הוא מסרב לעזוב את קריסטן. מרגו מביאה לעיר את מיק סאבאג' בן זוגה לשעבר של קריסטן כדי להפריד בינה לבין קלארק. מרגו נענית לחיזוריו של ביל והם מתחתנים, אך למרגו עדיין יש רגשות לקלארק.
* **1989** (442-693) - רידג' וברוק מתארסים והיא נכנסת להריון ממנו. ברוק מפילה את התינוק. רידג' וקרוליין חוזרים להיות ביחד לאחר שהוא עוזב את ברוק והיא מתגרשת מת'ורן. ת'ורן מתחיל לצאת עם דונה. מתגלה שאנג'לה פורסטר היא מתחזה בשם דבני דיקסון ושאנג'לה פורסטר האמיתית מתה לפני שנים. טוד רצה להמשיך לקבל כסף מסטפני ולכן הוא הביא את בת זוגו דבני כדי שהיא תתחזה לאנג'לה. סטפני רוצה לתבוע את טוד ודבני על הונאה, אך דבני מאיימת לחשוף את זה שת'ורן ירה באחיו רידג'. לטוד יש ייסורי מצפון בגלל מה שהוא עשה ולכן הוא מנסה להרוג את עצמו ואת דבני בתאונת דרכים. טוד מת ודבני שורדת ונפצעת. דבני מאשימה את הפורסטרים בתאונה שקרתה לה ולכן היא מחליטה לנקום בהם. היא מתכננת לגרום לת'ורן לירות שוב באחיו רידג', אך לבסוף היא מתאהבת בת'ורן והיא מקנאה בקשר שלו עם דונה. לאחר שת'ורן דוחה את חיזוריה, דבני נותנת לת'ורן אלכוהול וכדורי שינה והיא שולחת אותו לירות שוב באחיו רידג', אך רידג' מצליח לשכנע אותו שלא לעשות זאת. ת'ורן מתאהב במייסי אלכסנדר בתה של סאלי ספקטרה האויבת של משפחתו, והוא עוזב בשבילה את דונה.

### [[שנות ה-90 של המאה ה-20]]
* **1990** (694-947) - רידג' וקרוליין מתחתנים וליבה של ברוק נשבר כתוצאה מכך. אריק מנחם את ברוק והם מתחילים לנהל רומן אף על פי שאריק נשוי לסטפני. ברוק נכנסת להריון מאריק וסטפני מסכימה לתת לאריק גט רק לאחר שברוק יולדת לאריק את ריק. מתגלה שקרוליין חולה בלוקמיה. רידג' וקרוליין מתחילים לקבל ייעוץ מהפסיכיאטרית טיילור הייז. קרוליין מתה מלוקמיה. טיילור מתחילה לצאת עם סטורם לוגן, אך לאחר מכן היא מתאהבת ברידג' ולכן היא עוזבת את סטורם לטובת רידג'. ברוק מתארסת לאריק, אך עדיין יש לה רגשות לרידג' ולכן היא מקנאה בקשר החדש של רידג' עם טיילור. קריסטן מתגרשת מקלארק לאחר שהיא מגלה על הרומן שלו עם מרגו. קריסטן חוזרת למיק והם עוזבים יחד את העיר. סאלי ספקטרה מתחתנת עם קלארק כחלק מעסקה. ת'ורן מתחתן עם מייסי למורת רוחה של משפחתו. פלישיה פורסטר מתאהבת בג'ייק, אחיה של מרגו. ג'ייק חושף בפני מרגו שאביהם התעלל בו מינית בילדותם.
* **1991** (948-1195) - אריק וברוק נישאים ויוצאים לירח דבש בכדור פורח. סטפני חוטפת שבץ מוחי, מאבדת את הזיכרון ומוצאת עצמה הומלסית. דווקא סאלי היא זו שמוצאת אותה. טיילור הפסיכולוגית מתאהבת ברידג'. רידג' וברוק מנהלים רומן. בלייק הייז, בעלה לשעבר של טיילור, מוצא את אחותה התאומה האבודה של קרוליין - קרן - ומביא אותה העירה בתקווה שרידג' יתאהב בה ויעזוב את טיילור. קלארק בוגד בסאלי עם ג'ולי. סאלי יולדת בן לקלארק - סי.ג'יי. ג'ייק מגלה שהמתעלל הוא דווקא דודו צ'ארלי, שמתאבד. ג'ייק ומייסי מנהלים רומן, למורת רוחם של פלישיה ות'ורן. ברוק ממציאה את נוסחת "ביליף" לבד שאינו מתקמט במסגרת עבודתה ככימאית ב"פורסטר".
* **1992** (1196-1449) - ביום חתונתם של רידג' וטיילור מגלה ברוק שהיא בהריון. ברוק אינה יודעת מיהו אבי תינוקה - רידג' או אריק. אריק עוזב את ברוק ומתאהב באחות שילה קרטר. סטפני מתאהבת באביה של טיילור, ג'ק המילטון. פלישיה מתאהבת באחיה של טיילור, זאק, ועוזבת איתו את העיר. ת'ורן עוזב את מייסי ומתאהב בקרן ספנסר. סאלי מתגרשת מקלארק. מרגו עוזבת את ביל, שמתחיל לצאת עם דרלה, מזכירתה של סאלי. רידג' מיילד את ברוק בבקתה בביג בר, והיא יולדת בת.
* **1993** (1450-1703) - בדיקת אבהות מגלה שרידג' הוא אבי התינוקת של ברוק. איש אינו יודע ששילה שיחקה עם תוצאות הבדיקה. ברוק קוראת לבתה ברידג'ט - ברוק + רידג'. אריק נישא לשילה. סטפני וסאלי נאבקות על ליבו של ג'ק. מייסי הופכת לאלכוהוליסטית. ת'ורן וקרן נפרדים. ד"ר ג'יימס וורוויק נאבק בשדים מעברו. ברוק הופכת לבעלת השליטה ב"פורסטר" בעזרת עורך הדין קונור דייוויס בעקבות גירושיה מאריק ורישום פטנט ה"ביליף" על שמה. רידג' וברוק עובדים יחדיו על קו ההלבשה לגברים, למורת רוחה של טיילור אשתו.
* **1994** (1704-1948) - טיילור בוגדת ברידג' עם ג'יימס כשהשניים נתקעים לאחר רעידת אדמה בבקתה בביג בר. ג'יימס לאחר מכן מנהל רומן עם ברוק. טיילור נחשבת למתה לאחר התרסקות מטוסה באפריקה. רידג' מבקש מברוק שתפרק את אירוסיה לג'יימס ותינשא לו במקום. רידג' וברוק נישאים על חוף הים במליבו. ג'יימס מגלה שטיילור חיה במרוקו ונישאה לנסיך מרוקאי - עומאר ראשיד. הוא מבין שהיא איבדה את הזיכרון. סאלי ומייסי נאבקות על ליבו של המעצב הצעיר אנתוני ארמנדו. ת'ורן ומייסי הופכים לצמד זמרים ומופיעים יחדיו בהולנד. מייסי מגלה שיש לה סרטן בגרון. קרן עוזבת את אל. איי. ג'סיקה פורסטר, אחייניתו של אריק, מגיעה לעיר ומתאהבת בדילן שו. אריק עובר סירוס כדי להימנע מילד נוסף עם אשתו החדשה שילה. שילה גורמת בטעות למות הפסיכולוג שלה שמאיים לגלות את סודות עברה.
* **1995** (1949-2196) - ג'יימס משכנע את טיילור לחזור לארצות הברית. רידג' וברוק המומים לגלות שטיילור בחיים. בית משפט קובע שנישואיהם של רידג' וברוק אינם חוקיים, אך רידג' מחליט להישאר עם ברוק ועם בתם. שילה כולאת במרתף את ג'יימס לאחר שגם האחרון מגלה את סודותיה. לאחר מכן, היא מנסה להתאבד ומתאשפזת במוסד לחולי נפש. לאחר גירושיו משילה אריק מתאהב בטיילור, אך זו מפסיקה את הרומן כדי לא לפגוע בחברתה הטובה סטפני, שעדיין מאוהבת באריק. אנתוני רוצח את איוונה הדוגמנית (במקור "שליפצוקית") ומפליל את ת'ורן בניסיון להפריד בינו לבין מייסי. לאחר שהאמת מתגלה, ת'ורן ומייסי נישאים מחדש. מגי פורסטר מגיעה העירה ומנהלת רומן עם דילן, החבר של בתה ג'סיקה. שילה זוכה לחנינה ומשתחררת מהמוסד לחולי נפש.
* **1996** (2197-2451) -במכתב מסתורי שמגיע לידי רידג' מואשמת ברוק בשינוי תוצאות בדיקת האבהות של ברידג'ט לפני שנים. איש אינו מעלה בדעתו ששילה, שכעת פיתחה אובססיה לברוק, עומדת מאחורי המכתב והיא גם זו ששינתה את התוצאות לפני שנים. בדיקה מחודשת מגלה שדווקא אריק הוא אביה של ברידג'ט. רידג' מרוסק מהתגלית, ברוק חוטפת התמוטטות עצבים ונעלמת. אריק חוזר לגור עם סטפני, שמבקשת בשמו משמורת מלאה על ילדיו עם ברוק - ריק וברידג'ט. בהיעדרה של ברוק, שילה לוקחת את העניינים לידיה ומרעילה את סטפני כך שזו תשתגע ולא תהיה כשירה לגדל את הילדים. רידג' מוצא את ברוק אבודה בברבדוס ומחזיר אותה הביתה. ברוק מקבלת את ילדיה חזרה, אך מתחילה לפתח רגשות למעצב החדש בחברה - גרנט צ'יימברס. רידג' תופס את ברוק וגרנט מתנשקים ובתגובה מציע נישואין לטיילור. קלארק חוזר העירה וגם ל"ספקטרה", לאחר שסאלי סולחת לו. ג'יימס ומגי מתאהבים ומתחתנים, אך ביום החתונה מגלה לו שילה שהיא בהריון ממנו כתוצאה מלילה של שכרות. דילן מפתח קריירה כחשפן. ג'סיקה נאנסת על ידי סליי, שמאוחר יותר נהרג בשריפה. ת'ורן מככב ב"גריז" על בימות ברודוויי ומאוחר יותר עוזר למהגרת לא חוקית - קלודיה קורטז.
* **1997** (2452-2704) - גרנט וברוק נישאים. ת'ורן מתגרש ממייסי. לטיילור נמאס מהאובססיה של רידג' לברוק, והיא נענית לחיזוריו של ת'ורן. כשהיא מגלה שהיא כבר בהריון מרידג', היא טוענת שהתינוק הוא של ת'ורן. ריק, בנם המתבגר של אריק וברוק, יורה באביו החורג והשנוא גרנט, ולאחר מכן מדחיק זאת. רידג' מואשם בניסיון הרצח ומשתחרר מאוחר יותר על תנאי. ברוק עוזבת את גרנט. אריק וסטפני עומדים להינשא מחדש, אך ביום החתונה מתגלות תמונות של אריק במיטה עם לורן פנמור. שילה יולדת בת, מרי, ומוסרת אותה לג'יימס ומגי. מאוחר יותר היא חוזרת לעיר כדי לדרוש את בתה. ג'יימס בסופו של דבר מתגרש ממגי ומתחתן עם שילה, ששוב מנסה להתאבד, הפעם בליל הכלולות שלה. רידג' וברוק נוסעים לאיטליה לתצוגת אופנה של "פורסטר", שם רידג' מציע לה נישואין. כשטיילור רוצה לספר לרידג' שהוא אבי תינוקה, ברוק מקדימה אותה ומכריזה שהיא ורידג' מצפים לתינוק. אריק ולורן נתקעים בגרינלנד לאחר שמטוסם מתרסק ונרדפים על ידי תמהוני שמתאהב בלורן - ראש. גרנט ומייסי נישאים ורוכשים יחד את "קפה אינסומניה".
* **1998** (2705-2955) - רידג' וברוק נישאים ביום בו טיילור יולדת לו בן - תומאס. ברוק מפילה את תינוקה. טיילור מספרת לרידג' שהוא אביו של תומאס, והוא מחליט להתגרש מברוק ולהינשא שוב לטיילור ולגדל את בנו הבכור. ריק מתאהב במטפלת שלו, אמבר, שנכנסת ממנו להריון ומאלצת אותו להתחתן איתה. ג'יימס וסטפני מתקרבים, למורת רוחה של אשתו החדשה שילה. שילה מאיימת על סטפני וכשזה לא עוזר היא יורה בה, לוקחת את בתה מרי ובורחת מהעיר. גרנט מת מסרטן. אביה של מייסי, אדם אלכסנדר, חוזר העירה אחרי שנים והופך שוב לחלק מחייהן של סאלי ומייסי. בתו של אדם, קימברלי, מתאהבת בריק הנשוי כעת לאמבר. פירס פיטרסון מתאהב בטיילור הנשואה ויוצא עם ברוק הפנויה. ברוק מקימה קו להלבשה תחתונה ב"פורסטר", למורת רוחן של סטפני וטיילור. ת'ורן ומייסי מתקרבים שוב לאחר מותו של גרנט.
* **1999** (2956-3206) - אמבר יולדת תינוק מת במהלך ביקור אצל אמה, טאוני. טאוני משכנעת אותה לקחת את התינוק של בת דודתה בקי ולהציג אותו כאריק פורסטר השלישי, הבן שלה ושל ריק. ת'ורן וברוק מנהלים רומן סוער. מייסי מגיבה לכך בתדהמה, וסטפני מגיבה לכך בזעם ואף מנסה להרוג את ברוק. טיילור נכנסת להריון ובמהלכו נדבקת בשחפת. בסופו של דבר היא מחלימה ויולדת תאומות - סטפי ופיבי. סטפני חוטפת שבץ ומאושפזת. במהלך שהותה בבית החולים היא ואריק נישאים מחדש. רידג' רוקח מזימה להפריד בין ברוק ות'ורן.

### [[העשור הראשון של המאה ה-21]]
* **2000** (3207-3456) - רידג' מצליח להפריד בין ברוק ות'ורן, והאחרון נישא למייסי בהולנד. כשהמזימה של רידג' מתגלה, ת'ורן מחליט לחזור לברוק. מייסי המיואשת הופכת שוב לאלכוהוליסטית ומתהפכת עם רכבה בביג בר. היא נחשבת למתה אף על פי שגופתה לא נמצאת. אחותה קימברלי מפתחת רגשות כלפי ת'ורן ועושה הכל כדי שלא יחזור לברוק. מורגן דוויט חוזרת לחייו של רידג' ונכנסת ממנו להריון בעורמה. טיילור זועמת על כך. אמבר מגלה לריק שאריק הקטן אינו בנם אלא בנה של בקי, והוא עוזב אותה בכעס. בקי מתאהבת בסי.ג'יי, בנם של סאלי וקלארק, והשניים נישאים. מאוחר יותר היא מתה מסרטן. ריק וקימברלי מממשים את אהבתם. לאחר מות בקי, סי.ג'יי ואמבר מגדלים יחדיו את אריק הקטן ועומדים להינשא, אך ריק מביא העירה את דיקן שארפ, אביו הביולוגי של אריק הקטן. הגעתו של דיקן טורפת את כל הקלפים. סי.ג'יי ואמבר נפרדים והיא מתאהבת בדיקן. ברידג'ט נגעלת מהרומן בין אמה, ברוק, לאחיה למחצה ת'ורן. מורגן נופלת במדרגות ומאבדת את תינוקה.
* **2001** (3457-3703) - ת'ורן וברוק מתחתנים. מורגן רוצה לנקום בטיילור על כך שהיא גרמה לה להפיל את תינוקה. היא חוטפת את סטפי והיא גורמת לרידג' וטיילור לחשוב שבתם סטפי מתה. כשטיילור מגלה שסטפי היא בחיים, מורגן חוטפת גם אותה. מורגן מתחילה לנהל רומן עם טים ריד כדי שהוא יעזור לה לשמור על טיילור וסטפי בשבי, אך היא עדיין מאוהבת ברידג'. מורגן מנסה לחזור לרידג', אך הוא נשאר נאמן לטיילור. מורגן מנסה להרוג את טיילור כדי שרידג' יהיה איתה, אך רידג' מציל את טיילור. מורגן מנסה להרוג את סטפני כנקמה על כך שהיא גרמה לה להפיל את תינוקה, אך אריק מציל את סטפני. כרמן רואה את דיקון מנשק את אמבר, ולכן היא מנסה להרוג את אמבר, אך היא מתה כאשר אמבר מגנה על עצמה. אמבר מתנשק עם דיקון לאחר שהיא מגלה שריק התנשק עם אמנדה וקסלר. ליבו של דיקון נשבר כאשר אמבר מחליטה להיות עם ריק ולא איתו. ברידג'ט מתאהבת בדיקון. דיקון מתחיל לצאת עם ברידג'ט כדי לנקום בריק על כך שהוא לקח ממנו את אמבר. משפחת פורסטר נחרדת לגלות על הקשר של ברידג'ט עם דיקון והם מתנגדים בתוקף לקשר ביניהם. ריק ואמבר מתחתנים. דיקון וברידג'ט מתחתנים. אריק מנסה להרוג את דיקון. ברידג'ט נחרדת לגלות שדיקון עדיין מאוהב באמבר ובעקבות כך היא עוברת תאונת דרכים ונפצעת. דיקון מרגיש ייסורי מצפון על כך שהוא ניצל את ברידג'ט כדי להתקרב לאמבר והוא טוען בפני ברידג'ט שהוא באמת התאהב בה. ברידג'ט מחליטה לתת לו עוד הזדמנות. למרות רצונו לשמור על נישואיו לברידג'ט, לדיקון עדיין יש רגשות כלפי אמבר והוא ממשיך לחזר אחריה. אמבר דוחה את חיזוריו של דיקון והיא נשארת נאמנה לריק. אמבר נכנסת להריון מריק. מאסימו מארונה מגיע לעיר. מאסימו מנסה לחזור לסטפני, אך היא נשארת נאמנה לאריק. מתגלה שמאסימו הוא אביו הביולוגי של רידג'. אריק עוזב את סטפני בעקבות כך. ת'ורן מתגרש מברוק לאחר שהוא שומע אותה אומרת לדיקון שהיא עדיין מאוהבת ברידג'. ברוק מנסה לחזור לרידג', אך הוא נשאר נאמן לטיילור. מאסימו וסטפני מנסים לשמור על נישואיו של בנם רידג' לטיילור ולכן הם מנסים להרחיק את ברוק מרידג'. מאסימו משלם חמישה מיליון דולר לסטיבן לוגן כדי שהוא ישקר לבתו ברוק שהוא עומד למות, וככה ברוק תעבור לגור איתו בפריז והיא תהיה רחוקה מרידג'. טיילור ובת' לוגן מרגישות ייסורי מצפון בגלל התוכנית של מאסימו מכיוון שהיא לא הוגנת כלפי ברוק. מאסימו שולח את ז'אק לחזר אחרי ברוק כדי שהיא תשכח מרידג'. ז'אק לוקח את ברוק לדייט במגדל אייפל, אך כאשר הוא מנשק אותה, ברוק מנסה לחמוק ממנו ובעקבות כך היא נופלת ממגדל אייפל ונפצעת. בעקבות הפציעה של ברוק, רידג' מגיע לבקר אותה בפריז, ובת' נשברת והיא מספרת להם את האמת על התוכנית של מאסימו, ועל כך שסטיבן שיתף איתו פעולה. ברוק מאוכזבת מאביה סטיבן. רידג' מאוכזב מאשתו טיילור, אך למרות זאת הוא מחליט להישאר איתה. ליבה של ברוק נשבר כתוצאה מכך, והיא מתנחמת בזרועותיו של דיקון, למרות שהוא נשוי לבתה ברידג'ט. השניים מתחילים לנהל רומן מאחורי גבה של ברידג'ט וברוק נכנסת להריון מדיקון. קריסטן פורסטר חוזרת לעיר. קריסטן מתאהבת בטוני דומינגז. טוני וקריסטן מתחתנים והם מאמצים ילד אפריקאי בשם זנדה.
* **2002** (3704-3954) - רידג' זומם להשתלט על "פורסטר" בזמן שברוק שוהה מחוץ לעיר לזמן מה. ברוק מגלה זאת ומעיפה אותו מהחברה. רידג' מתחיל לעבוד אצל אביו הביולגי מסימו. סטפני עוברת לגור עם מסימו. ברוק מספרת לכולם שאבי תינוקה הוא וויפ ג'ונס. ריק ואמבר מצפים שוב לתינוק, אך אמבר מפילה ומתמכרת אחר כך לכדורים. שילה חוזרת לעיר אחרי שנים וחיה בסתר עם בתה המתבגרת מרי, אותה היא מנסה לשדך לריק. סטפני מגלה שברוק מנהלת רומן עם דיקן ומכריחה אותה להינשא לוויפ כדי להגן על ברידג'ט. וויפ וברוק נישאים, אך ברידג'ט מגלה את האמת. ברידג'ט עוזבת את דיקן ומנתקת את הקשר עם אמה. ברוק יולדת בת - הופ. מסימו וסטפני נפרדים והוא מנהל רומן עם שילה מבלי לדעת מי היא באמת. שילה חוטפת את אמבר ומאוחר יותר יורה בטיילור ובברוק. ברוק ניצלת, אך טיילור מתה. ברוק מנחמת את רידג' לאחר מותה של טיילור. ת'ורן מגלה שמייסי חיה באיטליה ונקראת עכשיו "לנה".
* **2003** (3955-4204) - רידג' עומד להינשא שוב לברוק, אך בד בבד מתקרב לבתה ברידג'ט, שכעת אין לו שום קשר דם איתה. ברוק נחרדת לגלות על הקשר בין רידג' וברידג'ט ומבטלת את החתונה. אמבר מגלה שיש לה אחות תאומה - אפריל. ברידג'ט יוצאת במקביל עם סי.ג'יי ועם אחיו למחצה מארק. מייסי מתחתנת עם לורנזו, אך מאוחר יותר מתחרטת וחוזרת לאל. איי ולת'ורן. ת'ורן בינתיים כבר הספיק להכניס להריון את חברתה הטובה דרלה. מייסי פגועה ומתאהבת בדיקן. דיקן ומייסי נישאים ודיקן מקבל את המשמורת על בנו, אריק הקטן. ריק ואמבר מתגרשים לאחר האובדן של אריק הקטן. מייסי מתה, הפעם על אמת, בעת הופעה כשנברשת נופלת על ראשה. ג'קי פיין חוזרת לחייו של מסימו ומגלה לו שהוא אבי בנה, ניק. ניק מתאהב בברוק. באמצעות תחבולות סטפני מצליחה להחזיר את חברת "פורסטר" לשליטתו של אריק. אריק חוזר אליה. סטפני מנסה לשדך לרידג' את סמנתה קלי. רידג' וברוק נישאים בפוארטו ויסטה, אך רידג' נחטף שם על ידי שילה, שברחה מהכלא. כולם מאמינים שרידג' מת, וברוק מתנחמת בזרועות אחיו למחצה, ניק. רידג' מתגלה בחיים, וברוק מגלה שהיא בהריון, אך היא אינה יודעת מי אבי תינוקה - רידג' או ניק. רידג' עוזב אותה כשהוא מגלה על כך. מסימו וג'קי נישאים.
* **2004** (4205-4460) - דרלה יולדת בת לת'ורן, אלי, ומאוחר יותר הם נישאים. ת'ורן עוזב את "פורסטר" בכעס וחובר לסאלי ספקטרה. ברוק יולדת את אר.ג'יי, שמתגלה כבנו של רידג'. היא ורידג' נישאים שוב. ברידג'ט מתארסת לאוסקר מרונה ועוזבת איתו לקופנהגן. תומאס, בנו של רידג', מתאהב במתמחה קייטלין רמירז, אך מאבד את בתוליו דווקא עם אמבר. ניק מנהל רומן עם פלישיה פורסטר שחוזרת העירה. ג'קי מנהלת רומן עם דיקן. כשמסימו מגלה זאת הוא חוטף שבץ.
* **2005** (4461-4713) - מאסימו גורם לדיקון לחזור לשתות אלכוהול כנקמה על כך שהוא הרס את נישואיו לג'קי. דיקון עוזב את העיר. אמבר כועסת על ניסיונו של רידג' להרוס את הקשר שלה עם תומאס, ולכן היא מחליטה להרוס את הקשר שלו עם ברוק כנקמה: היא גורמת לרידג' וברידג'ט להתנשק, והיא מראה לברוק תמונה שלהם כשהם מתנשקים. ברוק עוזבת את רידג', אך כאשר התרמית של אמבר מתגלה, הם חוזרים להיות ביחד ותומאס עוזב את אמבר. ריק וקייטלין נפרדים. תומאס חוזר לקייטלין, אך מאוחר יותר הוא מתאהב בגבי מורנו, ולכן הוא עוזב את קייטלין. תומאס וגבי מתחתנים. מורגן דוויט חוטפת את רידג' לאחר שהוא איבד את הזיכרון, והיא טוענת בפניו שהם זוג. מורגן גורמת לברוק לחשוב שרידג' עזב אותה. כשרידג' חווה פלאשבקים של ברוק, מורגן שוכרת אישה שתשחק את ברוק ותגיד לרידג' שזה נגמר ביניהם, אך לבסוף אמבר מצילה את רידג'. רידג' ואמבר רוצים להגיש תלונה נגד מורגן, אך אמה של מורגן נטלי משכנעת אותם שלא לעשות זאת. אמבר עוזבת את העיר. תומאס וגבי מתגרשים. ניק וברידג'ט מתאהבים. מתגלה שטיילור הייז היא עדיין בחיים: לאחר ששילה קרטר ירתה בה, הנסיך המרוקאי עומאר ראשיד חטף אותה מבית החולים, והחליף אותה בבובת שעווה שנוצרה על ידי האמן האיטלקי דנטה דמיאנו. בסופו של דבר דנטה עזר לטיילור לברוח מהארמון של עומאר, וככה טיילור הצליחה לחזור לעיר. עומאר ודנטה מחזרים אחרי טיילור, אך היא נשארת נאמנה לבעלה רידג'. רידג' מוצא את עצמו מתלבט בין טיילור לברוק, אך כאשר הוא בוחר בברוק, סטפני מזייפת התקף לב יחד עם הרופא שלה מארק מקליין, וכשהיא מעמידה פני גוססת היא מבקשת מרידג' לחזור לטיילור. רידג' מכבד את בקשתה והוא עוזב את ברוק וחוזר לטיילור. ג'קי מחזרת אחרי מארק, ובעזרת כך היא מצליחה לחשוף את התרמית של סטפני. אריק מתגרש מסטפני והוא חוזר לג'קי. ניק וברידג'ט מתחתנים. ברידג'ט נכנסת להריון מניק. דנטה מנסה לחזור לברידג'ט, אך היא נשארת נאמנה לבעלה ניק. ברוק מגלה שעדיין יש לה רגשות לחתן שלה ניק, אך כדי לא להרוס את נישואיו לבתה ברידג'ט היא מנהלת רומן קצר עם דנטה והיא נישאת שוב לאריק. סטפני וג'קי מתאכזבות לגלות שאריק נישא שוב לברוק. רידג' וניק מחזרים אחרי ברוק, אך היא נשארת נאמנה לבעלה אריק. הקטור רמירז מחזר אחרי טיילור, אך היא נשארת נאמנה לבעלה רידג'. פלישיה יולדת את דינו, והיא חושבת שדינו הוא בנו של ניק, אך מאוחר יותר מתגלה שהוא בנו של דנטה. דנטה ופלישיה חוזרים להיות ביחד.
* **2006** (4714-4966) - אריק וברוק מתגרשים. ברידג'ט יולדת לניק תינוקת מתה בשם ניקול ולאחר מכן היא מתגרשת ממנו כדי שהוא יוכל לחזור לאמה ברוק. טיילור מתנשקת עם הקטור רמירז אף על פי שהיא נשואה לרידג', ומכיוון שברוק ראתה את הנשיקה, טיילור מתוודה בפני רידג' על הנשיקה עם הקטור ועל הסטוץ עם ג'יימס וורוויק לפני שנים. רידג' מתגרש מטיילור כדי לחזור שוב לברוק, אך היא נישאת לניק. אריק מתאהב בג'קי והם מתארסים, אך כאשר בתו הגוססת מסרטן פלישיה מבקשת ממנו לחזור לאמה סטפני, אריק מכבד את בקשתה והוא עוזב את ג'קי ונישא שוב לסטפני. כולם חושבים שפלישיה מתה אך למעשה סטפני מגניבה אותה למרפאה ומתכוננת לתרום לה את הכבד שלה בשביל להציל את חייה אך בדקה האחרונה הרופא אומר שלא יהיה צורך בתרומת הכבד ומצליחים להציל את חייה של פלישיה. יחסיהם של דנטה ופלישיה נקלעים למשבר חמור בעקבות הרומן שלו עם ברידג'ט והרומן שלה עם כריסטיאן רמירז. סטיבן לוגן חוזר לעיר והוא מנהל רומן קצר עם טיילור וג'קי. טיילור הופכת לאלכוהוליסטית לאחר שרידג' עוזב אותה ובטעות היא דורסת את דרלה למוות. לאחר מכן ת'ורן וטיילור חוזרים להיות ביחד מבלי שהוא יודע שהיא זו שדרסה למוות את אשתו דרלה. שיין מקגראת' האיש המסתורי שצפה במותה של דרלה, מפתח אובססיה אל פיבי פורסטר בתם המתבגרת של רידג' וטיילור. הארי ג'קסון ושיין מקגראת' מתחרים על ליבה של פיבי. רידג' דורש משיין להתרחק מבתו פיבי. טיילור מודה באשמת דריסת דרלה, אף על פי שהקטור עושה הכל כדי שהיא לא תעשה זאת. הקטור מחזר אחרי טיילור, אך היא נשארת נאמנה לת'ורן. סטורם לוגן חוזר לעיר כדי להגן על טיילור במשפט שמתנהל נגדה. טיילור מזוכה במשפט הודות לעדותם של ת'ורן ושיין. דונה לוגן חוזרת לעיר והיא מתחילה לנהל רומן עם רידג'. ניק שוכב עם ברידג'ט לאחר שהוא מגלה שברוק התנשקה עם רידג'. ברידג'ט חושבת שהיא בהריון מניק בעלה של אמה ברוק, אך היא מגלה שאבי תינוקה הוא דנטה בן זוגה של אחותה למחצה פלישיה. ברוק מתגרשת מניק לאחר שהיא מגלה שהוא שכב עם בתה ברידג'ט. דונה מתאכזבת לגלות שרידג' חזר לאחותה ברוק. ברידג'ט מפילה את תינוקה. ג'קי נפצעת במהלך התעמתות עם סטפני, וניק הזועם משתלט על חברת "פורסטר". דנטה ופלישיה נפרדים. סטפני מספרת לבעלה אריק שאביה ג'ון התעלל בה בילדותה. סטפני מחדשת את הקשר עם אמה אן ואחותה פאם.
* **2007** (4967-5217) - הפורסטרים מקימים חברת אופנה חדשה לאחר השתלטותו של ניק. ניק וטיילור מתאהבים אף על פי שהיא מאורסת לת'ורן. ת'ורן עוזב את טיילור לאחר שבתו אלי לא מוכנה לקבל את הקשר ביניהם. ברידג'ט מקנאה בקשר של ניק עם טיילור. ניק וטיילור מתחתנים. ניק מגלה שאמו ג'קי עסקה בזנות עם ג'רי קרמר לפני שנים, וסטפני חושפת את העניין כדי להשפיל את ג'קי. ג'קי ודונה מנסות להפריד בין רידג' לברוק. ריק פורסטר חוזר לעיר והוא מתאהב בפיבי, אך רידג' מתנגד בתוקף לקשר ביניהם. כשרידג' תופס את ריק ופיבי יחד, הוא מכה את ריק, ובעקבות כך ברוק עוזבת אותו. ברוק מנסה לחזור לניק, אך הוא מסרב לעזוב את טיילור. כשטיילור נכנסת להריון באמצעות הפריה מלאכותית מתגלה שבטעות הביצית שייכת לברוק. ריק בוגד בפיבי עם אשלי אבוט. ריק מקנא בקשר של פיבי עם קונסטנטין פארוס. שיין מקגראת' חוזר להיות אובססיבי לפיבי, אך היא דוחה את חיזוריו מכיוון שהיא מעוניינת בריק. שיין מאיים על רידג' באקדח והוא מאשים אותו בכך שהוא ופיבי כבר לא ביחד מכיוון שרידג' תמיד יתנגד לקשר ביניהם. כשרידג' מנסה לקחת ממנו את האקדח, שיין יורה בעצמו ומתאבד כדי שרידג' יואשם במותו. רידג' מזוכה במשפט רק לאחר שריק מודה שהוא זה שירה בגרנט צ'יימברס לפני שנים ולא רידג'. קונסטנטין ופלישיה מתנשקים. רידג' מתחיל לצאת עם אשלי אבוט. סטפני שולחת את אנדי ג'ונסון לחזר אחרי ברוק כדי להרחיק אותה מרידג', אך אנדי אונס את ברוק. כשרידג' מתעמת על כך עם אנדי, אנדי מאיים עליו עם אנטנה חשמלית, אך לבסוף הוא מתחשמל למוות. אריק עוזב את סטפני לאחר שהוא מגלה שבגללה ברוק נאנסה. קייטי לוגן חוזרת לעיר. דונה מפתה את ת'ורן כנקמה בסטפני על שעוללה לאחותה ברוק, אך לבסוף אחותה קייטי מספרת לת'ורן את האמת והוא עוזב את דונה. ת'ורן וקייטי מנהלים רומן קצר. רידג' עוזב את אשלי והוא חוזר לברוק. ברוק מעודדת את אחיה סטורם לחזר אחרי אשלי כדי להרחיק אותה מרידג'. טיילור יולדת לניק את ג'ק, אך היא נחרדת לגלות שג'ק הוא בנה הביולוגי של ברוק, וכתוצאה מכך היא וניק נפרדים. אריק ודונה מתאהבים. לבקשת דונה ניק מסכים להחזיר לפורסטרים את החברה שלהם בתנאי שאריק יתגרש מסטפני. ניק מקים יחד עם אמו ג'קי חברת אופנה חדשה בשם "ג'קי אם". ג'קי מנסה לחזור לאריק, אך היא מתאכזבת לגלות שהוא מנהל רומן עם דונה. פאם מנסה להרחיק את ג'קי ודונה מאריק בעלה של אחותה סטפני. סטיבן מתנגד בתוקף לקשר בין אריק לבתו דונה. סטורם יורה בסטפני כנקמה על שעוללה לאחותו ברוק, והוא מפליל את אביו סטיבן במעשה.
* **2008** (5218-5471) - אשלי עוזבת את סטורם לאחר שהיא מגלה שהוא זה שירה בסטפני. סטפני מאיימת להסגיר את סטורם למשטרה אם דונה לא תעזוב את אריק, ולכן דונה גורמת לאריק לראות אותה מתנשקת עם ג'ייק מקליין. ניק וטיילור מתגרשים. ניק מנסה לחזור לברוק, אך היא מסרבת לעזוב את רידג'. ריק עוזב את פיבי לטובת אמה טיילור. ברוק מתנגדת בתוקף לקשר בין בנה ריק לטיילור. סטורם יורה בטעות באחותו קייטי וכדי להציל את חייה הוא מתאבד ומעניק לה את ליבו. בת' לוגן חוזרת לעיר. ניק שוכב עם קייטי, אך לבסוף הוא נישא שוב לברידג'ט. ברידג'ט מתגרשת מניק לאחר שהיא מגלה שדודתה קייטי נכנסה להריון ממנו. סטפני, פאם, רידג', ת'ורן ופלישיה מנסים להפריד בין אריק לדונה כדי שאריק יישאר עם סטפני, אך לבסוף אריק מתגרש מסטפני והוא נישא לדונה. מתגלה שלדונה יש בן בשם מרקוס וולטון שאותו היא שלחה לאימוץ בנעוריה. בעזרת אוון נייט מרקוס מצליח לאתר את אמו דונה. מרקוס מתאהב בסטפי פורסטר בתם המתבגרת של רידג' וטיילור, אך רידג' מתנגד בתוקף לקשר ביניהם. פלישיה מציעה לאוון כסף רב בתמורה לכך שהוא יגרום לדונה לבגוד באריק, אך לבסוף אוון מסרב להצעה הזו, והוא אף מספר לדונה על ההצעה שפלישיה הציעה לו. פאם מרעילה את אריק, ואף על פי שהיא מנסה להפליל את דונה במעשה, אוון הוא זה שמואשם בכך. פאם מנסה להרוג את דונה, אך אוון מציל אותה. פאם ממשיכה במסע הנקמה שלה כנגד דונה והיא פוצעת את מרקוס ובת'. פאם מאיימת על דונה שאם היא לא תעזוב את אריק, היא תהרוג את אריק ואת כל המשפחה שלה. אריק נחרד לראות את אשתו דונה מתנשקת עם אוון, אך לבסוף הוא סולח לה. ניק וקייטי נפרדים לאחר שהיא מפילה את תינוקה. טיילור עוזבת את ריק מכיוון שהיא עדיין מאוהבת ברידג', וריק הזועם מנסה לחנוק את רידג', אך הוא נפצע במהלך ההתגוששות איתו. טיילור מנסה לחזור לרידג', אך הוא מסרב לעזוב את ברוק. פיבי מתחילה לקנא כשריק מתחיל לחזר אחרי האחותה התאומה סטפי. סטפי עוזבת את מרקוס לטובת בן דודו ריק. פיבי מתעמתת עם ריק על היחסים שלו עם אמה טיילור ואחותה סטפי, והיא נהרגת בתאונת דרכים כשריק הוא הנהג.
* **2009** (5472-5722) - רידג' וברוק מתחתנים שוב. ריק וסטפי מתאהבים, אך רידג', סטפני, טיילור ותומאס מתנגדים בתוקף לקשר ביניהם. תומאס מנסה לנקום בריק על מות אחותו פיבי. ריק וסטפי נפרדים. מתגלה שנישואיהם של רידג' וברוק אינם תקפים. תומאס וסטפי מנסים להפריד בין רידג' לברוק כדי שרידג' יהיה עם טיילור, אך לבסוף ברוק עוצרת את החתונה של רידג' וטיילור. ברידג'ט מנהלת רומן קצר עם אוון, אך לבסוף היא נישאת לניק והוא נישא לג'קי. ניק מתנגד בתוקף לקשר בין אוון לאמו ג'קי. מתגלה שלביל ספנסר האב ולאשתו המנוחה מריון יש בן בשם ביל ספנסר הבן. ביל ספנסר האב מספר לבנו על אהבתו לסטפני ועל כך שהיא סירבה לעזוב את אריק בשבילו, והוא מבקש ממנו לנקום באריק על כך שהוא נטש את סטפני לטובת ברוק ודונה. ביל ספנסר האב מת וביל ספנסר הבן מגיע לעיר כדי לקיים את רצונו של אביו והוא מנסה לגזול מאריק את חברת "פורסטר". ביל מחזר אחרי דונה, אך דונה נשארת נאמנה לבעלה אריק. וויפ ג'ונס חוזר לעיר וסטפני שולחת אותו לחזר אחרי ברוק כדי להרחיק אותה מרידג', אך ברוק דוחה את חיזוריו של וויפ בשל אהבתה לרידג'. אחיו התאום הזהה של אוון קספר נייט מגיע לעיר והוא מסכסך בין אוון לג'קי. אוון נחרד לגלות שאשתו ג'קי התנשקה עם וויפ, אך לבסוף הוא סולח לה. סטפי נמשכת לאוון, אך אשתו ג'קי דורשת ממנה להתרחק ממנו. קארן ספנסר אחותו של ביל חוזרת לעיר. רידג' וברוק מתחתנים שוב. ביל וקייטי מתאהבים ומתחתנים. וויפ וטיילור מתאהבים. בת דודתו של וויפ אגי ג'ונס מתנדבת לשמש אם פונדקאית לניק וברידג'ט. אגי מתאהבת בניק. ביל נמשך לסטפי למרות נישואיו לקייטי. ביל מצליח להשתלט על חברת "פורסטר", אך סטפי מצליחה לקחת ממנו את השליטה בחברה. אן דאגלס מתה מסרטן. ג'סטין ברבר אביו הביולוגי של מרקוס מגיע לעיר. ג'סטין מנסה לחזור לדונה, אך דונה נשארת נאמנה לבעלה אריק.

### [[העשור השני של המאה ה-21]]
* **2010** (5723-5974) - בת' לוגן טובעת למוות בבריכה שבבית פורסטר. דונה מאשימה בכך את סטפני, וכשאריק מגן על סטפני היא מתגרשת ממנו. סטיבן לוגן רואה בסטפני את האחראית למותה של אשתו לשעבר בת', והוא מנסה לנקום בה על ידי ניהול רומן עם אחותה פאם, אך בסופו של דבר הוא באמת מתאהב בה. סטפני מתנגדת בתוקף לקשר בין סטיבן לאחותה פאם. סטיבן מנסה לשכנע את פאם לירות בסטפני, אך בסופו של דבר סטפני יורה בסטיבן. אריק וסטפני חוזרים להיות ביחד. ג'סטין ודונה חוזרים להיות ביחד. סטפני מגלה שיש לה סרטן. סטפני מתיידדת עם דייזי ליי. גרהאם דארוס מנסה לאנוס את הופ לוגן בתם המתבגרת של דיקון וברוק, אך ניק ואגי מצילים אותה. מתגלה שגרהאם אנס את אגי לפני שנים. ברידג'ט מקנאה בקשר של ניק עם אגי. אגי מפילה את תינוקם של ניק וברידג'ט לאחר התעמתות עם ברידג'ט. ברידג'ט שוכבת עם אוון והיא נכנסת להריון ממנו. אגי מספרת על כך לניק, והוא מתגרש מברידג'ט ומתחיל לצאת עם אגי. הופ מתאהבת באחיה של אגי אוליבר ג'ונס. סטפי מחזרת אחרי אוליבר, אך הוא נשאר נאמן להופ. הופ מבקשת מאחיה ריק לחזר אחרי סטפי כדי להרחיק אותה מאוליבר. ברוק שוכבת בטעות עם אוליבר. סטפי מגלה על כך והיא סוחטת את ברוק ואוליבר. ביל וג'סטין מפרסמים סרטון עם הקלטה שבה סטפי מדברת על הבגידה של ברוק, ובעקבות כך הופ עוזבת את אוליבר. אמבר מור חוזרת לעיר. ריק ואמבר מתנשקים. אמבר מחזרת אחרי ניק, אך בת זוגו אגי דורשת ממנה להתרחק ממנו. מתגלה שלביל יש בן בשם ליאם מאישה שנפטרה בשם קלי הופקינס. אוליבר מתחיל לקנא כשהופ מתחילה לצאת עם ליאם, ולכן הוא מתחיל לצאת עם אמבר כדי לגרום להופ לקנא. סטפי מחזרת אחרי ליאם, אך הוא נשאר נאמן להופ. אמבר חושבת שהיא בהריון מאוליבר, אך בעידוד אמה טאוני היא משקרת שאבי תינוקה הוא ליאם. אוליבר ואמבר מנסים להפריד בין ליאם להופ. וויפ וטיילור מתחתנים. בעידוד אביו החורג וויפ תומאס מנשק את אמו החורגת ברוק לעיני הוריו ההמומים רידג' וטיילור. לאחר מכן תומאס מתחיל לפתח משיכה לברוק, אך רידג' וטיילור מתנגדים בתוקף לקשר ביניהם. בעקבות הקשר הרומנטי שהתחיל להתפתח בין תומאס לברוק, רידג' מתחיל להתרחק מברוק ולהתקרב יותר לטיילור, אך בעלה של טיילור וויפ דורש ממנו להתרחק ממנה. וויפ מפרסם תמונה אינטימית של תומאס וברוק כנקמה ברידג'. ברידג'ט יולדת לאוון את בנם לוגן. ריק מחזר אחרי ג'קי כדי שהיא תעזוב את אוון, וכך אחותו ברידג'ט תוכל להקים משפחה עם אוון ועם בנם לוגן.
* **2011** (5975-6228) - ג'סטין ודונה מתחתנים. ביל מתנגד בתוקף לקשר בין בנו ליאם לאמבר ולכן הוא מנסה להרוג אותה, אך סטפי מצילה אותה. התרמית של אמבר מתגלה כשהיא יולדת תינוקת שחורה בשם רוזי, ומתברר שאביה הוא בכלל מרקוס. ליאם והופ חוזרים להיות ביחד. טיילור מתגרשת מוויפ מכיוון שהיא עדיין מאוהבת ברידג'. תומאס מתחיל לצאת עם דייזי, אך הוא ממשיך להימשך לברוק. מטוסם של תומאס וברוק מתרסק, והם נתקעים על אי בודד. לבקשת סטפי ביל מסייע בחילוצם של השניים. בעידודה של סבתו סטפני, תומאס משקר שהוא וברוק שכבו כשהם היו על האי. רידג' מתגרש מברוק והוא עומד להינשא שוב לטיילור, אך סטפני נשברת והיא מספרת לו את האמת. רידג' וברוק חוזרים להיות ביחד. דייזי עוזבת את תומאס בגלל השקר שלו. ביל בוגד בקייטי עם סטפי, אך רידג' וטיילור מתנגדים בתוקף לקשר בין ביל לסטפי. קייטי חוטפת התקף לב לאחר שטיילור מספרת לה על הרומן של ביל וסטפי, ובעקבות כך ביל מחליט להישאר עם קייטי. סטפי מתאהבת בליאם והיא מצליחה להפריד בינו לבין בת זוגו הופ. ליאם וסטפי מתחתנים. ת'ורן וטיילור חוזרים להיות ביחד. ניק ואגי נפרדים. ג'קי עוזבת את בעלה אוון כדי שהוא וברידג'ט יוכלו לגדל יחד את בנם לוגן. אריק מתנשק עם ג'קי אף על פי שהוא מאורס לסטפני. ג'סטין ודונה מתגרשים. מרקוס ודייזי מתאהבים. אמבר רוצה להקים משפחה עם מרקוס ועם בתם רוזי, אך הוא מסרב לעזוב את דייזי. סטיבן עוזב את פאם, והיא מאשימה בכך את סטפני. בעידודה של אמו ג'קי ניק מתחיל לצאת עם פאם כדי שפאם תגנוב דגמים מ-"פורסטר" ותיתן אותם ל-"ג'קי אם". תומאס מתאהב בהופ.
* **2012** (6229-6479) - אוון וברידג'ט נפרדים. אוון חוזר לאשתו ג'קי. פאם חוזרת להתעלל בדונה כשהיא מגלה שבן זוגה ניק מתחיל להתעניין בה. ברידג'ט, לוגן, אוון וג'קי עוזבים לניו יורק. אריק וסטפני מתחתנים שוב. רידג' וברוק מתחתנים שוב. מרקוס ודייזי מתחתנים. תומאס וסטפי מנסים למנוע מליאם והופ לחזור להיות ביחד, אך הופ מסרבת להצעת הנישואים של תומאס, וליאם מתגרש מסטפי לאחר שהוא מגלה על תחבולותיה. ליאם והופ חוזרים להיות ביחד. ביל מתנגד בתוקף לקשר בין בנו ליאם להופ, ולכן הוא מנסה לעצור את החתונה שלהם בעזרת אביה של הופ דיקון שארפ. דיקון מנהל רומן קצר עם אליסון מונטגומרי. ליאם והופ מתחתנים, אך לאחר מכן מתגלה שהנישואים שלהם הם לא חוקיים. ביל מצליח להפריד בין ליאם להופ והוא חוזר לסטפי. קארן ספנסר אחותו של ביל חוזרת לעיר יחד עם בתה קרוליין. ביל מגלה שאחותו קארן היא לסבית הנשואה לבת זוגה דניאלה. אמבר מנסה לחזור לריק, ולכן מנסה להרחיק ממנו את בוורלי רודריגז וקרוליין ספנסר שגם מעוניינות בו. תומאס מתחיל לצאת עם קרוליין. ריק מנסה לקרב בין תומאס להופ כדי שקרוליין תעזוב את תומאס ותהיה איתו. ריק נפצע במהלך התעמתות עם תומאס, ובעקבות כך קרוליין עוזבת את תומאס לטובת ריק. ת'ורן וטיילור נפרדים. קייטי יולדת לביל את בנם וויל. סטפני נפטרת מסרטן. רידג' מקנא בקשר של ברוק עם דיקון, ולכן הוא מתגרש ממנה. רידג' עוזב לפריז.
* **2013** (6480-6731) - פאם ודונה מתחרות על ליבו של אריק, אך לבסוף שתיהן מתאכזבות לגלות שהוא התחיל לצאת עם טיילור. ביל בוגד בקייטי עם ברוק והיא מגלה שהיא בהריון מביל. ברוק מבקשת מאריק להעמיד פנים שהוא אבי תינוקה, ולגדל איתה את התינוק שלה ושל ביל כדי שקייטי לא תפגע, אך אריק מסרב לעזוב את טיילור. ברוק מפילה את תינוקה. אישה בשם מאיה אוונט מגיעה לעיר כדי לקבל בחזרה את הבת שלה שאותה מסרה לאימוץ לפני שנים, אך מגלה שבתה נהרגה בתאונת דרכים יחד עם המשפחה שאימצה אותה. ריק מתאהב במאיה ובת זוגו קרוליין נעזרת בדודה ביל כדי להפריד ביניהם. ביל מביא לעיר את ג'סי גרייבס בן זוגה לשעבר של מאיה כדי להפריד בינה לבין ריק. ג'סי רוצה להקים משפחה עם מאיה ועם בתם, אך מאיה מספרת לו שבתם נהרגה. קרוליין מתנשקת עם רפאל זונו כדי לגרום לריק לקנא. קרטר וולטון אחיו המאמץ של מרקוס מגיע לעיר והוא מתאהב במאיה. קרטר מחזר אחרי מאיה, אך היא דוחה את חיזוריו מפני שהיא מעוניינת בריק. קרוליין מנסה לקרב בין קרטר למאיה כדי שריק יעזוב את מאיה ויחזור אליה. אוליבר מנהל רומן קצר עם טרסה קורזון. סטפי נכנסת להריון מליאם והם מתחתנים, אך היא מפילה את התינוק בתאונת אופנוע. ליאם וסטפי מתגרשים. מתגלה שלביל יש בן נוסף בשם וואייט מאישה בשם קווין פולר. ליאם וואייט מתחרים על ליבה של הופ. טיילור חושפת בפני קייטי את הרומן של ביל וברוק, ובעקבות כך ביל וקייטי נפרדים, וגם אריק וטיילור נפרדים. קייטי לוקחת מביל את החברה שלו. טיילור, תומאס וסטפי עוזבים לפריז. פאם מתאהבת בצ'ארלי וובר. לאחר שריק ומאיה נפרדים, הוא נישא לקרוליין והיא מתארסת לקרטר. קווין ודונה מתחרות על ליבו של אריק. רידג' חוזר לעיר לאחר היעדרות של שנה והוא מצהיר שהוא רוצה את ברוק בחזרה. קווין מחזירה לעיר את סטפי כדי לחבל בחתונתם של ליאם והופ.
* **2014** (6732-6984) - ביל וקייטי מתגרשים. רצונו של רידג' לחזור לברוק נמוג ברגע שהוא מגלה שהיא ניהלה רומן עם ביל בהיעדרו. רידג' וקייטי מתאהבים. ברוק נחרדת לגלות על הקשר הרומנטי שהתפתח בין רידג' לאחותה קייטי והיא מתארסת לביל. בעזרת ברוק, ביל מצליח לקחת מקייטי את החברה שלו בחזרה. קווין עושה הכל כדי לאחד בין בנה וואייט להופ, וזה גורם לה להסתכסך עם אלי פורסטר בתם המתבגרת של ת'ורן ואשתו המנוחה דרלה שרוצה לאחד בין ליאם להופ. אלי מתנגדת בתוקף לקשר בין וואייט להופ, ולכן קווין מנסה להרוג אותה. מאיה מתנשקת עם אוליבר על אף שהיא מאורסת לקרטר. אוליבר מתחיל לצאת עם אלי כדי לשמור על עבודתו בחברת "פורסטר", אך בסופו של דבר הוא מתאהב בה. מאיה מקנאה בקשר של אוליבר עם אלי, ולכן היא חושפת בפני אלי הקלטה שבה אוליבר מודה שהוא מנצל את אלי. אלי כועסת על אוליבר, אך לבסוף סולחת לו. אלי נחרדת לגלות שת'ורן וטיילור חזרו להיות ביחד, ולכן מנסה להרוג את טיילור. בעזרת בן זוגה אוליבר, אלי מצליחה לקבל את הקשר בין ת'ורן לטיילור. ביל שוכב עם קווין והיא שולחת לרידג' תמונה שלה ושל ביל מאותו הלילה. כשהוא מצויד בתמונה שקווין שלחה לו, רידג' יוצא לעצור את חתונתם של ביל וברוק באבו דאבי, אך ביל וג'סטין גורמים לו ליפול למפרץ הפרסי מהמסוק. דיקון שארפ אביה של הופ חוזר לעיר ומנסה לחזור לברוק, אך היא נשארת נאמנה לביל. קווין מנסה להרוג את ליאם כדי שוואייט והופ יהיו ביחד, אך וואייט מציל אותו. רידג' מתגלה כחי וטוען שביל ניסה להרוג אותו. דיקון וקווין מנסים להפריד בין ביל לברוק וקווין שולחת את דיקון להשיג ראייה לטענתו של רידג'. דיקון מחזר אחרי אליסון ובעזרת כך הוא מצליח להשיג ראייה לטענתו של רידג' ובעקבות כך ברוק עוזבת את ביל. ברוק דוחה את חיזוריהם של ביל ודיקון. אייבי פורסטר אחייניתו של אריק מגיעה לעיר והיא מתאהבת בליאם. קווין מפילה את אייבי לנהר הסיין בפריז כדי למנוע מליאם להגיע להופ בזמן, וכתוצאה מכך וואייט והופ מתחתנים. כשהדבר מתגלה הופ רוצה לחזור לליאם, אך היא משנה את דעתה כשהיא מגלה שהיא בהריון מוואייט. הופ מתחילה לקנא כשליאם מתחיל לצאת עם אייבי. הופ רוצה שקווין תתרחק מהילד שיוולד לה ולוואייט. דיקון וקווין מתאהבים, אך הופ מתנגדת בתוקף לקשר ביניהם. ג'ון פורסטר אחיו של אריק מגיע לעיר. צ'ארלי מתרגז כשג'ון מחזר אחרי בת זוגו פאם. מאיה עוזבת את קרטר ומנסה לחזור לריק, אך הוא נשאר נאמן לאשתו קרוליין. רידג' וקרוליין מתאהבים ומאיה מספרת לריק על הקשר הרומנטי שהתפתח ביניהם. ריק עוזב את קרוליין וחוזר למאיה, קייטי עוזבת את רידג' והיא חוזרת לביל. ביל מתנגד בתוקף לקשר בין רידג' לאחייניתו קרוליין. אריק ממנה את ריק למנכ"ל החדש של חברת "פורסטר" למרות התנגדותו של רידג'. ת'ורן וטיילור נפרדים. הופ מפילה את תינוקה לאחר התעמתות עם קווין. ביל מעודד את קווין להתאבד, אך דיקון מונע ממנה לעשות זאת. הופ עוזבת למילאנו.
* **2015** (6985-7238) - ריק וקרוליין מתגרשים. וואייט והופ מתגרשים. סטפי פורסטר חוזרת לעיר. סטפי מתנגדת בתוקף לקשר בין אביה רידג' לקרוליין. סטפי מנסה לחזור לליאם, אך הוא מסרב לעזוב את אייבי. כולם שואפים להדיח את ריק מתפקידו החדש כמנכ"ל חברת "פורסטר". ביל וקייטי מתחתנים שוב, ברוק מבטיחה לה שהיא לא תפגע בנישואיהם שוב. ברוק מנסה לחזור לרידג', אך הוא מסרב לעזוב את קרוליין. כשהיא מאוכזבת מדחייתו של רידג', ברוק פונה לנחמה אצל דיקון, ובכך היא מעוררת את קנאתה של ארוסתו קווין. קווין דורשת מברוק להתרחק מדיקור, דיקון נישא לקווין למרות התנגדותם של ברוק והופ. ניקול אוונט אחותה של מאיה מגיעה לעיר. מאיה מספרת לבן זוגה ריק שהיא נולדה כגבר בשם מיירון אוונט והיא שינתה את המין שלה. ריק המום בהתחלה, אך לבסוף מחליט להישאר עם מאיה בכל זאת. וואייט מתחיל לצאת עם ניקול, ומצליח לגרום לה לגלות לו את הסוד של מאיה. זנדה פורסטר-דומינגז בנם המאומץ של טוני וקריסטן חוזר לעיר. זנדה מתאהב בניקול, אך בהתחלה הוא חושב שהיא יוצאת עם וואייט. יוליוס ו-ויויאן מגיעים לעיר כדי לבקר את בנותיהם מאיה וניקול, יוליוס מסרב לקבל את העובדה שמאיה היא נקבה. וואייט מתאהב בסטפי. ליאם נישא לאייבי כדי שהיא לא תגורש לאוסטרליה, אך זמן קצר לאחר החתונה כשנודע לאייבי שנעשתה טעות ברישומים של רשות ההגירה ולמעשה יש לאייבי אזרחות כפולה- גם אוסטרלית וגם אמריקאית ולכן היא לא צריכה להישאר נשואה לליאם בשביל שלא יגרשו אותה מארצות הברית היא מספרת על כך לליאם והשניים מתגרשים. ליאם עוזב את אייבי המאוכזבת והוא חוזר לסטפי. וואייט מאוכזב מכך שסטפי בחרה בליאם על פניו, ומתחיל לצאת עם אייבי. הסכיזופרניה של אלי שוב מתפרצת והפעם בצורה חמורה יותר: היא חווה הזיות שבהן רוחה של דרלה אמא המנוחה אומרת לה להיפטר מסטפי. אלי מפנה שנאה רבה כלפי סטפי ומאיה: היא מאשימה את סטפי בהריסת נישואיהם של ליאם ואייבי, ומביעה דעות טרנסופוביות כנגד מאיה. ת'ורן פורסטר חוזר לעיר והוא נחרד לגלות שמצבה הנפשי של בתו אלי שוב התדרדר. אלי מנסה להרוג את סטפי כנקמה בטיילור על הריגת אמה דרלה, אך היא מתה כאשר סטפי מגנה על עצמה. ת'ורן ואייבי מאשימים את סטפי במותה של אלי. ברידג'ט פורסטר חוזרת לעיר. ריק ומאיה מתחתנים, תומאס פורסטר חוזר לעיר. תומאס שוכב עם קרוליין כשהיא שיכורה. רידג' וקרוליין מתחתנים. קרוליין מגלה שהיא בהריון, אך כאשר רידג' מספר לה על העיקור שהוא עבר בפריז, היא מבינה שתומאס הוא האב, ולכן היא נאלצת לספר לרידג' על הלילה שלה עם תומאס. רידג' וקרוליין מחליטים לגדל את הילד שיוולד לקרוליין כבנם מבלי לגלות לתומאס את האמת. זנדה מתחיל לקנא כשהוא רואה את תומאס וניקול מתנשקים. ניקול מבינה שתומאס עדיין אוהב את קרוליין, ולכן היא מתחילה לצאת עם זנדה. תומאס מנהל רומן קצר עם שרלוט סומרס. ניקול מתנדבת לשמש אם פונדקאית לריק ומאיה למרות התנגדותם של יוליוס וזנדה. תומאס מתחיל לחזר אחרי אייבי אף על פי שהיא יוצאת עם וואייט. אייבי עוזבת את וואייט, ומנסה לחזור לליאם, סטפי ואייבי מתחרות על ליבו של ליאם. וואייט מחזר אחרי סטפי. מתגלה שליוליוס יש בת מחוץ לנישואים בשם סשה. סשה מתאהבת בזנדה אף על פי שהוא יוצא עם אחותה ניקול.
* **2016** (7239-7493)) - ניקול יולדת את ליזי. זנדה מנהל רומן קצר עם סשה, אך לבסוף הוא מחליט להישאר עם ניקול. סשה משקרת לזנדה שהיא בהריון ממנו, ואף מזייפת בדיקת הריון, אך לבסוף היא נשברת ומספרת לזנדה את האמת. קרוליין יולדת את דאגלס ומתגלה שתומאס הוא אביו האמיתי, רידג' וקרוליין מתגרשים. תומאס וסשה מנהלים רומן קצר, אך סשה מבינה שתומאס עדיין מאוהב בקרוליין. דיקן וקווין נפרדים. קווין מנסה לאחד בין בנה וואייט לסטפי, ולכן היא חוטפת את ליאם לאחר שהוא איבד את הזיכרון, והיא טוענת בפניו שהם בעל ואישה. קווין גורמת לסטפי לחשוב שליאם עזב אותה. וואייט וסטפי מתחתנים. דיקון מגלה שליאם נמצא אצל קווין ולכן קווין משליכה אותו מהצוק לים כדי שהוא לא יספר על כך, דיקון מתגלה כחי. וואייט מציל את ליאם. ליאם מנסה לחזור לסטפי, אך היא נשארת נאמנה לבעלה וואייט. סטפי נחרדת לגלות שאריק התחיל לצאת עם קווין, היא ורידג' מתנגדים בתוקף לקשר ביניהם. אריק וקווין מתחתנים למרות ההתנגדות של כל בני המשפחה. אריק ממנה את קווין למנכ"לית החדשה של חברת "פורסטר" למרות התנגדותו של רידג'. כולם שואפים להדיח את קווין מתפקידה החדש כמנכ"לית של חברת "פורסטר". סטפי עוזבת את וואייט וחוזרת לליאם. קייטי מתאכזבת לגלות שאחותה ברוק לא עמדה בהבטחתה, והיא חזרה לנהל רומן עם בעלה ביל, ביל וקייטי מתגרשים. ביל וברוק מתארסים, אך אר. ג'יי פורסטר בנם המתבגר של רידג' וברוק מתנגד בתוקף לקשר ביניהם. אר. ג'יי מנסה לאחד בין רידג' לברוק. ברוק עוזבת את ביל והיא חוזרת לרידג'.
* **2017** (7494-7744) - זנדה וניקול מתחתנים. לאחר שמתגלה שניקול לא תוכל להורות יותר, אביה יוליוס מעודד אותה לקחת בחזרה את ליזי מריק ומאיה ולגדל אותה עם זנדה, אך ריק ומאיה מחתימים את ניקול על מסמכי האימוץ, ובכך ליזי הופכת להיות רשמית הבת של ריק ומאיה. סטפי מתגרשת מוואייט והיא נישאת לליאם. סאלי ספקטרה מבקשת מאחותה שירלי להקים מחדש את חברת "ספקטרה", ואף על פי שבנה סיג'יי פחות מתלהב מהרעיון, שירלי מקימה מחדש את החברה בעזרת נכדותיה סאלי וקוקו, אך ביל חושק בבניין של החברה ולכן הוא מנסה להכשיל אותם. חברת "ספקטרה" חוזרת לגנוב עיצובים מחברת "פורסטר". תומאס וסאלי מתאהבים והוא מחליט לעזור לספקטרה, הוא עוזב את פורסטר ומתחיל לעצב עבורם ובנוסף משקיע כלכלית בחברה ובכך מציל אותה. אר. ג'יי וקוקו מתאהבים. קייטי מתאהבת באריק ובכך היא מעוררת את קנאתה של אשתו קווין. רידג' מתחיל לחזר אחרי קווין כדי להרחיק אותה מאריק, אך בסופו של דבר הוא מתאהב בה. ברוק נחרדת לגלות על הקשר הרומנטי שהתפתח בין רידג' לקווין והיא נישאת לביל. דיקון מנסה להרוג את קווין, אך רידג' מציל אותה ודיקון נלקח לכלא. שילה קרטר חוזרת לעיר. שילה מנסה לחזור לאריק ולכן היא מספרת לו שאשתו קווין בוגדת בו עם רידג', אך לבסוף אריק סולח לקווין, ולכן שילה מנסה להרוג את קווין. סטפי יורה בשילה, אך שילה שורדת. ג'יימס וורוויק חוזר לעיר, ושילה סוחטת אותו כדי שהוא יעזור לה להפריד בין אריק לקווין. מאטאו מרטין מתחיל לעבוד באחוזת פורסטר, ושילה מציעה לו כסף רב בתמורה לכך שהוא יגרום לקווין לבגוד באריק. קווין מתעמתת עם מאטאו לאחר שהוא מחזר אחריה, והוא מספר לה על ההצעה של שילה. וואייט וקייטי מתאהבים, אך קווין מתנגדת בתוקף לקשר ביניהם, הם חוששים מהתגובה של ביל למערכת היחסים שלהם ולכן מחליטים לשמור אותה בסוד. ביל מנסה להפריד בין תומאס לסאלי כדי שתומאס יהיה עם אחייניתו קרוליין ובנוסף יפסיק לתמוך בחברת ספקטרה, ולכן הוא משקר לתומאס שקרוליין גוססת ממחלה, ובעקבות כך תומאס עוזב את סאלי והוא חוזר לקרוליין והשניים עוזבים חזרה לניו יורק. ביל גורם לשריפה בחברת "ספקטרה", ובעקבות כך ברוק עוזבת אותו. ליאם כועס על מעשיו של ביל, ולכן הוא מאיים על ביל שיסגיר אותו לרשויות ולוקח ממנו את החברה שלו. ליאם מתנשק עם סאלי וכשסטפי מגלה על כך היא שוכבת עם ביל. סטפי מגלה שהיא בהריון ובבדיקת אבהות מתגלה שליאם הוא האב. ת'ורן פורסטר חוזר לעיר והוא מנסה לחזור לברוק, אך לבסוף ברוק חוזרת לרידג'.
* **2018** (7745-7997) - ברוק מתגרשת מביל והיא נישאת לרידג'. הופ לוגן חוזרת לעיר ומחזירה את הליין שלה "הופ למען העתיד". ליאם עוזב את סטפי לאחר שהוא מגלה שהיא שכבה עם ביל. וואייט נחרד לראות את קייטי מתנשקת עם ת'ורן בחתונה של ברוק ורידג' ונפרד ממנה אך לבסוף הוא סולח לה ומציע לה נישואים, כשהשניים מספרים לביל על הקשר שלהם ועל כך שהם מאורסים הוא מתנגד בתוקף לקשר, הוא מאיים לנשל את וואייט ולקחת מקייטי את המשמורת על וויל- הבן המשותף שלהם אם הם לא יפרדו. לאחר שתומאס מגלה על השקר של ביל בנוגע לכך שקרוליין גוססת, הוא עוזב את קרוליין והוא חוזר לסאלי ספקטרה ולוקח אותה איתו לניו יורק. רידג' מבקש משילה להרוג את ביל בשביל לעזור למשפחת פורסטר וכשביל נורה הוא חושד בשילה בזמן שביל ששרד את הירייה מאשים את רידג' ומכניס אותו למעצר. ליאם נופל בלילה שבו ביל נורה ומקבל מכה בראש וסובל מזעזוע מוח ולכן חושב בטעות שהוא זה שירה בביל מעצבים לאחר שראה את ביל מציע נישואים לאשתו ההריונית סטפי, הוא מתוודה בפני ביל ובכך משחרר את רידג' ממעצר. טיילור הייז חוזרת לעיר. טיילור מאשימה את ביל בהריסת נישואיהם של ליאם וסטפי ומתברר שבגלל זה היא זאת שבאמת ירתה בביל. סטפי מצליחה לשכנע את ביל שלא להגיש תלונה נגד טיילור, הוא מבקש ממנה לחתום על המסמכים של ביטול הנישואים בינה לבין ליאם ולתת לקשר ביניהם הזדמנות ובתמורה הוא לא יסגיר את טיילור. סטפי חותמת על הסכם לביטול הנישואים שלה ושל ליאם ומגישה אותו לליאם, ביל מחזר אחרי סטפי, אך לאחר שהיא דוחה את חיזוריו, הוא משקר לווייאט שיש בינו לבין סטפי רומן בשביל שהוא יספר לאחיו ליאם וימנע ממנו לחזור לסטפי, ובעקבות כך ליאם מגיש את המסמכים לביטול הנישואים בינו לבין סטפי ומסיים את הנישואים שלהם סופית ורשמית והוא חוזר לזוגיות עם הופ לוגן. וואייט מגלה שביל שיקר לו לגבי הרומן עם סטפי. ליאם עומד להינשא להופ, אך ביום חתונתם וואייט מספר לליאם את האמת והחתונה מתבטלת. ליאם חוזר לסטפי לאחר שהיא יולדת את קלי. אמה האחיינית של ג'סטין ברבר מתחילה התמחות בפורסטר. זאנדר אוונט בן הדוד של מאיה מתחיל התמחות בפורסטר. זאנדר ואמה מתאהבים. קייטי ו-וויאט נפרדים. ת'ורן וקייטי הופכים לזוג. תומאס נפרד מסאלי וחוזר לקרוליין ספנסר, סאלי חוזרת ללוס אנג'לס ומתחילה זוגיות עם ווייאט, ווייאט משכנע את אריק לסדר לסאלי עבודה בפורסטר בליין של הופ "הופ למען העתיד" למרות התנגדותה של הופ לוגן. זואי בקינגהאם חברתו לשעבר של זאנדר מגיעה לעיר והיא מנסה לחזור לזאנדר. מתגלה שהופ נכנסה להיריון מליאם בזמן שהוא וסטפי היו פרודים אבל הוא עדיין נשאר עם סטפי. סטפי תופסת את ליאם בוגד בה עם הופ לאחר התצוגה של "הופ למען העתיד" ולכן מחליטה לסיים איתו את היחסים, היא אומרת להופ ולליאם שהיא מוציאה את עצמה מהמשוואה ושהם צריכים להתחתן. ליאם והופ מתחתנים. סטפי מציעה לסאלי עבודה בתור מעצבת ולכן סאלי מתחילה לעבוד בקו ההלבשה התחתונה של סטפי- "אינטימי" ועוזבת את קו "הופ למען העתיד" למורת רוחה של הופ לוגן. זואי וזאנדר מתחילים לעבוד ביחד בתור דוגמנים בקו ההלבשה התחתונה של סטפי. ת'ורן וקייטי מתחתנים. סטפי רואה את ביל וברוק מתנשקים, ומספרת על כך לרידג', אך לבסוף רידג' סולח לברוק. צ'ארלי מציע נישואים לפאם. ליאו מירסון מחזר אחרי סטפי, אך היא דוחה אותו. אמה נפרדת מזאנדר, וזאנדר חוזר לזואי. כשברוק והופ מגלות שטיילור היא זו שירתה בביל, הן דורשות שטיילור תתרחק מהילדה שתיוולד לליאם ולהופ, ומנסות להרחיק אותה גם מהתינוקת של סטפי וליאם. סטפי מבינה שבגלל הבעיות של ברוק והופ עם טיילור התינוקת שלה קלי לא תגדל עם אחותה הקטנה, אבל היא עדיין רוצה שקלי תגדל ביחד עם אחות כמו שהיא גדלה בזמנו ביחד עם אחותה התאומה פיבי ולכן היא מתחילה לבדוק אופציות של אימוץ. ריס בקינגהאם אביה של זואי מגיע לעיר ומתחיל לעבוד בבית חולים מקומי בתור רופא, ומתגלה שהוא בבעיות כספיות. ריס וטיילור מתנשקים והוא מתחיל לגלות בה עניין, ובנוסף הוא מגלה הרבה עניין ביריבות בין ברוק לבין טיילור. צ'ארלי ופאם מתארסים, אך קווין מתנגדת בתוקף לכך שהחתונה שלהם תתקיים בבית שלה ושל אריק. דונה לוגן חוזרת לעיר ופאם מעודדת אותה לנסות לחזור לאריק כדי להפריד בינו לבין קווין, אך קווין דורשת מדונה להתרחק מאריק. מאיה חוזרת לעיר ומודיעה שהיא וריק מתגרשים.
* **2019** (7998-8246) - מתגלה שריס בקינגהאם חייב הרבה כסף לאדם בשם וינסנט נרדולי בגלל חובות שהוא צבר בהימורים. וינסנט מאיים על ריס שהוא יהרוג את בתו זואי אם ריס לא יחזיר לו את הכסף. הופ יולדת לליאם תינוקת שהם מתכננים לקרוא לה בת', אך ריס שהיה הרופא המיילד של הופ משקר להם שהתינוקת מתה כתוצאה מהיפרדות שליה ולוקח בסתר את התינוקת אליו הביתה. הוא מבקש מאישה צעירה בשם פלורנס פולטון, דילרית שהוא מכיר מקזינו בלאס וגאס, לבוא ללוס אנג'לס ולהעמיד פנים שהיא האמא של התינוקת. הוא מציג את התינוקת ואת פלורנס בפני טיילור במטרה שסטפי תאמץ את התינוקת ומבקש מטיילור שלא תספר לאף אחד שהוא קשור לאימוץ הזה. ריס מסביר לטיילור שפלורנס מבקשת מאתיים וחמישים אלף דולר עבור אימוץ התינוקת בגלל מצבה הכלכלי וטיילור מסכימה לשלם. סטפי מאמצת את התינוקת וקוראת לה פיבי (על שם אחותה התאומה של סטפי שמתה בצעירותה בתאונת דרכים). ריס משלם לפלורנס על חלקה בתהליך האימוץ, הוא משלם את החובות שהוא חייב וחוזר ללונדון, ופלורנס נשארת לגור בדירה שלו. זואי נהיית חשדנית בגלל העזיבה הפתאומית של אביה ומתחילה לחטט ולחקור, היא מוצאת מפתח נוסף לדירה של אביה ריס ומופתעת לגלות שם את פלורנס, היא מחטטת בדירה עד שהיא מוצאת את מסמכי האימוץ של סטפי ומתחקרת את פלורנס עד שהיא מגלה את האמת בנוגע למה שאביה עשה. זואי נחרדת לגלות מה ריס עשה אך ריס משכנע אותה שלא לחשוף את האמת. ת'ורן מתגרש מקייטי מכיוון שהוא חושב שהיא עדיין מאוהבת בביל. מסתבר שווייאט ופלורנס היו בני זוג בתקופת התיכון בלאס וגאס. קרוליין ספנסר מתה מקריש דם. לאחר מותה הפתאותי של קרוליין, תומאס ודאגלאס- הבן המשותף של תומאס פורסטר ושל קרוליין ספנסר, עוזבים את ניו יורק וחוזרים ללוס אנג'לס בשביל להיות עם המשפחה. טיילור מנסה לחזור לרידג', אך הוא נשאר נאמן לאשתו ברוק. שאונה פולטון אמה של פלורנס מגיעה לעיר, ומתגלה שקווין ושאונה היו חברות טובות בלאס וגאס וששאונה יצאה לתקופה קצרה עם ביל ספנסר. מתגלה שסטורם לוגן המנוח הוא אביה של פלורנס. פלורנס מספרת לשאונה במה ריס עירב אותה ושאונה מעודדת את פלורנס שלא לחשוף את האמת כדי שיחסיה עם משפחתה החדשה לא יהרסו. ביל מציע לקייטי נישואים, תחילה היא דוחה את ההצעה בגלל שהיא לא מסוגלת לסמוך עליו בעקבות מאורעות העבר, היא משתמשת בשאונה בשביל לבדוק אם ביל באמת השתנה ויהיה נאמן לה הפעם, ולאחר שביל עובר בהצלחה את הבדיקה של קייטי היא מסכימה לחזור אליו. תומאס מתכנן להפריד בין ליאם להופ כדי שהופ תהיה איתו וליאם יהיה עם סטפי, והוא מספר לסאלי על תוכניתו. וואייט עוזב את סאלי לאחר שהוא מגלה שהיא ידעה על תוכניתו של תומאס ושמרה על זה בסוד ממנו. וואייט חוזר לפלורנס. הופ ודאגלאס מתחברים ומתקרבים בעקבות האובדן והאבל שהם עוברים: הופ מתאבלת על התינוקת בת', ודאגלאס מתאבל על מות אימו קרוליין. דאגלאס מבקש מהופ שתהיה האמא החדשה שלו ותומס מנצל את הקרבה בין הופ ודאגלאס בשביל להתקרב אליה. הופ מחליטה לסיים את הנישואים שלה לליאם לטובת הילדים: היא רוצה שסטפי וליאם יגדלו ביחד את קלי ופיבי, ושהיא תוכל להיות דמות אם בשביל דאגלאס. זאנדר, תומאס ואמה מגלים שבת' בחיים ושהיא בעצם התינוקת פיבי: זואי משכנעת את זאנדר שלא לחשוף את האמת כדי להגן על אביה ריס, תומאס מחליט שלא לחשוף את האמת כדי שהופ תעזוב את ליאם ותהיה איתו, ואמה מתכננת לספר להופ את האמת, אך תומאס גורם לה למות בתאונת דרכים. תומאס מאיים על זואי, זאנדר ופלורנס שלא יספרו את האמת. זאנדר וזואי נפרדים. תומאס קונה סמים מחברו וינסנט ווקר והוא נותן אותם לליאם כדי שהוא ישכב עם סטפי. לאחר שליאם והופ מתגרשים, הוא עובר לגור עם סטפי, והופ נישאת לתומאס. הופ מסרבת לשכב עם תומאס. דאגלס מצותת לשיחת טלפון של תומאס ומגלה שבת' בחיים ושפיבי היא בעצם בת', אך תומאס אוסר עליו לספר על כך כדי שנישואיו להופ לא יהרסו. דאגלס מספר לליאם ולהופ שפיבי היא בת' וליאם מאמת את המידע הזה עם פלורנס ובעקבות כך סטפי נאלצת לתת את בת' להופ, והופ וליאם חוזרים להיות ביחד. וואייט נפרד מפלורנס בגלל שהיא שיקרה לו בנוגע לתינוקת בת'. תומאס עוזב את הבן שלו דאגלאס ויורד למחתרת, הוא עובר לגור אצל החבר שלו וויני (וינסנט) ולא עונה לשיחות של רידג' שמחפש אותו. ריס בקינגהאם ופלורנס נכנסים למעצר. ברוק מגנה על הופ מתומאס, ובטעות מפילה את תומאס מהמרפסת בבית של סטפי ופוצעת אותו. החוקר סאנצ'ז מספר לרידג' שהם רוצים לשחרר את פלורנס ממעצר בגלל שהיא משתפת פעולה ויכולה לעזור להם בתיק גדול וחשוב יותר שהם בונים כנגד ריס בקינגהאם, הוא מסביר לו שאם פלורנס תגיע למשפט זה יפגע בתומאס שגם ככה חשוד בכך שהיה מעורב במוות של אמה, הוא מסביר לו שלפלורנס יש מידע מפליל על תומאס אבל שהוא יסגור עם פלורנס עסקה וישחרר אותה מהכלא רק אם רידג' לא יתנגד לשחרור הזה. רידג' מסכים שפלורנס תשוחרר ממעצר בשביל להגן על תומאס ופלורנס משתחררת מהכלא. וואייט חוזר לסאלי ומציע לה נישואים. קייטי נזקקת להשתלת כליה ופלורנס תורמת לה כליה ומצילה את חייה. שאונה מתאהבת ברידג' והם מתנשקים. תומאס מעודד את שאונה להפריד בין רידג' לברוק. הופ מעמידה פנים שהיא נענית לחיזוריו של תומאס כדי שהוא יחתום על מסמכים שאומרים שתומאס והופ יחלקו משמורת חוקית על דאגלס, אך כאשר התרמית של הופ מתגלה, תומאס מנסה לנשק אותה, והיא דוחפת אותו בטעות לתוך חבית מלאה בחומצה חזקה שאמורה להוריד חלודה מהמכונות הישנות במשרדים של "פורסטר קריאיישנס" והופ בטוחה למשך כמה ימים שהיא הרגה את תומאס. מסתבר שתומאס לא נפל לתוך חומצה, אלא נפל לתוך חומר ניקוי והוא מתגלה כחי, הוא אומר להופ שהוא נעלם בשביל ללמד אותה שכל האנשים שומרים סודות כמו שהוא שמר את הסוד על כך שבת' חיה ושהוא מקווה שעכשיו היא מבינה אותו ותראה אותו באור אחר. תומאס מתחיל לצאת עם זואי, בשעה שהוא עדיין מאוהב בהופ בשביל להראות להופ ולכולם שהוא התגבר על האובססיה שלו להופ והמשיך הלאה כחלק מתוכניתו לזכות שוב בהופ.
* **2020** (8247-8432) - ליאם מציע להופ נישואים. בהצעת הנישואים מציב ליאם להופ שני תנאים: להפסיק את עבודתה עם תומאס על הקו שלה "הופ למען העתיד", ולוותר על המשמורת המשותפת שהיא חולקת עם תומאס על בנו דאגלס ובכך בעצם להוציא את תומאס מחייהם. בעידודו של תומאס, סטפי מנשקת את ליאם בזמן שהופ צופה בהם. הופ נפרדת מליאם ומעיפה אותו מביתם והוא עובר לגור עם סטפי וביתם המשותפת קלי. רידג' וברוק נפרדים בגלל שברוק מסרבת להאמין שתומאס השתנה והוא לא אובססיבי יותר להופ ורידג' משוכנע שהוא כן בגלל שהוא בזוגיות עם זואי עכשיו, ברוק ורידג' חתמו על הסכם גירושים אבל רידג' לא הגיש את המסמכים כי עדיין יש לו תקווה להציל את הנישואים שלהם. הוא מספר לברוק שהוא ושאונה התנשקו וברוק בתגובה דורשת מאריק להעיף את שאונה מביתן האורחים באחוזת פורסטר ולהיפרד מקווין כי היא חושבת שהיא מעודדת את היחסים של רידג' ושאונה ותכננה אותם. שאונה עוזבת את ביתן האורחים של פורסטר וחוזרת לגור עם ביתה פלו, אבל אריק וקווין נשארים ביחד. קייטי משכנעת את דונה, ג'סטין, ביל, וויל, ו-וויאט לסלוח לפלו לאחר שפלו תרמה לקייטי כליה והצילה את חייה ומסבירה להם שהיא נשארה איתה בקשר בחודשים שעברו מאז השתלת הכליה והיא באמת מאמינה שהיא מתחרטת על חלקה בפרשה שגרמה לכולם לחשוב שהתינוקת בת' מתה, בעקבות כך וויאט סולח לפלו ומודה בפניה שעדיין יש לו רגשות חזקים כלפיה. וואייט עוזב את סאלי וחוזר לפלורנס. בעזרת ד"ר פני אסקובר סאלי משקרת שהיא חולה ושהיא עומדת למות כדי להפריד בין וואייט לפלורנס ולגרום לוואייט לחזור אליה, ולהציל את עבודתה ב"פורסטר קריאיישנס". כשפלורנס מגלה את האמת ומתכוונת לספר לוויאט שסאלי לא באמת גוססת ד"ר פני וסאלי חוטפות אותה ומחזיקות אותה בבית של סאלי, סאלי מתכוונת לפתות את וויאט ולהיכנס ממנו להריון ובכך לקשור את עתידם ביחד אבל התכנית נכשלת. סאלי לא מצליחה לפתות את וויאט והוא מציל את פלו. וויאט בוחר שלא להגיש תלונה על סאלי ועל ד"ר פני אבל אומר לסאלי שהוא לא רוצה יותר לראות אותה ושתתרחק מהם. סאלי עוזבת את העיר (ועוברת לג'נואה סיטי, העיר שבה מתרחשת העלילה של צעירים חסרי מנוח). בשביל להפעיל לחץ על דאגלס והופ בשביל לגרום לזה שהופ תחזור אליו תומאס מציע נישואים לזואי ומארגן חתונה במהירות. בלילה שלפני החתונה סטפי מתוודה בפני הופ וליאם שהנשיקה של סטפי וליאם שהופ ראתה תוכננה על ידי תומאס שהפעיל מניפולציה על סטפי בשביל שתנשק את ליאם בזמן שהופ מסתכלת ומפצירה בהופ וליאם לחזור להיות ביחד ולדאוג לדאגלס והשלושה רוקמים תוכנית בשביל לחשוף את הפרצוף האמיתי של תומאס ביום חתונתו לזואי. בזמן החלפת הנדרים בין זואי לתומאס הופ מופיעה בטקס החתונה לבושה בשמלת כלה שתומאס עיצב עבורה ותומאס נוטש את זואי במהלך הטקס, הופ מסבירה שהיא עבדה עליו בשביל לחשוף את פרצופו האמיתי בפני כל האורחים ההמומים, תומאס מנסה להמשיך את החתונה עם זואי אבל היא עוזבת את תומאס לאחר שהיא מגלה שהוא עדיין מאוהב בהופ. דאגלס מסביר לתומאס שהוא רוצה לעבור לגור עם הופ וליאם והאורחים בחתונה מטיחים בו האשמות קשות על כך שרימה אותם ותומאס בורח. רידג' מצטער בפני ברוק שלא האמין לה והשניים חוזרים להיות ביחד. בלילה שלפני החתונה של תומאס וזואי ביל מבקר את ברוק בבקתה והם מתנשקים, שאונה צופה בהם מהחלון ומצלמת את ביל וברוק מתנשקים וקווין מפרסמת את הסרטון. רידג' וברוק מארגנים מסיבה לרגל החזרה שלהם והסרטון של ברוק וביל נחשף במסיבה. רידג' נוסע עם שאונה ללאס וגאס, וקייטי וביל נפרדים והוא עוזב את ביתם המשותף. בלילה של שיכרות בלאס וגאס קווין מנחה את שונה לשלוח הודעה לקרטר העורך דין של רידג' מהנייד של רידג' שיגיש את מסמכי הגירושין של רידג' וברוק, ושונה ורידג' מתחתנים. באותו הלילה הטייסים של פורסטר מביאים את רידג' חזרה ללוס אנג'לס בהוראתה של ברוק, רידג' לא זוכר את הלילה שבו התחתן עם שאונה והוא וברוק מתפייסים. שאונה באה ללוס אנג'לס עם הוכחות לכך שהיא ורידג' נשואים ומפתיעה את כולם, רידג' מתכוון להגיש לה מסמכים לביטול הנישואים אבל הוא שומע בטעות את ברוק מתוודה בפני ביל על כך שהיא עדיין אוהבת אותו ולכן הוא מחליט לתת צ'אנס לנישואים עם שאונה. סטפי יוצאת לנסיעה על האופנוע ועוברת תאונת דרכים כשביל פוגע בה עם רכבו, בבית החולים היא מכירה את ד"ר ג'ון פין פיניגן, הרופא המטפל שלה. תומאס שומע על התאונה של סטפי ובא לתמוך בה אחרי שלא התראו תקופה ארוכה לאחר שהוא ברח מהחתונה הכושלת שלו עם זואי. תומאס חולק משמורת משותפת על בנו דאגלס עם הופ ומגדל את דאגלס בהורות משותפת עם הופ וליאם כשמקום המגורים העיקרי של דאגלס הוא אצל הופ וליאם. לאחר שחרורה של סטפי מבית החולים ד"ר פין ממשיך להתקשר אליה, לדאוג לה ולבקר אותה בביתה, היא נפתחת בפניו והשניים מתקרבים. פין מתוודה בפני סטפי על כך שיש לו רגשות כלפיה והיא משיבה לו בחיוב. בעקבות הכאבים מהתאונה סטפי מפתחת התמכרות למשככי כאבים ומתאשפזת במכון גמילה. ליאם לא מרוצה מההתקרבות של סטפי לד"ר פין ומאשים אותו בכך שהוא לא שם לב להתמכרות של סטפי בזמן ונתן למצב שלה להחמיר. לאחר השחרור של סטפי ממכון הגמילה היא ופין ממשיכים להתקרב וליאם מפגין קנאה כלפי פין. להופ מפריע שליאם מקנא ביחסים החדשים של פין וסטפי. קווין משכנעת את רידג' ושאונה לקיים טקס נישואים נוסף בנוכחות המשפחה והחברים בשביל להראות לברוק שרידג' עבר הלאה עם שאונה, היא מסבירה את ההיגיון בקיום טקס נוסף בכך שרידג' לא זוכר את ליל הנישואים שלו לשאונה בלאס וגאס בגלל שהוא היה שיכור. ביום החתונה של רידג' ושאונה, רידג' מגלה על מה שקווין ושאונה עשו בשביל שהוא יתגרש מברוק ויתחתן עם שאונה בזמן שהוא היה שיכור בלאס וגאס ורידג' מבטל את הטקס ונפרד משאונה. קרטר מודיע לרידג' שבגלל שזה נעשה במרמה- מבחינה חוקית הוא וברוק עדיין נשואים, והנישואים שלו לשאונה לא תקפים. זואי וקרטר מתקרבים והופכים לזוג והוא מציע לה לעבור לגור איתו בדירה החדשה שהוא רכש. זנדה פורסטר חוזר לעיר לאחר שהתמקצע בתור מעצב אופנה בסניף של "פורסטר אינטרנשיונל" בפריס ומודיע שהוא ואשתו ניקול נפרדו. יש קליק מיידי בין זנדה לזואי מהרגע הראשון שהם נפגשים. זנדה וזואי מפלרטטים במשרד במהלך עבודתם המשותפת על "הופ למען העתיד". תומאס רוצה לחזור לעבוד עם הופ על הקו שלה "הופ למען העתיד" וכועס כשהיא מודיעה לו שהחליטה לעבוד עם זנדה במקום. זנדה ממונה למעצב הראשי של "הופ למען העתיד", והופ מחליטה לתת לתומאס הזדמנות ונותנת לו להיות מעצב בקו שלה, שיעבוד מתחת לזנדה המעצב הראשי. פריס בקינגהאם, אחותה הקטנה של זואי מגיעה לעיר ונדלקת על זנדה, למורת רוחה של זואי. קרטר מציע נישואים לזואי. קרטר משכנע את רידג' להציע לפריס- עובדת סוציאלית בעלת רקע בעבודות צדקה, עבודה בקרן הצדקה של "פורסטר", כשזואי שומעת על זה היא מתנגדת נחרצות, היא מסבירה לפריס שהיא לא רוצה שאחותה תפלוש לטריטוריה שלה ב"פורסטר" אלא תבנה לעצמה חיים במקום עבודה אחר, ומסבירה לקרטר שהיא פוחדת שחוסר הניסיון של פריס בתור בוגרת קולג' טרייה יציג את קרטר באור שלילי בתור האחראי לקרן הצדקה, ומנסה לשכנע את פריס לסרב להצעת העבודה. בפועל זואי מקנאה בהתקרבות של פריס וזנדה. זנדה משכנע את פריס להסכים להצעת העבודה והשניים מתנשקים. ליאם חושב בטעות שהופ התנשקה עם תומאס, כשהוא חש פגוע ונבגד הוא הולך לסטפי, השניים משתכרים ושוכבים. כשהטעות מתבררת ליאם רוצה להתוודות בפני הופ ואילו סטפי מתעקשת שהם יסתירו את האמת בשביל לא לפגוע בבני הזוג שלהם ובשביל שהמשפחות שלהם לא יתפרקו- היא מסבירה שזה יפגע בבן זוגה פין ובקלי הבת שלה ושל ליאם, ושזה יפגע בהופ אשתו של ליאם ובמשפחה שיש להם עם הילדים דאגלס ובת'. תומאס חווה החמרה במצבו הנפשי, וסובל מהזיות שקשורות להופ, הוא מתמוטט ומובהל לבית החולים, מתברר שיש לו דימום מוחי שנגרם ממכה שהוא קיבל בראש, ובסיועו של פין הוא עובר ניתוח. סטפי מגלה שהיא בהריון והיא לא יודעת אם האבא הוא פין או ליאם, סטפי וליאם חרדים מהאפשרות שיש סיכוי שליאם הוא אבי העובר של סטפי.
***2021** (8433-8680) **-** ליאם מספר להופ שהוא שכב עם סטפי ושהיא בהריון ושיש אפשרות שהוא האבא של העובר, ובנפרד סטפי מספרת לפין את אותו הדבר. סטפי עושה בדיקת אבהות לעובר בשביל לגלות אם הוא של פין או ליאם, תוצאות בדיקת האבהות מראות שליאם הוא האבא. מסתבר שויני, חברו הטוב של תומאס עובד במעבדה שבה סטפי ביצעה את בדיקת האבהות והחליף את תוצאות הבדיקה כי הוא חשב שזה יגרום לליאם לחזור לסטפי ובכך יפנה את הדרך לתומאס וייתן לו הזדמנות נוספת עם הופ. תומאס ופין מגלים את האמת לגבי בדיקת האבהות ומספרים לכולם שפין הוא בעצם האבא האמיתי של העובר של סטפי. ויני בורח אבל המשטרה תופסת אותו והוא נעצר. למרות זאת, הופ מחליטה להיפרד מליאם כי נמאס לה שהוא כל הזמן בורח לסטפי כשיש להם בעיות בזוגיות, והוא עוזב את הבית שלהם. פין מציע נישואים לסטפי והיא משיבה בחיוב. ויני משתחרר בערבות מהכלא. הוא הולך בכביש חשוך וליאם וביל דורסים אותו בטעות באחד הלילות כשליאם הוא הנהג. כשהם יוצאים מהרכב ומגלים שזה ויני ליאם מתעלף, ביל מוודא שויני מת ולוקח את ליאם מהזירה ומעלים את כל הראיות שמקשרות בינם לבין תאונת הפגע וברח. הופ סולחת לליאם והוא חוזר לבקתה המשותפת שלהם אבל היא שמה לב שמשהו עובר עליו, רגשות האשם של ליאם מתחילים לרדוף אותו והוא סובל מהזיות על ויני ומשתף את הופ במה שקרה. למרות התנגדותו של ביל הוא מחליט להסגיר את עצמו למשטרה ולהתוודות. אחרי שליאם נעצר, ביל מגיע למשטרה ומתוודה בפני הבלש בייקר על חלקו בתאונה ונעצר גם. לתומאס יש בעיות בטלפון הנייד ולאחר שהוא עושה איפוס למכשיר הוא מגלה תמונות וסרטונים שויני שלח לו בליל התאונה שבה הוא מת, הוא מגלה שויני איתר את ליאם וזרק את עצמו בכוונה מול המכונית בשביל להתאבד ככה שזה ייראה כמו תאונה שבה ליאם דורס אותו וככה ליאם ילך לכלא וזה יפנה את הדרך לתומאס להיות עם הופ. כשתומאס מספר לג'סטין, עורך הדין של ביל וליאם שליאם חף מפשע ושיש לו הוכחות שמזכות אותו ג'סטין מחטיף לו אגרוף וגורם לתומאס לאבד את ההכרה. כשתומאס מתעורר הוא מגלה שהוא כלוא בתוך תא סגור במרתפים של בניין "ספנסר הוצאה לאור" וג'סטין מספר לו שהוא רוצה להשאיר את ביל בכלא בשביל להשתלט על החברה. לאחר כמה ימים שבהם תומאס נעדר הופ באה למשרדים של "ספנסר הוצאה לאור" ומגלה את הנייד של תומאס אצל ג'סטין ומתחילה לחשוד, היא עוקבת אחרי ג'סטין ומוצאת את תומאס הכלוא ומשחררת אותו והשניים הולכים למשטרה ומספרים לבלש בייקר על הראיות שמזכות את ליאם וביל. ליאם וביל משתחררים ממעצר. לאחר שביל מגלה על הבגידה של חברו הטוב ג'סטין הוא מעיף אותו מהחברה. ג'סטין הולך לרידג' ותומאס וסוגר איתם עסקה בשביל שהם לא יגישו אישומים נגדו על החטיפה של תומאס- הוא מבטיח להם את הנאמנות שלו. קרטר וזואי בעיצומם של ההכנות לחתונה שלהם. זואי מגלה שיש לזנדה רגשות כלפיה. רידג' חושד בכך שיש לזואי רגשות כלפי זנדה והוא מתחקר על כך את אחותה פאריס, פאריס מכחישה אבל רידג' לא מאמין לה. למרות שהיא מאורסת לקרטר, זואי מנסה להתחיל עם זנדה בטענה שהיא רוצה לבדוק מה יש ביניהם לפני שהיא מתחייבת לקרטר, היא מתוודה בפניו על רגשותיה אבל זנדה דוחה אותה בטענה שהיא מאורסת לחבר הטוב שלו קרטר והוא לא יכול לעשות לו את זה, רידג' שומע את השיחה של זואי וזנדה, ומספר על כך לקרטר. קרטר פגוע מכך שיש לזואי רגשות כלפי זנדה, הוא מבטל את האירוסים עם זואי ונפרד ממנה. זואי מאשימה את אחותה פריס בכך שהיא לא חיפתה עליה מספיק טוב בנוגע לרגשות שיש לה כלפי זנדה, ומאשימה אותה בכך שרידג' גרם לקרטר לבטל את האירוסים שלהם ובכך שהיא מתערבת לה בחיים ודורשת שפריס תתפטר מעבודתה בקרן הצדקה של "פורסטר", אבל פריס מסרבת. זנדה מתחיל לצאת עם פריס. בהתחלה זואי מנסה לחבל בקשר שלהם אבל בהמשך מחליטה לתמוך בזוגיות החדשה של אחותה הקטנה עם זנדה. קווין מנסה לדבר עם קרטר כמה פעמים בנוגע לזואי בשביל לשכנע אותו לתת לזואי הזדמנות שנייה והשניים מתקרבים ומתיידדים. קווין נפתחת בפניו לגבי זה שאריק לא לגמרי סלח לה על כך שהיא ניסתה לחבל בקשר של בנו רידג' עם ברוק ועל כך שהוא מרוחק ממנה ואין ביניהם אינטימיות כבר תקופה, וקרטר מספר לה על הרגשות שהוא חשב שהיו לו כלפי הקשר שלו עם זואי ועל תחושות הבדידות שלו. השניים נכנעים לתשוקה שעומדת ביניהם ומנהלים רומן קצר. זואי רוצה להפתיע את קרטר בדירתו ונכנסת אל חדר השינה כשקרטר וקווין נמצאים ביחד. קווין מצליחה להסתתר לפני שזואי נכנסת לחדר אבל זואי מבינה שקרטר המשיך הלאה ושוכב עם מישהי אחרת ורואה את הג'קט שלה זרוק ברצפה. זואי פגועה מכך שקרטר המשיך הלאה כל כך מהר. קווין מתוודה בפני שאונה לגבי הרומן שלה עם קרטר. כשקרטר, קווין ושאונה מדברים על הנושא במשרדים של "פורסטר קריאיישנס" זואי נכנסת לחדר ומזהה את הג'קט של קווין על אחד הכיסאות במשרד, שאונה מעמידה פנים שמדובר בג'קט שלה בשביל שזואי תחשוב שהיא זאת ששכבה עם קרטר ובכך מצילה את קווין. קרטר מרגיש אשמה על כך שזואי פגועה ממנו ובעידודה של קווין הוא מציע לזואי שהם יחזרו להיות ביחד ויתחתנו. פריס מצוטטת לשיחה של קווין ושאונה ומגלה שקווין היא זאת שבאמת שכבה עם קרטר. שאונה, קווין וקרטר מפצירים בפני פריס שוב ושוב לא לספר את האמת בשביל לא לפגוע באריק ובזואי. בטקס חידוש הנדרים של אריק וקווין פאריס מספרת לברוק את האמת על הרומן בין קווין לקרטר והשתיים חושפות את האמת בפני כל הנוכחים. אריק מאוד פגוע ורוצה להתגרש מקווין, הוא סולח לקרטר ומביא לו הזדמנות שנייה בתנאי שהוא לא יתקרב יותר לקווין. פאריס מספרת לזואי את האמת על הרומן של קרטר וקווין, זואי עוברת לפריז ונפרדת מקרטר. קווין וקרטר ממשיכים להיפגש בסתר. במעמד החתימה על הסכם הגירושים של אריק וקווין, אריק אומר לקווין שהוא לא רוצה שהם יתגרשו. קווין מספרת את זה לקרטר והוא מעודד אותה לחזור לאריק. אריק וקווין חוזרים להיות ביחד והוא מספר לה שהוא היה מרוחק ממנה בגלל שהוא לא מסוגל לקיים איתה יחסים אינטימיים יותר מכיוון שהוא לא יכול להגיע לעוררות מינית יותר והוא מתבייש בזה. אריק מעודד את קרטר וקווין להמשיך לנהל קשר מיני ומבקש מהם לשמור על דיסקרטיות בעניין כי הוא לא רוצה שהמשפחה שלו תגלה. רידג' חושד שיש משהו לא תקין בנישואים של אריק וקווין ושולח את ג'סטין לעקוב אחרי קווין, הוא תופס את קווין וקרטר על חם ומספר לרידג'. רידג' מתעמת עם אריק בנושא ואריק נאלץ לספר לו את כל האמת על מצבו. קווין מסיימת את הקשר המיני עם קרטר. אריק ודונה מעלים זיכרונות מתקופת הנישואים שלהם ותוך כדי השיחה אריק חווה התעוררות מינית. כשקווין מגלה שדונה גרמה לאריק להגיע לעוררות מינית היא דורשת מאריק לפטר את דונה מחברת "פורסטר קריאיישנס" ולנתק איתה קשר וכך אריק עושה. פלו מספרת לוואייט שהיא עצובה מכך שמשפחת לוגן לא באמת סלחו לה ושהם לא בקשר איתה, וואייט מדבר על זה עם קייטי ומבקש ממנה לקבל את פלו לתוך המשפחה שלהם. קייטי משכנעת את ברוק ודונה לסלוח לפלו כמו שצריך, והאחיות לוגן מציעות לפלו לעבוד איתן ב"פורסטר קריאיישנס" ומכינות מסמכים משפטיים בשביל שהיא תוכל לשנות את שם המשפחה שלה ללוגן. וואייט מציע לפלו נישואים והיא מסכימה. סטפי יולדת את הבן שלה ושל פין, והם מחליטים לקרוא לו הייז (על שם אימה של סטפי- טיילור הייז). לקראת החתונה הקרבה של סטפי ופין ההורים של פין מגיעים לעיר. פין מספר לסטפי שהוא מאומץ. סטפי מבקשת מהופ להיות השושבינה שלה בחתונה והיא מסכימה. שילה קרטר מגיעה לחתונה של פין וסטפי ומגלה לפין ולכל הנוכחים שהיא אימו הביולוגית של פין. סטפי מתנגדת לכך ששילה תהיה בקשר עם פין והייז ומספרת לפין על העבר האפל של שילה ומשפחת פורסטר ופין מסכים לא להיות בקשר עם שילה. מתברר שג'ק אביו של פין שיקר לאשתו לי ולפין כל השנים והוא בעצם אביו הביולוגי של פין, הוא מספר להם שהוא ניהל בעבר רומן עם שילה קרטר שממנו נולד פין ואז גרם ללי לאמץ אותו כשהוא מעמיד פנים שהוא לא יודע מי ההורים הביולוגיים שלו. הידיעה מאוד פוגעת בלי ובפין ההמומים. דיקן שארפ משתחרר מהכלא וחוזר ללוס אנג'לס. שילה ודיקן מתקרבים ומתיידדים על רקע זה ששניהם מנסים להיות בקשר עם ילדיהם למרות התנגדות המשפחות שלהם. מתברר שהופ הייתה בקשר עם דיקן בזמן שהוא היה בכלא וכתבה לו מכתבים בסתר והיא זאת שהזמינה אותו לבוא ללוס אנג'לס. למרות התנגדות הסובבים אותה, הופ מתעקשת שהיא רוצה לתת לדיקן עוד הזדמנות להוכיח שהוא השתנה כי היא רוצה להיות בקשר עם אבא שלה. החזרה של דיקן והרצון של הופ להיות איתו בקשר יוצרות בעיות בחיי הנישואים של ברוק ורידג'. טיילור הייז חוזרת ללוס אנג'לס ועוברת להתגורר בבית של סטפי. טיילור משכנעת את סטפי לאפשר לשילה לבלות איתם את חג המולד. כשברוק שומעת על זה היא מאיימת על שילה שהיא תדאג להרחיק אותה מהמשפחה ובמיוחד מסטפי, פין והילדים, ומביעה את כעסה על הקרבה של שילה לדיקן. ברוק האלכוהוליסטית לשעבר מזמינה בקבוק דמוי שמפניה נטול אלכוהול לחגיגות השנה החדשה בביתה. בתור נקמה, שילה דואגת להחליף את הבקבוק בבקבוק של שמפניה אמיתית עם אלכוהול. בערב השנה החדשה רידג' תקוע מחוץ לעיר בנסיעת עבודה. ברוק שותה בקבוק של מה שהיא חושבת בתור שמפנייה לא אמיתית, מה שמעורר בה רצון לשתות עוד אלכוהול והיא שותה וודקה עם דיקן. כשהיא לבד ושיכורה ברוק מתנשקת עם דיקן, לא מודעת לכך שדאגלס רואה אותם. דיקן נשאר עם ברוק בלילה בשביל לשמור עליה. ביל מבקש מקייטי שיחזרו להיות ביחד והיא מסרבת כי היא פוחדת מכך שהוא שוב יבגוד בה עם ברוק כמו שהוא עשה הרבה פעמים בעבר. קייטי וקרטר מתקרבים ומתיידדים. פריס מספרת לקרטר שהיא לא רוצה שהקשר שלה ושל זנדה יהפוך להיות רציני מדי ושהיא לא בשלה עדיין למחויבות רצינית ולחתונה. קרטר מגלה שזנדה מתכוון להציע נישואים לפריס בערב השנה החדשה, פריס מגלה על כך מקרטר כשהיא בעיצומה של ארוחת ערב רומנטית עם זנדה בערב השנה החדשה, ולכן מסבירה לזנדה כמה כיף לה במצב הנוכחי בזוגיות הקלילה שלהם ושהיא שמחה שהם לא הולכים להתחתן בקרוב, ומצליחה למנוע מזנדה להציע לה נישואים. לאחר הארוחה פריס נפגשת עם קרטר ומודה לו והשניים מתנשקים.
***2022** (8681-8927) - זנדה מארגן לפריס ביקור הפתעה של אימה, ד"ר גרייס בקינגהאם. גרייס מודיעה לפריס שהיא קיבלה הצעת עבודה מבית חולים מקומי ותישאר לגור בלוס אנג'לס. זנדה ופריס מחליטים לפתוח את הקשר שלהם ולנהל זוגיות פתוחה. קרטר ופריס נפגשים בסתר. גרייס רואה את קרטר ופריס מתנשקים בסתר במשרדים של "פורסטר קריאיישנס", היא מתעמתת עם קרטר ודורשת ממנו לסיים את היחסים עם פריס. קרטר נפרד מפריס ומנסה לשכנע אותה להישאר עם זנדה. פריס נפרדת מזנדה ומסבירה לו שהיא התאהבה בקרטר. לאחר הפרידה מפריס, קרטר מתוודה בפני קווין על כך שהוא עדיין אוהב אותה והיא מסבירה לו שגם לה עדיין יש רגשות כלפיו אבל שהיא נאמנה לבעלה אריק. פריס מתחילה להוות איום על הנישואים של קווין ואריק כי היא חושדת בכך שקרטר לא רוצה להיות איתה בגלל שהוא עדיין מאוהב בקווין והיא לא מפסיקה להציק לקווין וקרטר בנושא, קרטר חושש שהיא תלך עם זה לאריק ותחבל בנישואים של קווין ואריק ולכן, למרות שהוא לא אוהב אותה, קרטר מחליט להיות בזוגיות עם פריס. אריק בוגד בקווין ומנהל רומן עם דונה. הוא מסווה את המפגשים בכך שהוא מספר לקווין שהוא משחק פיקלבול במועדון הספורט. קווין דואגת לאריק ומעניקה לו במתנה טבעת, אריק לא יודע שמדובר בטבעת חכמה שעוקבת אחרי מצב הלב שלו. קרטר מציע נישואים לפריס והשניים מארגנים חתונה במהירות. קווין חושדת שמצבו הרפואי של אריק לא תקין ולכן מגיעה למועדון הספורט, היא מגלה שאריק מנהל רומן עם דונה. קווין עוצרת את החתונה של קרטר ופריס ומתוודה בפני קרטר על אהבתה כלפיו ועל כך שהיא ואריק נפרדו, קרטר נוטש את פריס במהלך טקס החלפת הנדרים. קרטר וקווין הופכים לזוג. אריק ודונה הופכים לזוג ודונה חוזרת לעבוד ב"פורסטר קריאיישנס". ברוק מתוודה בפני רידג' והופ שהיא שתתה בערב השנה החדשה אבל מסתירה מהם את כל מה שקרה עם דיקן. רידג' והופ מביעים את תמיכתם בה, ורידג' מלווה את ברוק למפגשים של "אלכוהוליסטים אנונימיים". ברוק לא מצליחה להבין מה עורר בה את הצורך לשתות בערב השנה החדשה. דאגלס מספר לליאם והופ שהוא ראה את ברוק מתנשקת בערב השנה החדשה עם גבר שחבש כובע של סנטה קלאוס. הופ מתעמתת עם ברוק, והיא מספרת להופ את כל מה שקרה בערב השנה החדשה עם דיקן. במקביל סטפי מעודדת את טיילור להילחם על רידג' בשביל שהוא יעזוב את ברוק ויחזור להיות איתה. דאגלס מספר לתומס ולסטפי שהוא ראה את ברוק מתנשקת עם דיקן. בעזרתו של צ'ארלי, ראש מחלקת האבטחה של "פורסטר קריאיישנס" הם משיגים צילומי אבטחה מהבית של ברוק שמוכיחים שדיקן היה אצל ברוק כל הלילה, ומשתפים עם טיילור את כל המידע. ברוק מחליטה להתוודות בפני רידג' ולספר לו את כל האמת על ערב השנה החדשה אבל טיילור מקדימה אותה ומספרת לרידג' הכל. רידג' מתעמת עם דיקן. סטפי ותומאס לוחצים על רידג' לעזוב את ברוק ולחזור לאימם, טיילור. כששילה שומעת על מה שקרה לברוק בערב השנה החדשה היא שמחה שתוכנית הנקמה שלה להרוס את ברוק הצליחה. בזמן שטיילור גרה אצל סטפי, רידג' נפרד מברוק ועובר להתגורר גם הוא בבית של סטפי. במהלך ויכוח בין שילה לתומאס, שילה פולטת בפני תומאס שהיא אחראית לכך שברוק שתתה בערב השנה החדשה ושרידג' נפרד מברוק ומספרת לו איך היא החליפה בין התוויות של בקבוק השמפניה המדומה נטולת האלכוהול לבין בקבוק של שמפניה אמיתית וכך ברוק חשבה שהיא שותה בקבוק של שמפניה מדומה נטולת אלכוהול בערב השנה החדשה בזמן שהיא שתתה את הדבר האמיתי והשתכרה. סטפי מצוטטת לשיחת טלפון בין תומאס לשילה וכך מגלה את האמת על מה ששילה עשתה לברוק, היא מתעמתת איתה על הנושא ומאיימת לחשוף את האמת, שילה שולפת אקדח בכוונה לירות בסטפי אבל פין מגיע במפתיע והיא יורה בו במקום, כשסטפי רוצה להתקשר למוקד החירום שילה יורה גם בה ובורחת מהזירה. דיקן מוצא את פין וסטפי ומזעיק אמבולנס. הצוות הרפואי קובע שפין מת ואת סטפי מובילים לבית החולים במצב קשה. ברידג'ט פורסטר חוזרת ללוס אנג'לס ומתחילה לעבוד באותו בית חולים שאליו מביאים את סטפי, היא הופכת לרופאה של סטפי. בהתחלה סטפי נמצאת בתרדמת, כשסטפי מתעוררת מהתרדמת היא מבולבלת וסובלת מאובדן זיכרון. שילה מפחדת שסטפי תזכור את האמת על הלילה שבו ירו בה. כשסטפי נזכרת במה שקרה בלילה שבו ירו בה ובפין היא מספרת להוריה רידג' וטיילור והם דואגים ששילה תיכנס למאסר. כשסטפי נזכרת בכך ששילה ירתה בה ובפין היא נזכרת גם בסיבה שבגללה היא התעמתה עם שילה לפני הירי, היא נזכרת בכך שהיא שמעה את תומאס ושילה מדברים על כך ששילה החליפה בין התוויות של הבקבוקים שברוק שתתה בערב השנה החדשה ובכך גרמה לברוק האלכוהוליסטית לשעבר לשתות אלכוהול, ומספרת את זה לרידג' ולטיילור. רידג' מספר לברוק את האמת על כך ששילה גרמה לה לשתות אלכוהול בערב השנה החדשה. ברוק חושבת שרידג' בעלה יחזור לגור איתה אחרי שהוא יודע את האמת ומנסה לשכנע אותו לחזור אליה אבל הוא לא חוזר. הוא עוזב את הבית של סטפי ועובר לגור באחוזה המשפחתית של פורסטר ביחד עם אביו אריק ואשתו קווין. סטפי מחליטה לנסוע לטיול ארוך באירופה עם שני ילדיה- קלי והייז בשביל להחלים מהאבל על מות בעלה פין. לאחר הנסיעה של סטפי, רידג' וטיילור ממשיכים להתקרב. שילה מצליחה לברוח מבית הכלא, היא מאתרת את לי וכך מגלה שפין עדיין חי. מסתבר שבלילה שבו ירו בסטפי ובפין האמבולנס הביא את פין ואת סטפי לשני בתי חולים שונים: סטפי הגיעה לבית החולים שבו עובדת ברידג'ט ואילו פין הגיע לבית החולים שבו עובדת אימו המאמצת לי, פין הגיע לבית החולים בזמן שלי הייתה במשמרת ואחרי שהצוות הרפואי קבע שאין אפשרות להציל את פין וצריך לנתק אותו מהמכשירים, לי, שהיא רופאה במקצועה לקחה אותו מבית החולים וטיפלה בו בסתר. מחשש לחיי בנה פין, לי הסתירה מכולם ובמיוחד משילה את זה שפין חי ונתנה לכולם לחשוב שהוא מת. כשרידג' בא לברוק להודיע לה ששילה ברחה מהכלא הוא רואה שברוק שברה את הרגל ולכן מחליט לחזור אליה ולחזור לגור איתה בטענה שהוא צריך לטפל בה ולשמור עליה. שילה חושבת שהיא גרמה למותה של לי. כשפין מתעורר מהתרדמת שילה משקרת לו שהיא זאת שהצילה אותו, אך בהמשך הוא מגלה את האמת על כל מה שקרה ורוצה לברוח אבל שילה לא נותנת לו. מסתבר שלי שרדה את ניסיון ההתנקשות של שילה אבל איבדה את הזיכרון שלה, ביל מוצא את לי בסמטה חשוכה ולוקח אותה לביתו ומטפל בה. ביל וליאם עוזרים ללי להשיב את הזיכרון והיא מספרת להם שפין בחיים ושהוא נמצא עם שילה. סטפי לא מסוגלת להתמודד עם האבל על מותו של פין ומאשפזת את עצמה במוסד טיפולי במונטה קרלו. רידג' וטיילור נוסעים לבקר את סטפי. ביל עוזר ללי להתאחד עם בנה פין, ומטיס את פין למונטה קרלו בשביל שיתאחד עם אשתו סטפי ועם משפחתו. סטפי ופין מתאחדים ופין מספר לה מה עבר עליו. כשהם באופוריה מהאושר שחווית ביתם סטפי, רידג' וטיילור מתנשקים בזמן שהותם במונטה קרלו. למרות שרידג' נשוי לברוק, סטפי ותומאס לא מפסיקים לנסות לגרום להוריהם רידג' וטיילור לחזור להיות ביחד. הופ אימצה את דאגלס, בנו של תומאס והם חולקים עליו משמורת משותפת בשנים האחרונות כשהופ היא ההורה העיקרי שאצלו דאגלס גר. דאגלס מביע רצון לבלות יותר זמן עם אביו תומאס, ותומאס רוצה לשנות את מצב המגורים של דאגלס ככה שהוא יגור איתו, והשניים עוברים להתגורר באחוזה של משפחת פורסטר עם אריק ודונה. ברוק חוששת לדאגלס כי היא בטוחה שהוא לא באמת השתנה ויכול להיות הורה טוב ומשאירה עליו תלונה לשירותי הרווחה מה שמוביל לביקור בית של עובדים סוציאליים שמתחקרים את תומאס ודאגלס. רידג' מאוד נזעם מהביקור של העובדים הסוציאליים ועל זה שמישהו מנסה להרוס לתומאס את זה שדאגלס יישאר לגור איתו ושואל את ברוק אם היא זאת שהתלוננה על תומאס לשירותי הרווחה, ברוק אומרת שהיא לא זאת שהגישה את התלונה, אבל חבר של רידג' שעובד עם הרווחה משמיע לו את השיחה שבה שומעים את ברוק מגישה את התלונה. במקביל טיילור מחליטה שנמאס לה לחכות שרידג' יבחר בה והיא וסטפי נוסעות לטיול באספן, קולורדו. סטפי מיידעת את רידג' שטיילור מפסיקה לחכות לו ושהן נוסעות לטיול. רידג' פגוע וכועס על ברוק מחליט שנמאס לו מהשקרים והדרמות שלה, והוא נוסע אחרי טיילור לאספן במטרה להחזיר אליו את טיילור. טיילור ורידג' הופכים לזוג שוב, לשמחת ילדיהם סטפי ותומאס. מסתבר שברוק לא שיקרה והיא באמת לא התקשרה לשירותי הרווחה בשביל להגיש תלונה על תומאס- תומאס בעצמו התקשר לשירותי הרווחה והשתמש באפליקציה לזיוף קולות ככה שיישמעו בהקלטה של שירותי הרווחה את הקול של ברוק. רידג' נפרד מברוק בצורה רשמית ומבקש ממנה שתחתום על מסמכים לביטול הנישואים שלהם. טיילור קונה מוויאט את בית החוף- שהיה פעם שייך לה ולרידג' במטרה שהיא ורידג' יעברו לגור שם ביחד. ברוק מאוד עצובה אחרי שרידג' נפרד ממנה. ביל מנסה להחזיר אליו את קייטי אבל היא דוחה את חיזוריו ומסיימת איתו בצורה סופית כי נמאס לה שהוא תמיד מזגזג בינה לבין ברוק. דיקון וביל מחזרים אחרי ברוק במקביל אבל היא לא נענית להם כי היא עדיין אוהבת את רידג' ומקווה שהוא יחזור אליה. רידג' מציע נישואים לטיילור. דאגלס מגלה שתומאס התקשר לשירותי הרווחה והעמיד פנים שהוא ברוק בעזרת אפליקציה לשינוי קול ומתעמת איתו לגבי זה, אבל תומאס מפציר בו לא לספר כלום לאף אחד. ביום החתונה של רידג' וטיילור, דאגלס מספר לסטפי על מה שתומאס עשה. סטפי עוצרת את טקס החתונה של הוריה ומספרת את האמת על מה שתומאס עשה. רידג' עוזב את טיילור והולך לברוק, הוא מסביר לה הכל אבל ברוק לא מוכנה לקבל אותו כל כך מהר ושולחת אותו לעשות חשבון נפש עם עצמו לגבי מה הוא באמת רוצה. רידג' נוסע אל מחוץ לעיר. דאגלס חוזר לגור עם אימו המאמצת הופ ובעלה ליאם. הופ מתעמתת עם תומאס על מה שעשה לברוק, היא מבהירה לו שהיא לא יכולה להמשיך לעבוד איתו ומעיפה אותו מהקו שלה "הופ למען העתיד". רידג' חוזר לעיר ובא לטיילור וברוק בשביל לספר להן במי מהן הוא החליט לבחור, טיילור וברוק מודיעות לו שכרתו ברית ונמאס להן מהמשולש הרומנטי שנמשך בין שלושתם במשך כל כך הרבה זמן והן רוצות להתקדם הלאה בלעדיו ושאף אחת מהן לא רוצה אותו בחזרה בגלל ששיקר לשתיהן והפר את ההבטחות שלו. קווין נפרדת מקרטר ומתפטרת מעבודה ב"פורסטר קריאיישנס", היא מסבירה לקרטר שהיא לא רוצה להתחתן שוב ולהקים משפחה ושהיא לא רוצה למנוע ממנו את האפשרות להקים משפחה כמו שהוא כל כך רוצה. קייטי וקרטר מתנשקים ומתקרבים ומפתחים רגשות אחד כלפי השנייה. שילה מזייפת את מותה וכולם חושבים שהיא נרצחה על ידי דב ביער. שילה מגיעה אל דיקון ההמום ומבקשת ממנו להישאר לגור אצלו, והשניים מתאמצים לשמור על כך ששילה בחיים בסוד. בזמן שהיא גרה אצלו, שילה ודיקון מפתחים יחסים רומנטיים. הבלש סנצ'ז מביא לפין קופסה עם כל החפצים שנשארו משילה. לאחר שהוא עובר על מה שנשאר משילה, פין מתחיל לחשוד ששילה זייפה את מותה והיא עדיין בחיים. הם פונים עם זה למשטרה, לאחר חקירה יסודית המשטרה מצליחה לתפוס את שילה בצילומי אבטחה בלוס אנג'לס וכך מוכח סופית ששילה בחיים ונמצאת בעיר, והמשטרה דולקת בעקבותיה. שילה מתפרצת לבית של סטפי ופין המבועתים, הם רוצים להתקשר למשטרה כשפתאום ביל מגיע ומספר להם שהוא ושילה ביחד.
***2023** (8928-9178) - טיילור וברוק מתקרבות והופכות לחברות קרובות. רידג' עוזב את העיר. קרטר וקייטי הופכים לזוג. אחרי שברוק וקייטי דחו את ביל וסירבו לחזור אליו הוא נכנס למקום אפל ומתנתק מכולם. אחרי עוד לילה שבו הוא שותה לבד במסעדה הוא נוסע לחוף הים כששילה עוקבת אחריו, השניים מתחברים ומתחילים לנהל רומן כי ביל בטוח שהוא סוף סוף מצא מישהי שהוא לא יוכל לפגוע בה. שילה, שעדיין מבוקשת על ידי המשטרה, מגיעה בלילה של סערה לבית של פין וסטפי ומנתקת להם את החשמל בבית. היא מבקשת מהם הזדמנות שנייה, כשהם מסרבים ומאיימים לקרוא למשטרה ביל מגיע ומאיים עליהם שלא יעשו את זה. ביל ושילה הופכים לזוג וכורתים ברית- הוא יסגיר אותה למשטרה אבל יעשה כל שביכולתו בשביל לשחרר אותה משם כמה שיותר מהר ככה שהיא תוכל להיות אישה חופשיה ותוכל להפסיק לברוח מהמשטרה. לפני השימוע של שילה בפני השופט, ביל מאיים על סטפי ופין שאם הם לא ימשכו את התלונות שלהם כנגד שילה על כך שהיא ניסתה להרוג אותם אז הוא יספר את האמת על כך שטיילור היא זאת שירתה בו לפני כמה שנים ויסגיר אותה למשטרה, ובלית ברירה סטפי ופין מושכים את התלונות שלהם כנגד שילה, בנוסף ביל משחד את השופט שממונה על התיק בשביל שינקה את שילה משאר האישומים שעומדים נגדה ובסוף הדיון שילה משתחררת ויוצאת לחופשי. דיקון קונה את מסעדת "אל ג'ארדינו". שילה נאבקת ברגשות שעדיין יש לה כלפי דיקון. שילה מתחילה לנהל רומן עם דיקון ובוגדת בביל. ביל מציע לשילה נישואים והיא מתוודה בפניו על האנשים שהיא גרמה למותם. שילה נעצרת על ידי האף-בי-אי. מתברר שרידג' לא באמת עזב את העיר וביל לא באמת היה מאוהב בשילה- השניים שיתפו פעולה עם האף-בי-איי בשביל לגרום לשילה להתוודות על רצח ובכך לגרום לשילה להיכנס למאסר ממושך. הבית של ביל היה מרושת במצלמות ומיקרופונים שתיעדו הכל ורידג' צפה בכל הנעשה בבית של ביל עם סוכני אף-בי-איי. במשפט של שילה השופט מחליט לשחרר אותה לחופשי בגלל סעיף טכני, הוא קובע שההוכחות והווידוי של שילה הושגו בצורה לא חוקית ולכן זה לא תקף והיא משתחררת ויוצאת לחופשי. שילה חוזרת ישר לזרועותיו של דיקון והשניים מנהלים זוגיות בסתר ושילה עוברת להתגורר עם דיקון. שילה מצותתת לשיחה של דיקון עם השופט מהמשפט שלה ומגלה שהשניים חברים ותיקים ושדיקון דאג שהשופט יבטל את האישומים כנגד שילה וישחרר אותה לחופשי. דיקון מציע לשילה נישואים והיא מסכימה. טיילור מנסה לשדך לברוק את הוליס, מלצר צעיר שעובד ב"אל ג'ארדינו" ולאחר מכן את דיקון אך שני ניסיונות השידוך לא מצליחים כי ברוק לא מעוניינת. למרות ההסכם של טיילור וברוק של להתרחק מרידג', ברוק ורידג' מתקרבים בסתר בכמה סיטואציות רומנטיות, וטיילור מתוודה בפני רידג' שהיא עדיין אוהבת אותו ורוצה לחזור אליו ושברוק לא תשתנה ותמשיך לפגוע בו, ברוק מצותתת לשיחה של טיילור ורידג' והשתיים מתעמתות ומסיימות את החברות ביניהן. ברוק ורידג' חוזרים להיות ביחד. הזוגיות של קרטר וקייטי פורחת. ביל נחוש בדעתו להחזיר את קייטי אליו אך היא דוחה את ניסיונות החיזור שלו ומסבירה לו שטוב לה עם קרטר. תומאס הולך לטיפול פסיכולוגי ומבקש סליחה מהאנשים שהוא פגע בהם ונחוש להשתנות ולהפוך לאדם טוב יותר. הקו של הופ בחברת "פורסטר קריאיישנס"- "הופ למען העתיד" נקלע למצב לא טוב, המכירות נמצאות בשפל ושוקלים לסגור את הקו. סטפי המנכ"לית השותפה ב"פורסטר קריאיישנס" מציעה להופ להחזיר את תומאס לעבוד על הקו בתור המעצב הראשי בשביל להציל אותו והופ מסכימה, למורת רוחו של ליאם שלא מרוצה מכך שאשתו הופ ותומאס יעבדו שוב ביחד אחרי כל מה שתומאס עשה להם בעבר. הופ מתחילה לפתח משיכה כלפי תומאס ונאבקת בזה בזמן שהם עובדים ביחד. לאחר חזרתו של תומאס לקו, "הופ למען העתיד" זוכה להצלחה מחודשת. הצוות של "פורסטר קריאיישנס" טס לרומא בשביל תצוגה של "הופ למען העתיד". ליאם מחליט להפתיע את הופ ולטוס לרומא, הוא רואה אותה מנשקת את תומאס והולך מהמקום מבלי שהופ תראה אותו. ליאם הולך להתנחם אצל סטפי ומנשק את סטפי ההמומה. כשהופ מגיעה הביתה ליאם מתעמת איתה. הוא מודיע לה שהוא לא יסלח לה על זה ומבקש לסיים את הנישואים שלהם. הופ מתעמתת איתו על כך שגם הוא לא בסדר כי הוא המשיך לאהוב את סטפי שהיוותה צל על הנישואים שלהם כל הזמן הזה ושהוא היה חצוי ברגשותיו כל הזמן הזה. הופ וליאם מתגרשים. הופ מתחילה לנהל מערכת יחסית מינית עם תומאס בסתר. כשברוק מגלה על זה הופ מסבירה לאימה שהיא רוצה להיות עם גבר שיאהב רק אותה וירצה להיות רק איתה ונמאס לה להיות עם גבר שאוהב שתי נשים ושהיא לא רוצה לעבור את מה שברוק עברה כל השנים האלה עם רידג' שאהב גם את ברוק וגם את טיילור וזגזג ביניהן בעבר. ליאם מנשק שוב את סטפי ומצהיר על כך שהוא רוצה להחזיר אותה אליו, סטפי מעמידה את ליאם במקומו ומסבירה לו שהיא נשואה לפין ושזה לא בסדר. פין מחבק את שילה בבית המשפט לאחר שחרורה. שילה עוקבת אחרי פין וקלי, ביתו החורגת, לים ומצילה את קלי מטביעה. פין מודה לה וקורא לה "אמא" מה שמפתח אצל שילה תקוות לכך שיש עתיד לקשר שלה ושל פין. לאחר שסטפי מגלה על כל זה היא מרגישה שהיא לא יכולה לסמוך על פין ועוברת להתגורר אצל סבה אריק באחוזת פורסטר עם הילדים. פין מבין שהוא טעה בנוגע לשילה אבל זה מאוחר מדי, כשהוא מצליח לשכנע את סטפי לחזור לגור בבית שלהם שילה מגיעה לבקר בהפתעה וסטפי המפוחדת מודיעה לפין שהיא עוברת עם הילדים לאיטליה. טיילור עוברת לאיטליה עם סטפי ועוזרת לה ולילדים להתמקם. אר.ג'יי, בנם של רידג' וברוק חוזר לעיר. אריק מבקש מאר.ג'יי לעזור לו לעצב את הקולקציה האחרונה שלו ומספר לו שהוא סובל מרעידות בידיים ולכן לא יכול לעצב לבד והוא מבקש ממנו לשמור בסוד על מצבו הרפואי. רידג' מגלה שאריק ואר.ג'יי מעצבים בסתר ומזמין את אריק לדו-קרב על המסלול- מי שיקבל יותר הזמנות מקניינים ולקוחות ינצח, המנצח באתגר האופנה יזכה בתפקיד מנכ"ל "פורסטר קריאיישנס" ובכך שהקולקציה שלו תצא לאור. דונה ואר.ג'יי מגלים שמצבו הרפואי של אריק הרבה יותר חמור ממה שחשבו ושהוא סובל ממחלה חמורה והוא גוסס. קייטי מגלה את האמת על מצבו הרפואי של אריק ושומרת על כך בסוד לבקשתו של אריק. רידג' מנצח בדו-קרב מול אריק. אר.ג'יי מספר להוריו- ברוק ורידג' את האמת על מצבו הרפואי של אריק ולכן רידג' שומר על ניצחונו בסוד ומעמיד פנים שאריק הוא המנצח. לונה מתחילה לעבוד בתור מתמחה ב"פורסטר קריאיישנס". לונה ואר.ג'יי מתקרבים. מתברר שלונה היא האחיינית של לי, אימו המאמצת של פין. לונה היא ביתה של פופי (פנלופי), אחותה הקטנה של לי ושתי האחיות לא היו בקשר במשך הרבה שנים בגלל חילוקי דעות ולכן לונה ופין לא נפגשו מאז שלונה הייתה ילדה קטנה. כשפין מגלה שלונה עובדת ב"פורסטר קריאיישנס" הוא מקבל אותה לחיקו ושמח על האיחוד המחודש עם בת דודתו, לעומת אימו לי שכועסת על כך. סטפי חוזרת ללוס אנג'לס עם ילדיה ומבהירה לשילה שהיא לא תיתן לה יותר להפחיד אותה ולהרחיק אותה מבעלה פין וממשפחתה. ברידג'ט ות'ורן חוזרים ללוס אנג'לס בשביל להיפרד מאריק, אביהם הגוסס. אריק מתמוטט ומתאשפז במצב קריטי בבית החולים. פין מספר למשפחה שהוא עבד על טיפול שיכול להציל את אריק. פין משתף פעולה עם ברידג'ט ושני הרופאים מצילים את אריק בטיפול נסיוני. תומאס מציע להופ נישואים והיא לא עונה לו בחיוב ומסבירה לו שהיא צריכה זמן בשביל לחשוב על זה. זאנדר אוונט חוזר ללוס אנג'לס אחרי ששהה בלונדון בשנים האחרונות והולך לבדיקה רפואית אצל פין. הוא מגלה שפין נשוי לסטפי ומספר לו על חלקו של תומאס בתאונה שעברה אמה ברבר לפני כמה שנים וגרמה למותה ומזהיר אותו שתומאס הרבה יותר מסוכן ממה שהוא חושב.
***2024** (9179-9434) - מה שזאנדר סיפר לפין מערער אותו בנוגע לתומאס והוא מתעמת בנוגע לזה עם סטפי ותומאס ושניהם מכחישים את זה שלתומאס היה קשר למותה של אמה ברבר בתאונת הדרכים שהייתה לפני כמה שנים. פין מזהיר את הופ מפני תומאס ומספר לה שהוא יותר מסוכן ממה שהם חשבו ושמגיע לה להיות עם גבר טוב יותר מאשר תומאס. תומאס מציע להופ נישואים בפעם השנייה והיא עונה לו בשלילה, היא מסבירה לו שהיא רוצה שהם יישארו בזוגיות אבל שהיא לא מוכנה לחתונה בינתיים. בעידודה של סטפי, תומאס מסיים את הקשר עם הופ והוא ובנו דאגלס עוזבים את לוס אנג'לס ועוברים לפריז. הופ מאוד כועסת על סטפי ומאשימה אותה בעזיבה של תומאס ודאגלס. בפריז תומאס מתחיל קשר זוגי עם פריס בקינגהאם והשניים מתארסים. פריס, תומאס ודאגלס באים ללוס אנג'לס בשביל לבשר על האירוסים של תומאס ופריס. הופ לוקחת קשה את הבשורה על האירוסים ולא מפסיקה להגיד שתומאס עבר הלאה מהר מדיי. בשביל לבדוק אם הופ באמת אוהבת אותו או שהיא סתם מקנאה באירוסים שלו ושל פריס, תומאס מציע להופ נישואים בפעם השלישית והיא שוב פעם עונה לו בשלילה, מה שמוכיח את טענתו של תומאס שהופ לא מוכנה להתחייב אליו. תומאס, פריס ודאגלס עוזבים את לוס אנג'לס וחוזרים לפריז. וואייט משכיר את הבית שלו לאר.ג'יי ועוזב את לוס אנג'לס. אריק מציע לדונה נישואים והשניים מתחתנים. לונה ואימה פופי מחליפות בטעות את הקופסאות של סוכריות המנתה שלהם. לונה הולכת לחתונה של דונה ואריק עם בן הזוג שלה אר.ג'יי, במהלך החתונה לונה נוטלת את סוכריות המנתה של פופי ומערבבת אותן עם אלכוהול מבלי לדעת שהסוכריות מכילות סמים וחווה תופעות לוואי כמו עייפות בלתי מוסברת, הזיות ועוד. כשהיא נמצאת תחת השפעת הסוכריות לונה מוצאת את עצמה בבית האורחים באחוזה של משפחת פורסטר והיא וזנדה שוכבים. בבוקר שאחרי לונה המבועתת מתעוררת ומופתעת לגלות שהיא שכבה עם זנדה ולא עם אר.ג'יי. מסתבר שתחת השפעת הסוכריות היא סבלה מהזיות ולכן ראתה את אר.ג'יי וחשבה שהוא זה ששוכב איתה. לונה מספרת לאימה פופי את מה שקרה ופופי מסבירה לה שהיא לקחה בטעות את סוכריות המנתה שלה ושהן מכילות סמים מרגיעים שגרמו למה שקרה. לונה ופופי מסבירות לזנדה את המצב, וזנדה מסביר ללונה שהוא רוצה איתה עתיד משותף. לונה אכולת רגשות אשם על כך שבגדה בבן זוגה אר.ג'יי אבל זנדה ופופי משכנעים אותה לא לספר לו כלום בשביל לא להרוס את הזוגיות שלה איתו ואת העתיד שלה בחברת "פורסטר קריאיישנס". בלילה סוער שבו יש הפסקת חשמל סטפי נשארת לבד בבית. שילה פורצת לבית של סטפי, מפחידה אותה ומתנפלת עליה, וסטפי המבועתת לוקחת סכין מהמטבח ודוקרת אותה בתור הגנה עצמית. סטפי מתקשרת למוקד החירום ומזעיקה משטרה וכוחות רפואיים לביתה. הפרמדיקים שמגיעים למקום קובעים ששילה מתה. לאחר ההלוויה של שילה, דיקון הולך למשרפה בשביל לשרוף את הגופה של שילה ושם מגלה שיש לגופה עשר אצבעות ברגליים (לשילה אמורות להיות רק תשע אצבעות ברגליים) ולכן מתחיל לפקפק בכך שמי שמתה זאת באמת שילה והוא מתחיל לחקור את העניין. לורן פנמור מגיעה לביקור בעיר והוא מתחקר אותה על העבר של שילה, לורן מספרת לו שלפני המון שנים שילה רימתה מישהי בשם ג'נט שהכינוי שלה הוא שוגר, וגרמה לה לעבור ניתוח פלסטי שיגרום לכך שהן יראו אותו הדבר ויהיו להן את אותן פנים, משמע שיש מישהי שנראית בדיוק כמו שילה אבל עם עשר אצבעות ברגליים. דיקון בעזרתו של פין מתחיל לחקור את ההיעלמות של שילה ואת האופציה שהיא עדיין בחיים. הם מגיעים לשכונת עוני בלוס אנג'לס ובעזרתו של הומלס בשם טום הם מוצאים את שילה קשורה בבניין נטוש. מסתבר שאותה ג'נט רצתה לנקום בשילה, היא תכננה להרוג את סטפי ולהפיל את האשמה על שילה ולהכניס אותה לכלא. שילה במצב בריאותי מאוד קשה אחרי שהייתה קשורה בבניין הנטוש במשך שבועות, ופין ודיקון משחררים אותה ומצילים אותה. מסתבר שטום סטאר ההומלס היה בעברו כוכב רוק ושיש לו רישיון לחתן זוגות. אחרי ששילה מתאוששת, היא ודיקון מתחתנים וטום מחתן אותם. בתור הכרת תודה על העזרה של טום דיקון מעסיק אותו במסעדת איל ג'ארדינו בשביל שיוכל לשקם את חייו. ביל נתקל בפופי ולונה באיל ג'ארדינו ומרגיש שפופי מוכרת לו מהעבר. מתברר שביל ופופי בילו לילה משותף ביחד לפני עשרים שנים בפסטיבל מוזיקה. ביל ופופי מעלים זכרונות מעברם המשותף ומתחילים לצאת. פופי מעולם לא סיפרה ללונה מי אביה הביולוגי. לונה חושדת שביל הוא האבא הביולוגי שלה בגלל שהתאריכים מסתדרים. בשביל להפיג את הספקות פופי קונה בדיקת אבהות ביתית, לי עורכת ללונה וביל בדיקת אבהות ביתית והתשובה חיובית- ביל הוא האבא של לונה. דיקון מסדר לטום הופעה ב"איל ג'ארדינו" לזכר עברו בתור כוכב רוק. במהלך ההופעה טום מתמוטט ומת. המשטרה מגלה שהוא מת משימוש יתר בסמים. כמה ימים מאוחר יותר גם הוליס, המלצר מ"איל ג'ארדינו" וחברו הקרוב של דיקון מת, ומתגלה שגם הוא מת ממנת יתר של אותם סמים. המשטרה מתחילה לחשוד שאולי מדובר ברצח, וקייטי מתחילה לחשוד שפופי קשורה לעניין. מתגלה שפופ וטום היו בזוגיות לפני הרבה שנים ושהוא כתב לה מכתבים שבהם הוא טוען שהוא אביה של לונה ושהוא רוצה להכיר אותה. תיק הגב של טום נמצא בבית של פופי ביחד עם המכתבים של טום והסמים שמהם טום והוליס מתו והמשטרה עוצרת את פופי בחשד לרצח שלהם. אחרי המעצר של פופי לונה נשארת לגור בביתו של ביל. קייטי מתחילה לפקפק בכך שביל הוא באמת אביה של לונה ומבקשת ממנו שיערוך בדיקת אבהות נוספת ללונה. ביל עורך בדיקת אבהות ביתית נוספת והפעם היא יוצאת שלילית- ביל הוא לא אביה של לונה. הופ ופין מתקרבים והופכים לחברים קרובים. הופ מפתחת כלפי פין רגשות רומנטיים חד צדדיים וחולמת עליו חלומות רומנטיים-מיניים. ב"פורסטר קריאיישנס" משיקים מחדש את קו "חדר השינה של ברוק". רידג' וברוק נוסעים למונטה קרלו בשביל ההשקה החגיגית המחודשת בזמן שהם חוגגים טיילור צופה בהם מרחוק. "חדר השינה של ברוק" זוכה להצלחה אדירה ועורכים מסיבה באחוזת פורסטר. במהלך המסיבה הופ משתכרת ומנשקת את פין ההמום. פין מספר לסטפי אשתו על הנשיקה. סטפי מסבירה לו שהיא צריכה פסק זמן ועוזבת את ביתם. לפני שהיא נוסעת, סטפי הולכת לביתו של ביל בשביל להודיע לליאם וביל שהיא נוסעת בשביל שליאם ידאג לקלי ביתם המשותפת. אחרי שהיא עוזבת, סטפי שוכחת את הנייד שלה בבית של ביל וחוזרת לקחת אותו. כשהיא חוזרת היא רואה את לונה מנסה לנשק את ביל ונחרדת. היא עוקבת אחרי לונה עד שהיא מגיעה לבית של פופי ומתעמתת איתה על מה שראתה. לונה מביאה לסטפי כוס מים וסטפי מאבדת הכרה. סטפי מתעוררת בתוך כלוב ומגלה שלונה סיממה אותה. לונה מסבירה לה שהולכים להרוס את בניין הדירות של פופי בקרוב ושהיא הולכת למות. במהלך הזמן שסטפי מוחזקת על ידי לונה, לונה מספרת לה את האמת על המעללים שלה בחודשים האחרונים: היא מסבירה לה שהיא ידעה מההתחלה שביל הוא לא אבא שלה אבל שהיא דאגה לטפטף את הנושא לאמא שלה פופי בשביל ליצור אצלה ספק, היא מספרת לה שהיא זייפה את בדיקת האבהות הראשונה ככה שתראה שביל הוא אבא שלה כי היא רצתה לדאוג לעצמה לעתיד טוב יותר מזה שאמא שלה גידלה אותה בו, היא מספרת לה שהיא רצחה את טום בגלל שהוא התעקש להוכיח שהוא אבא שלה ושהיא רצחה את הוליס כי הוא הפריע לה בדרך לקבל את החיים החדשים שמגיעים לה ושהיא זאת שדאגה להפליל את אמא שלה ככה שפופי תלך לכלא במקומה, בנוסף היא מספרת לה שהיא לא באמת הייתה מסוממת כששכבה עם זנדה אלא שהיא הייתה בהכרה מלאה ושיקרה לכולם לגבי זה. פין מגלה שסטפי לא הגיעה למרכז ההתאוששות שאליו הייתה אמורה לנסוע ומתחיל לחפש את סטפי. הוא ואימו לי מוצאים אותה כלואה בכלוב, הם משחררים את סטפי ודואגים שלונה תיכנס למעצר. פופי משוחררת ממעצר ומזועזעת לגלות את האמת על המעשים של פופי. פופי וביל נפרדים. המכירות של קו "הופ למען העתיד" לא טובות בכלל והקו נמצא בסכנה. אחרי שסטפי משוחררת ומתאוששת, היא מאיימת על הופ שתתרחק מפין אחרת היא תחסל את הקו שלה "הופ למען העתיד". הופ וקרטר מתחילים לנהל יחסים בסתר. קרטר מגיש למשפחת פורסטר רעיונות איך להפוך את חברת "פורסטר" למעצמה שתהיה יותר גדולה מרק בית אופנה אבל אריק, רידג' וסטפי דוחים את הרעיונות שלו. בגלל אי הבנה סטפי ופין חושבים שהופ שוב פעם ניסתה להתחיל עם פין. סטפי, בתמיכתו של רידג', מפטרת את הופ ומבטלת את הקו שלה. וויל ספנסר, בנם של קייטי לוגן וביל ספנסר עוזב את הפנימייה באירופה, וחוזר הביתה לגור בלוס אנג'לס ועובר ללמוד בבית ספר מקומי. קייטי משכנת את וויל להתחיל התמחות בחברת "פורסטר קריאיישנס" (שבה קייטי משמשת בתור ראש מחלקת יחסי ציבור). קרטר מזמין את אייבי פורסטר, אחייניתו האוסטרלית של אריק, לחזור אחרי שנים ללוס אנג'לס במטרה להקים מחדש את קו התכשיטים ב"פורסטר". בהתחלה סטפי מסרבת לכך לאור ההיסטוריה הרעה שהייתה בין השתיים בעבר, אבל לבסוף רידג' ואריק משכנעים אותה להחזיר את אייבי ואת קו התכשיטים. אייבי מגיעה ללוס אנג'לס ול"פורסטר" עם אחייניתה הצעירה אלקטרה פורסטר שתעזור לה. בניגוד לאייבי, אלקטרה גדלה בארצות הברית. מסתבר שאלקטרה עברה ללוס אנג'לס בשביל לקבל התחלה חדשה ולברוח ממשהו נורא שקרה לה בבית- מישהו לקח תמונות שבהן אלקטרה מדגמנת ועשה להן פוטושופ ככה שייראה כאילו אלקטרה הצטלמה בבגדים מאוד חושפניים ופרסם את זה. רק אלקטרה ואייבי יודעות את האמת על העבר הנורא של אלקטרה, וברגע שעולים פרסומים בתקשורת על חזרתו של קו התכשיטים בהובלת אייבי ואלקטרה, אלקטרה פוחדת שעברה הנורא יחזור לרדוף אותה. וויל ואלקטרה נפגשים ב"פורסטר" וניצוצות עפים ביניהם מהמפגש הראשון. וויל ואלקטרה מתקרבים והופכים לזוג. קרטר והופ כועסים על הפיטורים של הופ ועל כך שמשפחת לוגן אף פעם לא קיבלו יחס הוגן בחברת "פורסטר". רידג' וסטפי מבקשים מקרטר להגיש מסמכים שאמורים להקל על המיסים של החברה, וקרטר משתמש בזה בשביל להחתים את סטפי ורידג' על מסמכים שממנים אותו למנהל של חברת "פורסטר" ללא ידיעתם. קרטר מגיש את הטפסים והופך את העניין לרשמי, הוא מכריז שהוא המנהל והבעלים החדש של "פורסטר", בתגובה רידג', סטפי ואריק מסרבים להמשיך לעבוד בחברה תחת פיקודו, זנדר רוצה לעזוב את החברה גם לאור הזדהות עם משפחתו אבל רידג' מסביר לו שעליו להישאר שם בשביל להיות נציג המשפחה בתוך החברה ובשביל שיוכל לרגל עבורם. רידג' מסביר לברוק שהוא לא יכול להישאר לגור באותו שטח עם הופ אחרי מה שקרה והוא מורה לברוק להעיף את הופ ואת ביתה בת' מהבקתה שנמצאת בשטח של ברוק, ברוק מסרבת להעיף את ביתה הופ ונכדתה בת' מהשטח ולכן רידג' עוזב את הבית של ברוק ועובר לגור אצל אריק. קרטר מציע לברוק להיות המנכ"לית החדשה של "פורסטר" במקום רידג' וסטפי והיא מסכימה. ברוק מקבלת את התפקיד בשביל לנסות להחזיר את החברה למשפחת פורסטר אבל לפני שהיא מספיקה להסביר לרידג' על התכנית שלה, רידג' כבר שומע מהתקשורת שהיא המנכ"לית החדשה של "פורסטר קריאיישנס" ובשעת כעס פונה לטיילור. ברוק באה לרידג' בשביל להסביר לו על התכנית שלה אבל במקום זה היא רואה שרידג' כבר המשיך הלאה עם טיילור. רידג' וברוק מבלים את חגיגות חג המולד בנפרד בפעם הראשונה אחרי שנים. רמי, חבר ילדות של אלקטרה מהבית בדאלאס מגיע ללוס אנג'לס בעקבות אלקטרה ומתחיל לעבוד במסעדת "איל ג'ארדינו". בזמן שאלקטרה חשבה שהיא ורמי רק ידידים, מתגלה שרמי מאוהב באלקטרה באלקטרה כבר שנים ושהוא זה שאחראי להפצת התמונות החושפניות של אלקטרה ולמבוכה שאלקטרה עברה בבית בדאלאס שאילצה אותה לעבור לקליפורניה בשביל לקבל התחלה חדשה. רמי חושש שוויל ואלקטרה קרובים מדיי ושנוח לה מדי בחיים החדשים שהיא בנתה לעצמה בקליפורניה ושהיא מתרחקת ממנו ולכן הוא שולח לקייטי- ראש מחלקת יחסי הציבור ב"פורסטר קריאיישינס" ואימו של וויל, מייל אנונימי שמכיל את התמונות של אלקטרה. קייטי מפטרת את אלקטרה מ"פורסטר" מבלי להסביר לה ולאייבי למה. אחרי שהם מתעקשים על הסבר, קייטי מסבירה לוויל ואייבי וגם להופ ולקרטר על הסיבה שבגללה פיטרה את אלקטרה ומראה לוויל ולאייבי את התמונות, אייבי ו-וויל מסבירים לקייטי שזאת לא באמת אלקטרה ושמישהו ערך את הפנים שלה עם תוכנת AI ופוטושופ על גוף של מישהי אחרת, קייטי מבינה את טעותה ומצטערת ומסבירה להם שאלקטרה יכולה לחזור לעבודה, באותו הזמן אלקטרה מגלה שרמי הוא זה שאחראי לתמונות שלה ומתעמתת איתו, היא חוששת לחייה ומזעיקה את וויל למקום. לונה כותבת לביל מכתבים מהכלא. ביל בא לבקר את לונה אחרי שהיא חטפה מכות, הוא מבקש ממנה לספר לו בדיוק איך היא גרמה למותם של טום והוליס. ביל מפעיל את קשריו ודואג שישחררו את לונה למעצר בית ושהיא תשהה אצלו באחוזה בזמן של המעצר בית, הוא מזהיר אותה אבל שאסור שהמשפחה שלו או שלה יגלו על זה.
****2025** (9435-9685) - וויל ואלקטרה דואגים שרמי ייכנס לכלא על מה שעשה לאלקטרה. ברוק מסבירה לרידג' על הסיבה האמיתית שבגללה הסכימה לתפקיד הסמנכ"לית של "פורסטר קריאיישנס" תחת הניהול והשליטה של קרטר והופ- בשביל לדאוג שקרטר יחזיר את השליטה בחברה למשפחת פורסטר, אבל הוא עדיין מרגיש נבגד על ידה והקרע ביניהם מעמיק. רידג' רוצה לקחת את היחסים עם טיילור לשלב הבא, הוא רואה איתה עתיד משותף ורוצה שהם יעברו לגור ביחד. סטפי רוקמת תוכנית בשביל להחזיר את חברת "פורסטר" לשליטת משפחת פורסטר. היא מביאה מפריז את חברתה דפני רוז המכונה "האף של פריז", אשת בישום ידועה שגם ידועה ביכולתה לפתות גברים, בשביל שתסתנן לחברה בתואנה שהיא רוצה לעשות שיתוף פעולה עם חברת פורסטר - ליצור קו בישום חדש לפורסטר, אבל בפועל תגרום לקרע ביחסים של הופ וקרטר ותפנה למצפון של קרטר בשביל שיחזיר למשפחת פורסטר את השליטה בחברה שלהם. עם הזמן דפני וקרטר מתקרבים וקרטר מתחיל להרגיש יותר ויותר רגשות אשם על כך שגזל ממשפחת פורסטר את החברה. תחת שיתוף הפעולה שלה עם "פורסטר קריאיישינז" דפני יוצרת בושם שזוכה להצלחה אדירה. אריק ורידג' באים לבקר את קרטר בחברה והמצפון של קרטר משתלט עליו והוא קורע את המסמכים ומחזיר למשפחת פורסטר את החברה שלהם. הוא מביע צער על כך שהשתלט על החברה בעורמה ומבקש מאריק ורידג' להשאיר את הופ בחברה והם מסכימים. סטפי שומעת על כך שהחברה חזרה לידי המשפחה והתכנית שלה הצליחה, היא מסכימה להשאיר את קרטר וברוק בחברה אבל מסרבת להשאיר את הופ. אחרי שהופ שומעת שהחברה חזרה לשליטת משפחת פורסטר ואחרי שמעיפים אותה - היא פגועה מקרטר ונוצר קרע בינה לבין קרטר. דפני רוז מתאהבת בקרטר ומנסה להשאיר אותו בנפרד מהופ אך ללא הועיל, לבסוף הופ סולחת לקרטר והוא מציע לה נישואים והיא נענית בחיוב והשניים מתארסים. דפני הפגועה עוזבת לפריס. בזמן שלונה שוהה בסתר באחוזת ספנסר היא מצוטטת לשיחות של וויל ספנסר ומתחילה לפתח כלפיו אובססיה. לי נחושה בדעתה לגלות מי אביה הביולוגי האמיתי של לונה ומתחילה להריץ בדיקות די.אן.איי עם דגימות של לונה שהיו בבית החולים ושל אבות פוטנציאליים שהיא יודעת שאחותה פופי ניהלה איתם קשרים אבל אף אחד לא נמצא מתאים. לי מספרת על כך לפין ופין מתחיל לחשוד שאולי הוא האבא של לונה. מסתבר שכשפין היה בן 18 פופי עברה לגור עם לי, ג'ק ופין, ופופי ופין התקרבו מאוד, ולילה אחד כששניהם היו לבד בבית הם שכבו ושמרו על כך בסוד כל השנים. פין חשד בזמנו שהוא אביה של לונה אך פופי הרגיעה אותו ושכנעה אותו שזה לא נכון. פין עושה בדיקת אבהות ומגלה שהוא אביה הביולוגי של לונה ומתעמת עם פופי על כך ששיקרה לו כל השנים. פין הולך לכלא בשביל לחפש את לונה ולספר לה את החדשות אך הוא לא מוצא אותה שם, אחרי בדיקות וחקירות הוא מגלה שלונה שוהה בסתר במעצר בית אצל ביל ספנסר. הוא מספר לה את האמת - שהוא לא רק הבן דוד שלה אלא שהוא אביה הביולוגי ושהוא לא ידע את זה עד עכשיו. כולם מגלים שביל החזיק בסתר את לונה במעצר בית אצלו ומתעמתים איתו על כך. ביל מפעיל קשרים וגורם לכך שלונה תקבל חנינה ותשוחרר ממעצר. ביל מסביר ללונה שהיא לא יכולה יותר להישאר לגור אצלו ושהיא צריכה לחפש מקום אחר. ליאם מתעמת עם ביל על כך ששחרר את לונה המסוכנת לחופשי והשניים מנהלים ויכוח קשה מאוד. אחרי שביל הולך ליאם מתמוטט מחוץ לאחוזת ספנסר. סטפי מוצאת אותו ומביאה אותו לבית החולים. פין, ד"ר ברידג'ט פורסטר שחזרה לעיר וד"ר גרייס בקינגהאם הם הרופאים האחראים על ליאם. בהתחלה נאמר לליאם שיש לו דימום מוחי, אך בהמשך גרייס מודיעה לליאם שיש לו גידול בראש שאינו ניתן לניתוח. לונה מספרת לשילה שהיא נכדתה והשתיים מתאחדות בסתר ושילה נחושה בדעתה לעזור ללונה. שילה מספרת לדיקון בעלה על כך שגילתה שלונה היא נכדתה - דיקון מטיל וטו על היחסים ביניהן ומסביר לה שהוא לא סולח ללונה על כך שרצחה את שני חבריו הטובים ושהיא צריכה לבחור בו או בה. שילה ממשיכה להיות בקשר עם לונה בסתר מאחורי גבו של דיקון. לונה מתקבעת על כך שהיא רוצה להיות בקשר עם אביה פין ועם ילדיו, אחרי שהובהר לה שוב ושוב על ידי סטפי ופין שזה לא יקרה היא משוכנעת שסטפי אשמה בכך שהיא לא בקשר עם אביה ושהיא צריכה להעיף את סטפי מהדרך. במקביל, למרות שוויל ואלקטרה נמצאים בזוגיות יציבה, לונה ממשיכה לפתח אובססיה לוויל- היא שולחת לו הודעות ומתגנבת למקום העבודה שלו ב"פורסטר קריאיישנז" ומנסה לפתות אותו אך ללא הצלחה. לונה רוכשת אקדח והולכת למטווח שם רמי מסביר לה איך לכוון למטרה ולירות, היא נחושה בדעתה להעיף את סטפי מהדרך שלה לאבא שלה. שילה דואגת לאובססיה שלונה מפתחת לסטפי ולוויל ומציעה לה לעזוב את לוס אנג'לס בשביל לפתוח דף חדש במקום אחר. אחרי שלונה מגיעה שוב לבית של פין וסטפי בהפתעה הם נואשים להחזיר את לונה למעצר. וויל משתף פעולה עם המשטרה במטרה להשיג ראיות על לונה, הוא שם מכשירי הקלטה ומצלמה והולך להיפגש עם לונה במטרה להוציא ממנה ווידוא על כך שהיא רוצה לפגוע בסטפי, לונה עולה עליו ומאיימת עליו באקדח ולאחר מכן נמלטת מהזירה. הייז, הבן הקטן של סטפי ופין לומד בבית ספר של קיץ בבית החוף הישן של ליאם. יום אחד מישהי בשם מיס סאנשיין מביאה להייז אוריגמי ודילן, המורה של הייז מציעה לה לבוא להעביר סדנת אוריגמי לילדים. הייז חוזר הביתה עם אוריגמי שיש בו מסרים שמאוד מפחידים את טיילור וסטפי והמורה של הייז מזמנת את סטפי לפגישה בבית החוף. מסתבר שמיס סאנשיין זאת בעצם לונה והיא הכריחה את דילן - המורה של הייז לזמן את סטפי לשם, היא קושרת את המורה דילן ומאיימת עם אקדח על סטפי בשביל לשכנע אותה שתיתן לה לקיים קשר עם אביה פין ומתעקשת שהיא השתנתה ושהם חייבים לראות את זה. ליאם מתפרץ לבית החוף ומתעמת עם לונה במטרה להגן על סטפי ולונה יורה בו, לאחר מכן שילה באה למקום ומתעמתת גם היא עם לונה במטרה להגן על סטפי ולונה  בשוגג יורה גם בה במהלך העימות, בשארית כוחותיו האחרונים ליאם מצליח לירות בלונה ולנטרל אותה. שילה, ליאם ולונה מובהלים לבית החולים. שילה וליאם שורדים את הניתוחים ונשארים בחיים, ולי שאחראית על הניתוח של לונה מכריזה על מותה. לי לוקחת חופשה מבית החולים ושילה מאתרת אותה, מתברר שלי הבריחה את לונה מבית החולים והיא נחושה להציל את חייה בסתר כמו שהצילה את פין לפני כמה שנים והיא רוצה לתת לה הזדמנות שנייה לחיים ולקבל ייעוץ משפטי לגבי לונה במקום שישלחו אותה לכלא ברגע שתתעורר. לונה מתעוררת ושילה ולי כורתות ברית בשביל לעזור ללונה. וויל ספנסר מקבל קידום בחברת "פורסטר קריאיישנז" ולכבוד המאורע קייטי וברוק עורכות לכבודו מסיבה במסעדת "איל ג'ארדינו" שבבעלותו של דיקון. שילה מספרת ללונה על המסיבה. בשלב מסוים המסיבה הופכת למסיבת מסכות. לונה מתחפשת לברמנית ומתגנבת למסיבה, היא דואגת לדחוף לוויל משקאות מאוד חזקים בשביל שהוא יאבד מצלילותו. דיקון רואה שוויל לא במצב טוב ולכן מביא אותו לאחד מחדרי האורחים שמעל למסעדה בשביל שיעביר שם את הלילה והוא לא יצטרך לנהוג שיכור. לונה עוקבת אחרי וויל לחדר ושמה את אותה מסכה שהייתה לאלקטרה קודם בשביל שוויל יחשוב שאלקטרה באה אליו. בחושבו שלונה היא אלקטרה - וויל ולונה שוכבים. בבוקר שאחרי וויל מגלה שהוא לא שכב עם אלקטרה ותוהה מי הבחורה המסתורית שהייתה איתו ומרגיש רגשות אשם על כך שבגד באלקטרה. וויל מסתיר מאלקטרה את האמת. וויל ואלקטרה מקדמים את היחסים שלהם ושוכבים בפעם הראשונה. לונה מתחילה לשלוח לוויל הודעות אנונימיות בתור הבחורה המסתורית ששכבה איתו בליל המסיבה. לונה חושדת שהיא בהריון ועושה בדיקת הריון ביתית. ליאם שיש לו עבר של מומחה מחשבים, עוזר לוויל לאתר את המיקום של הנייד שממנו נשלחים אל וויל ההודעות המסתוריות. וויל מגיע לחדר שבו מסתתרת לונה. לונה המבוהלת בורחת ונכנסת לחדר אקראי ומגיעה לחדר של רמי ובן זוגו דיק שארפ. השניים מאוד המומים לראות אותה ולגלות שהיא בחיים.לונה מבקשת מרמי להישאר להסתתר אצלם אבל דיק מסביר לרמי שאין מצב שלונה - רוצחת סדרתית - תישאר אצלם. בלית ברירה לונה חוזרת לחדר שלה, בשביל לגלות שקייטי, ביל, וויל ולי מחכים לה שם כועסים. בדיקת ההריון של לונה נופלת לה מהתיק וכל הנוכחים מגלים שהתוצאה חיובית והיא בהריון. לונה מתעקשת שוויל הוא האבא. ביל מתעקש לקחת את לונה אליו לאחוזת ספנסר ולהסתיר מהמשטרה שלונה בחיים עד שהיא תהיה בהריון מספיק מתקדם ככה שיוכלו לעשות לעובר שלה בדיקת אבהות ולגלות אם וויל הוא אכן האבא של העובר. וויל נאלץ לספר את כל מה שקרה עם לונה לבת זוג אלקטרה. בהתחלה היא נפגעת מכך שלא סיפר לה קודם אבל מבינה את הסיטואציה ומחליטה לסלוח לו והשניים מצליחים להתגבר על זה. למרות שוויל מסביר ללונה שוב ושוב כמה שהוא נגעל ממנה וממה שעשתה לו ושאין לו רגשות כלפיה והוא בחיים לא יהיה איתה - לונה ממשיכה להאמין שלוויל יש רגשות כלפיה ושהם יהיו ביחד אחרי שהתינוק יוולד. ברידג'ט פורסטר עושה בדיקת אבהות לוויל ולעובר של לונה והתוצאה חיובית - וויל הוא אכן אבי העובר שלה. לונה חוזרת לכלא. קייטי וביל מתקרבים שוב סביב דאגה משותפת לבנם וויל. קייטי וביל מבהירים ללונה שלא יהיה לה שום קשר לתינוק אחרי שהוא ייולד ושקייטי וביל ידרשו משמורת על התינוק ויגדלו אותו. לונה מנסה להערים על ביל ועל וויל בתחבולות בשביל לגרום להם לרחם עליה ולהוציא אותה מהכלא אבל ללא הצלחה. דיק שארפ, בנו של דיקון שארפ שהיה ידוע פעם בתור אריק הקטן חוזר ללוס אנג'לס אחרי שסיים את לימודיו בבית ספר לעיצוב אופנה והוא נמצא בזוגיות עם רמי. דיק הולך לבקר את אביו דיקון ומספר לו שגילה שלונה בחיים. דיקון מתעמת על כך עם שילה והיא מתוודה בפניו שהיא ידעה על כך כל הזמן הזה. דיקון נפגע משילה ועוזב את ביתם המשותף. ביל מעניק לוויל את בית החוף. וויל מעלה תמונה זוגית עם אלקטרה מבית החוף עם הכיתוב 'מגורים חדשים' לרשתות החברתיות שלו. לונה רואה את התמונה ופוחדת שוויל שכח אותה ועבר לגור עם אלקטרה. לונה בורחת מהכלא והולכת ישירות אל הבית של וויל. לונה מספרת לוויל שהיא הפילה את העובר. המשטרה סוגרת על הבית של וויל, לונה בורחת ליער. ביל, ליאם, קייטי, אייבי, דיקון, שילה, פופי, לי ועוד ובנוסף המשטרה- כולם נמצאים במצוד אחר לונה. בזמן שהיא בורחת לונה קופצת לפני מכונית ונדרסת ומתה במקום. המשטרה קובעת שמדובר בתאונה ושומרת את זהות הנהג הדורס בסוד. ניק מארוני חוזר ללוס אנג'לס בשביל עסקים ומתחיל לחזר שוב אחרי ברוק לוגן. רידג' מקנא. ברוק, רידג' ואריק נוסעים לחופשת עבודה באיטליה וגם ניק נוסע לשם. ניק לוקח את ברוק לנסיעה ביאכטה שלו מבלי לדעת שיש בה תקלה. היאכטה נתקעת וברוק נופלת למים. רידג' מציל אותה ומבטיח שלא יאבד אותה שוב. אחרי שהם חוזרים מאיטליה ניק נפרד מברוק לשלום. רידג' מתחבט ברגשותיו בין טיילור לברוק. תומאס חוזר מפריס בשביל לוודא שהפעם רידג' באמת יתחתן עם טיילור. אטיילור ורידג' קובעים בשביל להיפגש ולקבוע תאריך לחתונה שלהם. רידג' מגיע לפגישה ומבטל את האירוסין לטיילור. רידג' מציע לברוק נישואים והשניים מתחתנים בחתונת בזק מאולתרת במשרדי "פורסטר קריאיישנז" כשקרטר מחתן אותם. תומאס מתקשה לקבל את זה שהוריו שוב נפרדו ושרידג' התחתן שוב עם ברוק. אחרי הניתוח שליאם עובר אחרי תקרית הירי, ד"ר גרייס בקינגאהם משכנעת את ביל שיש לקולגה שלה הליך ניסיוני שיכול להציל את ליאם מהגידול בראש שלו. ליאם נכנס לניתוח וביל משלם לגרייס מיליון דולר. הניתוח מציל את ליאם והוא מחלים באורך פלא. פין וברידג'ט מתחילים לפקפק באבחנה ובטיפול שגרייס נתנה לליאם, הם מחטטים בחומרים הרפואיים ופין מתעמת עם גרייס. גרייס מתוודה בפני פין שליאם אף פעם לא היה חולה ושהיא ניצלה את ההיסטוריה של הפגיעות בראש שהיו לו בשביל לגרום לזה להישמע אמין. היא סיפרה שרשמה לליאם כדורים שגרמו לתסמינים מדומים בשביל שהוא יאמין שהיא חולה ככה שהיא תוכל להכניס אותו לניתוח שלא היה ולהוציא מהם מיליון דולר כי הנושים של ריס בקינגהאם - הגרוש שלה איימו עליה שיפגעו בבנות שלהם אם לא תשלם להם. פין מספר לליאם ולביל שליאם אף פעם לא היה חולה ושגרייס רימתה אותם בשביל להוציא מהם כסף. גרייס מסגירה את עצמה למשטרה. דיקון מתחיל ללכת לטיפול פסיכולוגי אצל טיילור. יש מתח מיני שלא מתממש בין טיילור לדיקון. טיילור ודיקון כמעט מתנשקים. טיילור פוחדת מהמתח המיני בינה לבין דיקון ומשכנעת אותו לסלוח לשילה ולחזור לגור בבית המשותף שלהם. שילה אסירת תודה לטיילור כי בטוחה שבגללה דיקון חזר אליה. שילה קופצת בהפתעה לבקר את טיילור מספר פעמים במשרד שלה בשביל להודות לטיילור על כך שדיקון חזר אליה, למורת מורת של טיילור שמבהירה לה שוב ושוב שהיא לא רוצה שתקפוץ אליה למשרד בהפתעה. קרטר והופ נפרדים. סטפי מחדשת את הקו של הופ "הופ למען העתיד", ובפורסטר מחפשים מעצב לקו האופנה שיעצב לצידו של זנדה. דיק, אחיה למחצה של הופ שומע על כך ומשחיל בסתר את תיק העבודות שלו לתיקי העבודות של המועמדים לתפקיד. רידג', קרטר והופ בוחרים את תיק העבודות של דיק מבלי לדעת שזה התיק שלו ושוכרים אותו לתקופת ניסיון בחברה. דיק ואלקטרה מתחברים והופכים לחברים. במסיבת קבלת הפנים של דיק לחברת פורסטר הוא מציג את רמי בתור בן זוגו, וויל ואלקטרה מספרים לדיק על מה שרמי עשה לאלקטרה עם התמונות המזויפות. דיק המזועזע לוקח הפסקה מהיחסים עם רמי. קרטר ודפני מתקרבים שוב והופכים לזוג. ליאם מציע נישואים להופ והשניים מתחתנים באחוזת ספנסר כשביתם בת' משיאה אותם. באותה חתונה אחרי שרוב האורחים הולכים ביל מציע גם הוא נישואים לקייטי והשניים מתחתנים בחתונת בזק באותו יום. ביל מעניק לקייטי בתור חתונה בית אופנה שיהיה תחת חברת "ספנסר". קייטי מספרת על כך לאחיותיה ברוק ודונה. בהתחלה האחיות תומכות בה, עד שקייטי מספרת להן שהיא רוצה לקרוא לחברת האופנה החדשה שלה 'לוגן' כמו שם המשפחה שלהן. ברוק מתעמתת איתה לגבי זה וטוענת שכל עולם האופנה מכיר אותה בתור ברוק לוגן ושהשם לוגן מקושר אליה. ליאם מגלה שהזכויות על השימוש בשם המסחרי 'לוגן' היו פעם תחת השליטה של "פורסטר קריאיישנז" אבל שהזכויות שלהם פגו לפני יותר משנה. ליאם משיג את הזכויות על השימוש בשם המסחרי 'לוגן' עבור קייטי. ברוק לא מוכנה לקבל את זה ומתעמתת על כך עם קייטי אך קייטי לא מוכנה לוותר. תומאס חוזר מפאריס לביקור ומכריז על כך שהוא רוצה לחזור לעבוד על הקו של הופ "תקווה למען העתיד" בשלט רחוק עם זנדה ושהשניים יעצבו ביחד. סטפי מחליטה לקבל את זה ומסבירה להופ שהם יצטרכו להעיף את אח שלה דיק מהקו. הופ מספרת לדיק שהוא פוטר מפורסטר.  מיס דילן המורה לאומנות של הייז יוצרת קשר עם חברתה אלקטרה פורסטר ומספרת לה שהיא זאת שדרסה את לונה בתאונה. אלקטרה ו-וויל עוזרים לדילן את זה לפין ולסטפי ופין סולח לדילן. וויל ואלקטרה מגלים שדילן היא הומלסית שגרה ברכב שלה ומזמינים אותה להישאר לגור בחדר האורחים בבית של וויל. דילן מסכימה אבל בתנאי שאלקטרה גם תגור איתם שם ככה שהיא ו-וויל לא יהיו שם לבד. היא מספרת להם שהיה לה קשה להתמודד כלכלית גם עם הלימודים בקולג' וגם עם לשלם שכר דירה ושברגע שבעל הבית שלה העלה את השכירות היא הייתה אמורה להיכנס לדירה אחרת וזה לא הסתדר ומאז היא גרה ברכב.
**2026 (9686-) - קייטי שומעת על הפיטורים של דיק ומחליטה לשכור אותו כמעצב לבית האופנה החדש שלה. דפני מספרת לסטפי שהיא לא בטוחה בנוגע לעתיד היחסים שלה עם קרטר ושוקלת לחזור לגור בפאריס ולהמשיך לעבוד בפורסטר מהסניף של "פורסטר אינטרנשיונל" שנמצא בפאריס. 

## מאפיינים
רובן המוחלט של הסצנות בסדרה מצולמות באולפנים סגורים. הפרקים מופקים בקצב של חמישה פרקים בשבוע, כ-250 פרקים בשנה. המאפיין העיקרי שלה הוא אורכם יוצא הדופן של הפרקים: פרק באופרת סבון טיפוסית נמשך כ-40 דקות, ואילו פרק של B&B נמשך מחצית הזמן, כ-20 דקות בלבד. בנוסף, אין משדרים בתחילת כל פרק סצנות מסיומו של הפרק הקודם, דבר המקובל באופרות סבון אחרות.

## תגובות לסדרה
"היפים והאמיצים" התמקדה במהלך השנים בעלילה הסובבת את הדמויות המרכזיות במשפחת פורסטר (ובמיוחד בדמויות: אריק, סטפני, רידג', ברוק, טיילור, ת'ורן ומייסי) ואולי נהנתה מהצלחה בדיוק בשל כך, אך מדיניות עלילתית זו הצטיירה כעיסוק מוגזם במספר דמויות על ידי אחדים מהמבקרים. שלא בדומה לאופרות סבון אחרות, תופעה שכיחה בסדרה היא נטייתם של פרקים שלמים, ולעיתים מספר פרקים ברצף להתעסק באותו סיפור עלילתי.

נשמעה ביקורת גם על האופן המהיר לעיתים בו העלילה משתנה, במיוחד באשר למערכות יחסים בין הדמויות. מבקרים אחדים שיבחו את הסדרה על כך שכאשר עלילה מסוימת מתגלה כבעייתית, היא מגיעה מהר לסיומה (למשל מערכת היחסים הכמעט רומנטית בין רידג' וברידג'ט, שלא התקבלה יפה על ידי הצופים מכיוון שהשניים נתפשים כקרובי משפחה, על אף שאין ביניהם קשר דם של ממש). לעומת זאת, לעיתים הובעה ביקורת על כך שסיפורים מסוימים מתפוגגים בלי סוג כלשהו של סיום.

ליהוקן מחדש של דמויות שונות היה גם הוא שנוי במחלוקת, אך עדיין קבוע בסדרה. בעשרים שנות קיומה של הסדרה, דמויות אחדות גולמו על ידי שניים או שלושה שחקנים. לדוגמה, בשנת 2004 הוחלפה השחקנית שמגלמת את דמותה של ברידג'ט. ג'ניפר פיניגן זוכת פרס אמי הוחלפה בשחקנית אנונימית, אמילי הריסון. קהל הצופים לא התרגל להריסון והופעותיה ירדו באופן ניכר. הטעות תוקנה מאוחר יותר באותה שנה כאשר אשלי ג'ונס, שחקנית מנוסה יותר אשר השתתפה בעבר באופרת הסבון "צעירים חסרי מנוח" החליפה את הריסון בתפקיד. B&B ידעה עוד מספר ליהוקים מחדש, דוגמת וינזור הרמון (השחקן השלישי שמגלם את דמותו של ת'ורן פורסטר). בעת האחרונה הוחלף גם השחקן שמגלם את דמותו של ריק פורסטר. ג'סטין טורקילדסן, זוכה פרס אמי הוחלף על ידי קייל לאודר. צעד זה זכה לתגובות מעורבות מצד המעריצים, חלקם מכירים את לאודר, מ"ימי חיינו" שם גילם את דמותו של בריידי בלק.

פרק באופרת הסבון B&B אורך מחצית מפרק באופרת סבון אחרת. מטבע הדברים מספר הדמויות גם הוא נמוך ועל כן מרחב התמרון של התסריטאים באשר למערכות יחסים בין דמויות קטן יותר. מסיבה זו B&B כללה תמיד זיווגים רומנטיים ומשולשי אהבה שנויים במחלוקת הכוללים בני משפחה וקרובים. לראיה, מערכות היחסים הרומנטיות של ברוק לוגן, עם רידג', אֵחיו ת'ורן פורסטר וניק מארונה ואביו (הלא ביולוגי) אריק. בנוסף לכל אלה ניהלה ברוק רומן גם עם בעלה של בתה, דיקן שארפ. במקרים רבים בסדרה מצאו את עצמם שני אחים או שתי אחיות, אב ובנו או אם ובתה מתחרים על אותו אהוב.

## אחוזי צפייה (רייטינג)
כשהסדרה עלתה לאקרנים בתור הסדרה המחליפה לסדרה "קאפיטל" (Capital) בשידורי הבוקר של CBS, היא קיבלה את המקום השמיני בדירוגי הצפייה של סוף השנה. בהתחלה, היא הייתה אופרת הסבון בעלת הדירוגים הנמוכים ביותר של CBS, אולם אחוזי הצפייה שלה היו מכובדים והתחילו לעלות. בשנת 1992, היא עלתה למקום השלישי של אחוזי הצפייה לאחר הופעתה של שילה קרטר, שחקנית בסדרה צעירים חסרי מנוח. מאמצע עד סוף שנות התשעים, היא הגיעה למקום השני ונשארה שם מאז. בשנות האלפיים, חלה ירידה במספר הצופים ביפים והאמיצים ובשאר אופרות סבון המשודרות בשידורי שעות הבוקר.

## פרסים
במהלך השנים זכתה B&B בעשרות פרסים שונים והייתה מועמדת לפרסים רבים יותר. הסדרה הייתה מועמדת לפרסים רבים בקטגוריות שונות של פרס אמי לסדרות יומיות, ורשמה כמה זכיות נאות. השחקנים איאן ביוקנן (ד"ר ג'יימס וורוויק), סוזן פלאנרי (סטפני פורסטר), אדריאן פרנץ (אמבר מור), ג'סטין טורקלידסן (גילם בעבר את ריק פורסטר), הת'ר טום (קייטי לוגן), סקוט קליפטון (ליאם ספנסר) וג'ניפר פיניגן (גילמה בעבר את ברידג'ט פורסטר) זכו בפרס זה בקטגוריית המשחק. הסדרה עצמה זכתה בפרס הדרמה היומית הטובה ביותר במשך שלוש שנים ברציפות (2009–2011). נרשמו גם מועמדויות רבות לפרסי "סופ אופרה דייג'סט" ושלוש זכיות: איאן ביוקנן בקטגוריית שחקן משנה וקימברלין בראון, פעמיים בקטגוריית השחקן הרע הטוב ביותר, עבור גילום דמותה של שילה קרטר.

## בישראל
הסדרה עלתה למסכים בישראל בשנת 1994, ושלוש זכייניות ערוץ 2 באותה עת, קשת, רשת וטלעד, חלקו בה במהלך יוצא דופן של שיתוף פעולה. קצב ההפקה של B&B עומד על חמישה פרקים בשבוע, ובעת שהסדרה נרכשה לשידור בישראל כבר צולמו כ-1750 פרקים. הזכיינות החליטו לשדר את הסדרה בקצב של 12 פרקים בשבוע, שניים ביום, בימים ראשון עד שישי. הסדרה שודרה בשעה ארבע אחר הצהריים; שני פרקים ביום בשילוב מקבצי פרסום, סך הכול כ-50 דקות לצופה הישראלי. B&B זכתה לפופולריות רבה בקרב הצופה הישראלי, ביחס לשעת השידור. לבסוף הודבק הקצב ולזכייניות לא נותר אלא להשוות את קצב שידור הפרקים עם קצב ההפקה - כלומר הפחתה מ-600 פרקים בשנה, ל-250 בלבד, זאת לאכזבת רבים מהצופים. המתכונת שנבחרה היא שידור של פרק אחד ביום, שישה ימים בשבוע במשך 10 חודשים בשנה. בחודשי הקיץ שודרו פרקים נבחרים בשידור חוזר. בשנת 2005 יצאה טלעד מהתמונה ונותרו בערוץ 2 הזכייניות קשת ורשת. בשלב זה או מעט מאוחר יותר ויתרה רשת על שידור הסדרה והיא שודרה על ידי קשת בלבד בקצב של שלושה פרקים בשבוע. בשנת 2007 נודע כי גם קשת תחדל משידור הסדרה. המעריצים המאוכזבים חששו ששידורה של הסדרה בישראל הגיע לסיומו, אך ביולי פורסם כי היא נרכשה לשידור על ידי yes. בחודש אוגוסט 2007 הסתיימו שידורי הסדרה בערוץ 2 ועברו לשידור בלעדית בחברת השידורים בלוויין, בערוץ yes stars Base.
החל מיולי 2009 פרקי הסדרה מוצעים בחינם למנויי חברת הלוויין yes באתר החברה באינטרנט. ב-17 בינואר 2010 הסדרה חזרה להיות משודרת גם בהוט במסגרת ערוץ HOT Family יחד עם השידור בלוויין (כך שנוצר פער של שתי עונות אצל לקוחות הוט הצופים בסדרה). ביוני 2015 הסדרה שודרה בהוט וביס בערוץ CBS Drama. הסדרה זמינה בחינם בשירות ה-VOD של הוט ויס.
באוגוסט 2017 ערוץ CBS Drama הפסיק את שידוריו בישראל וכיום הסדרה משודרת בערוצים HOT 3,yes DRAMA וAMC לסירוגין באותן שעות.

## קישורים חיצוניים

* 

* אתר האינטרנט הרשמי של "היפים והאמיצים"
* היפים והאמיצים ב-CBS
* אתר האינטרנט הרשמי של "היפים והאמיצים" בישראל
* 

## הערות שוליים

קטגוריה:אופרות סבון אמריקאיות
קטגוריה:זוכי פרס מסך הזהב: סדרות רכש
קטגוריה:תוכניות טלוויזיה על אופנה
קטגוריה:תוכניות טלוויזיה שמתרחשות בלוס אנג'לס
קטגוריה:זוכי אמי בשעות היום: בימוי דרמה
קטגוריה:זוכי אמי בשעות היום: תסריט דרמה
קטגוריה:זוכי אמי בשעות היום: דרמה
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סדרות טלוויזיה על משפחות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 1987